မိုးခါးရေ --------- ~ MSU Portal\nလက်ထဲတွင်ကိုင်ထားသော ဘွိုင်လာဆု (Boiler Suite) ကို လော်ကာ (Locker) အတွင်းပြန်ချိတ်ရင်းသူပြောမိခြင်းဖြစ်သည်။ ဟုတ်သည်။ သူဒီဘွိုင်လာဆု ကို ၀တ်လာသည်မှာ ဒီနေ့ပါနှင့် ဆို သုံး လေးရက်ပင်ရှိပြီထင်သည်။ ချွေးထွက်များသော သူ့ အဖို့ ဒီဘွိုင်လာဆု တစ်ထည်ကို သုံးလေးရက်သာ ၀တ်နိုင်သည်။ သုံးလေးရက် ဆက်တိုက်ဝတ်ပြီးသည်နှင့် ဘွိုင်လာဆု တစ်ထည်လုံး ချွေးနံ့စ စွဲလာတော့သည်။ သူအလုပ်လုပ်သည်က နိုင်ငံကူး ကုန်တင်သဘောင်္ပေါ်ရှိ အင်ဂျင်ခန်းတစ်ခုအတွင်းတွင်ဖြစ်သဖြင့် ဘွိုင်လာဆုကို ၀တ်ကြရသည်။ ဘွိုင်လာဆုဆိုသည်ကား အင်္ကျီနှင့် ဘောင်းဘီ တစ်ဆက်တည်း ပုံစံချုပ်ထားသော ပွပွရွရွ ရှိလှသည့် အကြမ်းခံဝတ်စုံတစ်မျိုးဖြစ်သည်။ သဘောင်္သားများ အလုပ်လုပ်သည့်အခါ ၀တ်ဆင်ကြရသည့် ယူနီဖောင်းပင်ဖြစ်သည်။\nသူတို့ သဘောင်္လိုင်းတွင်တော့ သဘောင်္သားတစ်ယောက်အတွက် ဘွိုင်လာဆု နှစ်ထည်ဆီထုတ်ပေးသည်။ ခြောက်လခန့်ကြာလျှင်သော်ဖြစ်စေ၊ အလုပ်လုပ်ရင်း ဆီချေးနှင့် အခြား အညစ်အပတ်များ ပေလျှင်သော်ဖြစ်စေ၊ သဘောင်္ပေါ်တွင် ဘွိုင်လာဆု အသစ်များ ထုတ်ပေးတတ်သည်။ သို့သော် အကန့်အသတ်နှင့်ဖြစ်သည်။ လိုသလောက်တော့ မရ။ ထိုကြောင့် ပြန်သွားသော သဘောင်္သား အဟောင်းများ ၀တ်ခဲ့သည့် ဘွိုင်လာဆု အဟောင်းများ ကို ပါ လွှင့်မပစ်ပဲ ၀တ်ကြရသည်။ ဒါမှသာ အလဲအလှယ်ရှိနိုင်မည်ကိုး။ သဘောင်္သားတစ်ယောက်အတွက်ဘွိုင်လာဆု သုံးလေးထည်တော့ ရှိကြသည်ချည်းဖြစ်သည်။ ယခုတော့ သူ့ဘွိုင်လာဆု မှာ ရက်အတော်ကြာဝတ်ထားခဲ့၍ ချွေးနံ့များ နံနေပေပြီ။ အင်ဂျင်ခန်းထဲ အလုပ်လုပ်သူမို့ အင်ဂျင်ခန်းအပူကြောင့် ချွေးပိုထွက်သည်။ ထိုကြောင့် ပင် ဒီဘွိုင်လာဆုက သုံးရက်တည်းနှင့် နံသွားရခြင်းဖြစ်သည်။\nနံသွားရင်နောက်တစ်ထည်ထုတ်ဝတ်ပေ့ါဟု ပြောစရာတော့ ရှိသည်။\nအမှန်တော့ သူလက်ထဲမှ သူနမ်းကြည့်ခဲ့သည့် ဘွိုင်လာဆုမှာ လျှော်ပြီးသားများထဲမှ နောက်ဆုံး တစ်ထည်ပင်ဖြစ်သည်။ သူ့တွင် ဘွိုင်လာဆု သုံးထည်ရှိသည်။ ကျန်သည့် နှစ်ထည်ကမလျှော်ရသေး။ ဒီတစ်ထည်ပြီးလျှင်သူ့မှာ ၀တ်စရာဘွိုင်လာဆုမရှိတော့။\n“ဟူး … ဒုက္ခပါပဲ … မနက်ဖြန် ဘာဝတ်ရမှန်းတောင်မသိတော့ဘူး”\nသူအတော်စိတ်ပျက်လက်ပျက်ဖြစ်သွားခြင်းဖြစ်သည်။ ဟုတ်လည်းဟုတ်သည်။ မနက်ဖြန်က အရေးကြီးသောနေ့။ ဒီလိုဘွိုင်လာဆု အစုတ်အပြတ်နှင့် သူ ထွက်လို့ မဖြစ်။ အလုပ်လုပ်လို့ မဖြစ်။\nသူတို့ သဘောင်္က အမေရိကား မှ ကနေဒါနိုင်ငံ ဗန်ကူးဗားသို့ ခုတ်မောင်းနေခြင်းဖြစ်သည်။ မနက်ဖြန်ဆိုလျှင်တော့ ကနေဒါကို ရောက်ပြီ။ ကနေဒါတွင်က သူတို့ သဘောင်္အတွက် စစ်ဆေးရေး (Inspection) တစ်ခု ၀င်ကြရမည်။ ဒါက သဘောင်္တွေ နှစ်စဉ်ဝင်နေကြရသည့် စစ်ဆေးရေး ပင်ဖြစ်သည်။ ထို စစ်ဆေးမှုအောင်မှ ကုန်တင်ခွင့်ရှိသည်။ ကမ်းကပ်ပိုင်ခွင့်ရှိသည်။ ထိုစစ်ဆေးရေးကလည်း သဘောင်္နှင့် သဘောင်္သားများ၏ အန္တရာယ် ကင်းရှင်းရေး (Safety) နှင့် လုံခြုံရေး (Security) ကို အဓိက ထား စစ်ဆေးခြင်းဖြစ်သည်။ သဘောင်္ အန္တရာယ် ကင်း ရှင်းမှသာလျှင် ကုန်ပစ္စည်းစိတ်ချရမည်။ လုံခြုံမှုရှိမှသာလျှင် ကုန်ပစ္စည်းများ ဆုံးရှုံးမှု မဖြစ်ပေါ်နိုင်ဟု သတ်မှတ်ထားသည်။ ထိုကြောင့် ဆီချေးများပေကျန်ကာ ညစ်ပေနေသော ဘွိုင်လာဆု နှင့် သူ မနက်ဖြန် ဘယ်လိုမှ စစ်ဆေးရေး ၀င်လို့ မဖြစ်။ ဘွိုင်လာဆုတွင် ဆီချေးပေနေလျှင် အချိန်မရွေးမီးလောင်နိုင်သည်ဟု သတ်မှတ်သည်။ ထိုကြောင့်ပင်သူ့မှာ အတော်စဉ်းစားရကြပ်နေခြင်းဖြစ်သည်။ မနက်ဖြန် အင်စပက်ရှင် အတွက် ဘာ ၀တ်ရမည်နည်း။\nအမှန်တော့ ဒီနောက်ဆုံး ဘွိုင်လာဆုကလေးမှာ သူ တမင်တကာ အင်စပက်ရှင်များနှင့် အော့ဒစ် (Audit) စသည့် စစ်ဆေးရေး များလာလျှင် ၀တ်ဆင်ရန်ဖယ်ထားခဲ့သော အသစ်စက်စက်ဘွိုင်လာဆုကလေးဖြစ်သည်။ အမေရိကားတွင် ဆိပ်ကမ်းအာဏာပိုင်များ တက်စစ်တုန်းကလည်း ဒီ ဘွိုင်လာဆုကလေးနှင့် အဆင်ပြေခဲ့သည်။ အခြား စစ်ဆေးရေး များလည်း ဒီဘွိုင်လာဆုကလေးပဲ ထုတ်ဝတ်ခဲ့သည်ချည်း။ အခုတော့ သူ့ ဘွိုင်လာဆု အသစ်စက်စက်ကလေးက ညစ်ပတ်နံဆော်နေပေပြီ။\nသူဘွိုင်လာဆုတွေ မလျှော်လို့ လား … အဲဒီလောက်တောင်အပျင်းကြီးသလား ဟု မေးစရာတော့ ရှိပါသည်။ နောက်ဆုံး မလျှော်ထားသည်ထားဦး ဒီညနေလျှော်ပြီး လှမ်းထားလျှင် မနက်ဖြန်မနက်ဆို ခြောက်နေလောက်ပေပြီ။ ဒါဆိုလျှော်လိုက်ပေါ့ဟု တိုက်တွန်းလိုက်ရုံသာ ။\nထိုလောက်တော့ မလွယ်ပါ။သူကပျင်းလည်း မပျင်းပါ……။ သို့သော် သူတို့ သဘောင်္ပေါ်တွင်လျှော်စရာ ရေမရှိသောကြောင့်ဖြစ်သည်။\nဟုတ်သည်။ သူတို့ သဘောင်္ပေါ်တွင် ရေပိတ်ထားသည်မှာ တစ်လနီးပါးခန့်ရှိပေပြီ။ ရေပိတ်ထားသည်ဆိုသည်ကို ဒီနေရာမှာ ရှင်းပြဖို့လိုမည်ထင်သည်။ သူတို့လို ပင်လယ်ကူး သဘောင်္ကြီးများ ပေါ်တွင် သောက်ရေ နှင့် သုံးရေအတွက် ရေချို တင်သော ကန်ကြီးများ ပါရှိသည်။ ရေချိုကိုတော့ ရေချိုချက်စက် ဖြင့် ချက်လုပ်၍ ဖြစ်စေ၊ ဆိပ်ကမ်းများ ၀ယ်ယူ၍ ဖြစ်စေ၊ ဖြည့်တင်းကြရသည်။ အများဆုံးကတော့ ရေချက်စက်မှ ချက်လုပ်ခြင်းဖြင့် ဖြည့်တင်းကြရသည်။ ဆိပ်ကမ်းမှ ရေချိုဝယ်ယူခြင်းက သိပ်အဆင်မပြေ။ ပိုက်ဆံကုန် သဖြင့် ကုမ္ပဏီမှ လူကြီးများ ၏ အမေးအမြန်းကို ခံကြရသည်။\n“ ဘာကြောင့်ရေချိုဝယ်ရသလဲ? ရေချက်စက်က အလုပ်မလုပ်ဘူးလား ? မပြင်ဘူးလား။ ရေပိုထွက်အောင်လုပ်။”စသည့် မေးခွန်းများ စေခိုင်းချက်များ လာတတ်ကြသည်။ ထို့ ကြောင့် သဘောင်္သားများက ရေချက်စက်မှ ရေကို သာ အားကိုးကြရသည်။\nရေချက်စက်ဆိုသည်ကလည်း ပင်မ အင်ဂျင်ကြီးလည်ပတ်မှ လည်ပတ်နိုင်တာမျိုးဖြစ်သည်။ အကယ်လို့ သဘောင်္က မထွက်ဖြစ်လို့ ရက်ကြာသွားလျှင် ပင်မအင်ဂျင်ကြီးလည်း မလည်ပတ်သဖြင့် ရေချက်စက်လည်း မလည်ပတ်နိုင် မချက်လုပ်နိုင်တော့ ပေ။ ထိုကြောင့် လွန်ခဲ့သည့် တစ်လခန့်က အမေရိကားတွင် အနေကြာသွား ခဲ့သော သူတို့ သဘောင်္ကြီးမှာ ရေမချက်ဖြစ်သည်မှာ အတော်ကြာသွားသည့် အတွက် ရေမလောက်မငဖြစ်ရတော့သည်။\nထိုသို့ ရေမလောက်ငသည့်အခါ ရေချိုကို ဘုန်းဘောလအော အရင်လို မပေးတော့ပဲ။ ပထမအဆင့်အနေဖြင့် အချိန်နှင့် တိုင်း၍ ပေးလာသည်။ မနက်မျက်နှာသစ်ချိန်၊ ထမင်းစားချိန် နှင့် ညနေရေချိုးချိန်တို့လောက်သာ ရေပေးတော့သည်။ ထိုထက်မက မလောက်မင ဖြစ်လာလျှင်တော့ ဒုတိယအဆင့်အနေအ၀တ်လျှော်စက်ရေများ စပိတ်ကြရသည်။ ထိုထက်မှ မလောက်ငလျှင် တတိယအဆင့်အနေဖြင့် အိမ်သာများတွင် အရေချိုအစား ရေငန်ကို ပြောင်းသုံးကြရတော့သည်။ ထိုသို့ ဖြင့် အဆင့်ဆင့် ထိန်းချုပ်ပေးရင်း ရေသုံးရ အဆင်ပြေစေရန် စီမံကြရသည်။\nယခုလည်း သူတို့ သဘောင်္က ဒုတိယအဆင့်ကို ရောက်နေပေပြီ။ အ၀တ်လျှော်စက်များ တွင် ကုန်းဘတ်အရာရှိချုပ် (Chief Officer) မှ သူ့ခွင့်ပြုချက်မရပဲ အ၀တ်လုံးဝ မလျှော်ရန် စာရေးကာ ကပ်ထားလေသည်။ အ၀တ်လျှော်စက်များ ရေပိတ်လိုက်ပေပြီ။\nထိုကြောင့် ပင် သူ့ အကြမ်းခံ အ၀တ် ဘွိုင်လာဆု နှစ်ထည်ရှိရာမှ မလျှော်ဖြစ်သည်မှာ ကြာပြီ ဖြစ်၍ နံဟောင်လာသောကြောင့် အ၀တ်လည်း လျှော်လို့ မရသည်ကို သိသဖြင့် အင်စပက်ရှင်လာလျှင် ထုတ်ဝတ်ရန် ထားသည့် အသစ်ကလေးကို ထုတ်ဝတ်လိုက်ရခြင်းဖြစ်သည်။\nသူသက်ပြင်းကို ခပ်လေးလေး ချမိသည်။\n“ ဟူး….. တော်တော်ခက်တာ ပဲ … မနက်ဖြန်မနက် ဘာဝတ်ရမှန်းကို မသိတော့ဘူး”\nထိုနောက် အ၀တ်လဲခန်းထဲမှထွက်ပြီး အခန်းတွင်းသို့ ပြန်ရန်လှေကားဘက်သို့ သူလျှောက်လာခဲ့သည်။ လှေခါး အတက်နားတွင် ရှိသော အ၀တ်လျှော်ခန်းအတွင်းသို့ သူ လှမ်းကြည့်မိသည်။ အ၀တ်လျှော်စက်နှစ်လုံးက ခန့်ခန့် ကြီး သူ့ကို ပြန်ကြည့်နေသည်။ သို့သော် အ၀တ်မလျှော်ရဆိုသည့် စာတန်းကတော့ အနည်းငယ် ဆူပုပ်ပုပ်နိုင်သည်ဟု သူထင်မိသည်။\nအမှန်တော့ အ၀တ်လျှော်စက်မှာ စာမျှသာကပ်ထားခြင်းဖြစ်ပြီး အရာရှိချုပ်မသိအောင် ခိုးလျှော်လျှင်တော့ ရနိုင်သည်။ သိုသော်ဒါမျိုးတော့လည်းသူမလုပ်ချင်။ ခိုးလုပ်ရသည် အလုပ်ဆိုလျှင် မည်သည့်အလုပ်မျှ သူမလုပ်ချင်။ ဒါကိုတော့ သူ အတတ်နိုင်ဆုံးစောင့်ထိန်းခဲ့သည်။\nခိုးသည့်အလုပ်ကို သူ အမုန်းဆုံးဖြစ်သည်။\nသူငယ်စဉ်က သူ့ အဖေမှ သူ့အားစာမေးပွဲအောင် ၍ ဆုချသည့် အနေဖြင့် ကွန်ပါဘူးလှလှလေးတစ်ခုဝယ်ပေးဖူးသည်။ ထိုအချိန်က သူ့အဖေ၀ယ်ပေးသော နှစ်ထပ်ကွန်ပါဘူးကလေး မှာ သူကျောင်းတွင် ဘယ်သူမှ မကိုင်သေးသော အသစ်အဆန်းပစ္စည်းကလေးဖြစ်နေခဲ့၏။ ထိုကွန်ပါဘူး ကလေးကို သူအတော်သဘောကျရှာသည်။ သူငယ်ချင်းတွေ ကြားထဲတွင် ထိုကွန်ပါဘူးကလေး အတွင်းမှ နှစ်ထပ်အံကလေးကို ဖွင့်ကာ ခဲတံကို ထုတ်ရသည့်အခါတိုင်း သူအလွန်ဂုဏ်ယူမိသည်။ သူငယ်ချင်းတွေ၏ အားကျသည့် အကြည့်များကိုလည်း သူကျေနပ်ခဲ့သည်။ သို့ သော သူ့ကွန်ပါဘူးကလေးက သူ နှင့် ကြာရှည်မနေခဲ့။ တစ်ခုသော မုန့်စားကျောင်းဆင်းချိန်တွင် အခိုးခံခဲ့ရသည်။ သူနှမြောလိုက်သည့်ဖြစ်ချင်း။ သူအတော်ငိုခဲ့ရသည်ပဲ။ ကွန်ပါဘူးကလေး ပျောက်သွားပြီး\nသုံလေးလလောက်အထိ သူမှာ ကွန်ပါဘူးကလေးများတွေ့လေမလားဆိုသည့်စိတ်နှင့် အသဲအသန်လိုက်ရှာ နေမိတတ်သေးသည်။ နောက်ဆုံးတော့ သူ့ကွန်ပါဘူးကလေးက သူ့ကို အပြီးတိုင်စွန့်ခွာခဲ့ပြီဖြစ်ကြောင်းသူသိသွားခဲ့လေသည်။\nသို့နှင့်ပင် ထိုအချိန်မှစ၍ ခိုးသည့်အလုပ်ကို အလွန်ရွံမုန်းခဲ့သည်။ ခိုးသည့်အလုပ်ကို လုပ်သူကိုလည်း သူမုန်းသည်။ ထိုအတူ သူလည်း ဘယ်တော့ မှ ခိုးဝှက်လုပ်ရသည့် အလုပ်မျိုး မလုပ်ဟု ဆုံးဖြတ်ခဲ့သည်။ သူခံစားရသလို အခြားလူအပေါ် ပြန်မခံစားရစေချင်ပါ။\nထို့ကြောင့်ပင်အထက်တန်းကျောင်းအောင်ပြီး အသက်မွေးဝမ်းကျောင်းလုပ်ငန်းရွေးချယ်ခဲ့စဉ်ကတောင် သူဝါသနာပါသည့် အလုပ်များထဲက ကိုယ်ချွေးနှင့်ရင်းကာ ဖြူဖြူစင်စင် ရသော လစာကို ရနိုင်သည့် သဘောင်္သားအလုပ်ကိုသာရွေးချယ် ပြီး ရေကြောင်း ပညာကောလိပ်ကို သူတက်ရောက်ခဲ့သည်။ သူငွေများများ လိုချင်ပါသည်။ သို့သော် ငွေကြေးကို ဖြူစင်စေချင်သည်။ သူတစ်ပါး ငိုစာ ရယ်စာ ကို သူမစားလို။ ခိုးစာ ၀ှက်စာကိုလည်း မစားလို။ ထိုကြောင့် ၀င်ငွေလည်းကောင်း ထမင်းဖြူဖြူလည်း စားရမည်ဟု သူယုံကြည်သော သဘောင်္သားအလုပ်ကိုသာ သူရွေးချယ်ဖြစ်ခဲ့ခြင်းဖြစ်သည်။ ဒီအလုပ်ကို သူဝါသနာလည်း ပါသည်။\nတစ်ခါကတော့ သူရုံးတစ်ခုသို့ ရောက်ပြီး စာရွက်စာတမ်းကိစ္စများ ဆောင်ရွက်ရင်း … စာရေးလေးမှ လဘက်ရည်ဖိုးတောင်းသည်နှင့်ကြုံဖူးသည်။ ဒီတော့ သူစာရေးကလေးကိုခပ်ထန်ထန်ကြည့်ကာ\n“ တကယ်တော့ ခင်ဗျား အလုပ်လုပ်ဖို့ နိုင်ငံတော်က လစာပေးပြီးသားမဟုတ်လား …. အဲဒါကို ခင်ဗျား က ကျွန်တော့ဆီကနေ လဘက်ရည်ဖိုး ထပ်တောင်းတယ်ဆိုတော့ …. ဒါ မတရားသက်သက် အချောင်ပိုက်ဆံယူတာပဲပေါ့…… ဒါသူတပါးပစ္စည်းကို မတရားယူတာပဲဗျ… ဒီမှာ ခင်ဗျား ကျုပ်ကိစ္စကို လုပ်ပေးချင်လုပ်ပေး မလုပ်ပေးချင်နေ… ကျုပ်ကတော့ တစ်ပြားမှ မပေးနိုင်ဘူး”\nထိုစဉ်တုန်းကတော့ မျက်နှာခပ်ပျက်ပျက်ဖြစ်နေသော စာရေးကလေးကို သူအတော်ချဉ်ခဲ့မိသည်။ သူစိတ်တွင် ဒီလို အချောင်စိတ်ဓာတ် … သူတပါးပစ္စည်းမတရားယူလိုတဲ့စိတ်ဓာတ်……. ခိုးသည့်စိတ်ဓာတ်ကို သူအားပေးအားမြှောက်မလုပ်လို။ သို့သော် သူ့ကိစ္စ မှာ အလွယ်တကူပင်ပြီး ခဲ့ပါသည်။ သူနှင့် အတူတွဲတင်သော သူငယ်ချင်း ဖြစ်သူ၏ ရာထူးအတော်ကြီးသည့် ဦးလေး မှ တဘက်လူကြီးအား သူ့တူအတွက်ရော သူ့အတွက်ပါ….. မိတ်ဆက်စာရေးပေးခဲ့သဖြင့် ပြီးမြောက်သွားခဲ့သည်။\nဒီလိုပင် သူ က အမြင်မတော်ဘူးထင်တာတွေကို ၀င်ဝင်ပြောခဲ့မိသည်ချည်းဖြစ်သည်။ ခိုးလုပ်ရသည့် အလုပ်တိုင်းကို သူမုန်းသည်။ ခိုးပြီးလျှင် အမှန်မပေါ်အောင်လိမ်ရတော့မည်။ ကံတစ်ပါးကျူးလွန်မိသည်နှင့် အလိုလို နောက်တစ်ပါးက လိုက်ပြီး ကျူးလွန်မိလျက်သား။ ဒီလို အဖြစ်မျိုးကို သူအတော် စိတ်ပျက်သည်။ ခိုးလုပ်ရမည့် အလုပ်မှန်သမျှ သူမလုပ်မိအောင်စောင့်ထိန်းခဲ့သည်ချည်း ဖြစ်သည်။\nယခုလည်း သူအ၀တ်ကို ခိုးလျှော်ဖို့ စိတ်မကူးမိတော့ ။ သူ့ကို ခပ်တည်တည် ဆူပုပ်ပုပ်ကြည့်နေသည့် အ၀တ်လျှော်စက် နှစ်လုံးကို ခနဲ့ ပြုံး ပြုံးကာ သူ လှေကားပေါ်သို့ တက်ခဲ့သည်။\n“ အင်းလေ…. ရေဖြတ် တာက ငါ့တစ်ယောက်တည်းမှ မဟုတ်ပဲ … အခြားလူတွေလည်း ခံစားကြရတာပဲ … ငါ့လိုပဲ တစ်ခြားလူတွေမှာလည်း ၀တ်စရာရှိမှာ မဟုတ် ဘူး …. အင်စပက်ရှင်ကျ ရင်တော့ …. အားလုံး ညစ်တီးညစ်ပတ်ဖြစ်နေမှာ ပဲ …. ငါတစ်ယောက်တည်းမှ မဟုတ်တာ …. ကိစ္စတော့ သိပ်မရှိပါဘူး လေ”\nထိုနောက် အခန်းထဲသို့ မပြန်ခင် ထမင်းစားခန်းထဲသို့ သူဝင်လာခဲ့လိုက်သည်။ ထမင်းစားခန်းမှာတော့ လူအတော်စုံနေကြပြီ။ ညနေပိုင်း နားချိန်မို့ ထမင်းစားသူစား၊ ရုပ်ရှင်ကြည့်သူကြည့်ဖြင့် အတော်စည်ကားနေသည်။ သူလည်း ထမင်းခူး ၊ ဟင်း များ ထည့်ကာ တီဗွီနားမှခုံတွင် ၀င်ထိုင်ရင် ထမင်းစားနေလိုက်သည်။\nသူ့ဘေးတွင်တော့ ပန့်မန်း (Pump Man) က ထိုင်နေသည်။\n“ ကိုပန့် စားပြီး ပြီလား”\nသဘောင်္ပေါ်တွင်တော့ ဒီလိုပဲ ရာထူးဖြင့်ပင်ခေါ်ဝေါ်တတ်ကြသည်။\n“ စိတ်တွေလည်း ညစ်ပါတယ်ဗျာ …..ရေမရှိတော့ …. အ၀တ်တွေကလည်း မလျှော်ရဘူး … မနက်ဖြန်ကလည်း အင်စပက်ရှင်နဲ့တော့ …. အားလုံး ညစ်ပတ်နံစော်နေတော့မှာပဲ ……”\n“ ဟ…. မင်း အ၀တ် တွေ မလျှော်ဘူးလား …. ဘာလုပ်နေလဲ”\n“ မလျှော်ဘူးလေဗျာ … ကုန်းချုပ် က မလျှော်ရဘူးလို့ စာကပ်ထားတယ် မဟုတ်လား …. ရေမရှိလို့လေ”\n“ မင်း အရူး ပဲ….. ကုန်းချုပ်မသိအောင် သဘောင်္တစ်စင်းလုံး\nခိုးလျှော်နေတာ …. မင်းတစ်ယောက်တည်းမလျှော်တာ …… အေး မနက်ဖြန် အင်စပက်ရှင် လာလို့ ဘွိုင်လာစု အစုတ်နဲ့ ဆိုရင်တော့ …. မင်းကို သူကြီးက ထောင်းတော့ မှာပဲ”\nသူစားနေရင်း ထမင်းပင် နင်သလိုဖြစ်သွား၏။ ထုတ်ထားသည့် စည်းကမ်းကို လိုက်နာ တာ သူ အရူးတဲ့လား။\n“ မဟုတ်ဘူးလေ ကိုပန့်ရဲ့ …. ကုန်းချုပ်က ရေပြတ်သွားမှာ ဆိုးလို့ …. လုံးဝမလျှော်ဖို့ ပြောထားတာပဲ …. အဲဒါကို ခိုးလျှော်တယ်ဆိုတာ ……. စည်းကမ်း ဖောက်တာပေါ့ ….. ခိုးလုပ်တဲ့ အလုပ်ကြီးက မကောင်းပါဘူး ……အဓ္ဓိပါယ်မရှိတာဗျာ”\n“အေး… အဲဒါကြောင့် မင်းကို အရူးလို့ ပြောတာ …. ဒီမှာ ဟေ့ကောင် အဓိကက ကိုယ်ပြဿနာ မတက်ဖို့ အရေးကြီးတယ်….. အခုမင်း စည်းကမ်းလိုက်နာ ပြီး ဘွိုင်လာစု မလျှော်တော့ ….. မနက်ဖြန် မင်းပဲ အထောင်းခံရမှာပဲ …. မင်းကို သူကြီးက ဆဲမှာပဲ ….. စည်းကမ်းလိုက်နာလို့ ဆိုပြီး ဘာဆုမှ ပေးမှာ မဟုတ်ဘူး … မင်းဟာလေ.. အတော်ကိုကြောင်တောင်တောင်နိုင်တဲ့ ကောင်ပဲ …”\n“ အေး ဟုတ်တယ်…… မယုံရင် မင်း လိုက်မေးသာကြည့်တော့ … ငါက စေတနာ နဲ့ပြောတာ … သွားလျှော်လိုက်… တော်ကြာ အဆဲခံနေရမယ်”\nသူ တကယ်ပဲ ရူးနေပြီတဲ့လား။ သူတကယ်ပဲကြောင်တောင်တောင်ဖြစ်နေပြီတဲ့လား။\nစားနေကျထမင်းကို သူလက်စသတ်ပစ်လိုက်သည်။ ထိုနောက် အခန်းထဲသို့ ပင်မပြန်တော့ပဲ အောက်ထပ်အ၀တ်လဲခန်းသို့ ပြန်ဆင်းလာခဲ့လိုက်၏။ အ၀တ်လဲခန်းအတွင်းရှိ လော်ကာထဲမှ နံစော်နေသောဘွိုင်လာစုကို သူထုတ်ယူလိုက်ပြီး သူ အ၀တ်လျှော်ခန်းဘက်သို့ တန်းတန်းမတ်မတ်လျှောက်လာခဲ့လိုက်သည်။\nသူကြီး (Captain) အဆဲကိုတော့လည်း သူမခံနိုင်။ မနက်ဖြန်အားလုံးထဲမှာ ညစ်ထေးထေး ဘွိုင်လာစုဖြင့် တွေ့သော သူ့ကို သူကြီး က ဆဲမည်သာဖြစ်သည်။ ကုန်းချုပ်ထုတ်ထားသော စည်းကမ်းကိုလိုက်နာပြီး အ၀တ်မလျှော်ခြင်းထက် အင်စပက်ရှင် အောင်ရေးကို သာ သူကြီးက ဦးစားပေးမည်ဖြစ်သည်။ ကံမကောင်းလျှင် သူကြောင့် အင်စပက်ရှင်ကျသွားလျှင်ပင် သူအလုပ်ပြုတ်သွားနိုင်သည်။ သူဘာလုပ်ရမည်နည်း။\nအ၀တ်လျှော်ခန်းအ၀တွင် ဘွိုင်လာစု ညစ်ထေးထေးကို ကိုင်ကာ သူငူငူကြီးရပ်နေမိသည်။ ယခုသူ မလုပ်ချင်ဆုံး ခိုးဝှက်လုပ်ရသည့် အလုပ်ကို သူလုပ်ရပေတော့မည်။ သူမလုပ်ချင်ပါ။ သူဒီကိစ္စကို ခိုးလုပ်ပြီးလျှင် ကုန်းချုပ်က သူအား အ၀တ်လျှော်သလား ဟု လာမေးသည့်အခါ သူလိမ်ညာပြီး မလျှော်ပါဘူးဟု ဖြေရတော့မည်။\nသူ့စိတ်တွေက လွန်ဆွဲနေလေသည်။ သူဘာလုပ်ရမည်နည်း။\nအ၀တ်လျှော်စက်ကြီး နှစ်လုံးမှ သူ့ကို ခပ်တည်တည် ဖြင့်ကြည့်နေပြီး …. အ၀တ်လုံးဝ မလျှော်ရ ဟူသော စာတမ်းကလေးကတော့ သူ့ကို လှောင်နေသလို ရှိ၏။ လက်ထဲတွင်ကိုင်ထားသော ဘွိုင်လာစု ညစ်ထေးထေးကို တစ်လှည့် အ၀တ်လျှော်စက်ကြီးကို တစ်လှည့်ကြည့်နေမိပြန်သည်။ ကဲပြောစမ်းပါဦး။ သူဘာလုပ်သင့်သနည်း။\nကိုပန့်ပြောသလို သူ တကယ် အရူး သာဖြစ်လိုက်ချင်တော့ သည်။\n“သူများမိုးခါးရေသောက်ရင်တော့ … တို့လည်းလိုက်သောက်ရမှာပဲ” သူ အတော်မုန်းခဲ့သောစကားဖြစ်သည်….\nခါးမှန်းသိသိနဲ့တော့ ဘယ်တော့မှ ဒီမိုးရေကိုသူမသောက်ဟု ဆုံးဖြတ်ခဲ့ပြီးပြီပဲ….\nသို့ပေမယ့်…. သူရေဆာနေပေပြီ…… သူရေဆာနေရှာသည်…\nတစ်ခါက သူ ရင့်ရင့်သီးသီးပြောခဲ့ဖူးသော စာရေးကလေး မျက်နှာပျက်ပျက်ကို မြင်ယောင်မိသည်.....\n" မင်းလည်းငါ့လိုပဲ ... ရေဆာနေခဲ့တာပဲလား" ဟု သူမေးမိသည်...\nလက်တကမ်းက မိုးရေစက်တွေကို သူသောက်ဖို့ ပြင်ဆင်ရတော့မည်...\nသူ့အာခေါင်တွေက ခြောက်ကပ်လျက်သား … မိုးခါးရေတွေကလည်း …သည်းလျက်သား…..\nPosted in: Fun,guide,knowledge,literature,Seamen's Voice


Still no justice for Aung San Suu Kyi\nToday, Friday June 19, is the 64th birthday of Aung San Suu Kyi. The fact that she remains under arrest is tragic for Burma and for all those throughout the world who believe in democracy and the rule of law.\nThe trial of Aung San Suu Kyi is an absurd mockery of justice. The real injustice was not that someone broke into her compound, but that she was imprisoned in the first place.\nAung San Suu Kyi has now been imprisoned for 13 of the last 19 years since the party she led won the last elections in her country. More than 2,000 others are imprisoned across Burma for sharing her commitment toabetter and brighter future for the long-suffering population.\nEven in the face of such injustice, Aung San Suu Kyi has always supported the path of peace and reconciliation. But the regime has consistently spurned her offer of dialogue and reconciliation. They want to isolate her from the people of Burma, for whom she has long beenasymbol of hope and defiance.\nThe growing sense of outrage and the unity of the international community behind this message should markaturning point. The regime is atacrossroads. Long-promised elections in 2010 will remainacharade while political prisoners are being tortured, ethnic minorities are persecuted, the media muzzled, freedom of speech and assembly are non-existent and Aung San Suu Kyi is silenced.\nThe regime can choose to ignore the clamour for change. But this will only condemn the country to deeper isolation, poverty, conflict and despair.\nSome may question why Burma warrants so much attention. There are other countries where human rights are ignored or people live in poverty. But the Burmese junta stands virtually alone in the scale of its misrule and the sheer indifference to the suffering of its 50 million people.\nHow we respond to this injustice will sendamessage about our resolution to tackle similar injustices across the globe.\nMr Brown is the British prime minister.\nနေ့စဉ်သတင်းများ (၁၈- ၆- ၀၉)\n■ ဒေါ်အောင်ဆန်းစုကြည်၏ မွေးနေ့အခမ်းအနားများ ပြည်တွင်းပြည်ပမှာ ကျင်းပ သတင်း\n■ ကရင်တပ်များ ဆုတ်ခွာနေရ သတင်း\n■ ဒေါ်အောင်ဆန်းစုကြည်ကို လွှတ်ပေးဖို့ ဂျပန်ဝန်ကြီးချုပ်ဟောင်း တောင်းဆို သတင်း\n■ ဥရောပပါလီမန်ဥက္ကဋ္ဌ ဒေါ်အောင်ဆန်းစုကြည်အမှုကို ဝေဖန်ရှုတ်ချ သတင်း\n■ မြန်မာ့ဒီမိုကရေစီအင်အားစုတွေ ဘန်ကီမွန်းနဲ့ တွေ့ခွင့်ရဖို့ မျှော်လင့် သတင်း\n■ ဒေါ်အောင်ဆန်းစုကြည်လွတ်မြောက်ရေး တီရှပ်လှုပ်ရှားမှု ဆင်နွှဲ သတင်း\n■ ဗိုလ်မှူးချုပ်အုန်းမြင့်မှ ၂၀၁၀ ရွေးကောက်ပွဲအတွက် ရွာသားများကို စည်းရုံးရာ ဒေါ်အောင်ဆန်းစုကြည်အ ကြောင်း ထည့်သွင်းပြောကြား သတင်း\n■ ကေအန်ယူတပ်ဖွဲ့တွေ စခန်းတချို့က ဆုတ်ခွာ သတင်း\n■ နေရာအချို့မှ တပ်များဆုတ်ပေးလိုက်ကြောင်း ကေအန်ယူ အတည်ပြု သတင်း\n■ ကေအိုင်အေ ကချင်တပ်ဖွဲ့နဲ့ ၀တပ်ဖွဲ့တွေ စစ်ရေးလေ့ကျင့်ပြင်ဆင် သတင်း\n■ ဒဏ်ရာရ စစ်အစိုးရတပ်သားများအတွက် ကေအန်ယူ စိုးရိမ် သတင်း\n■ ပေါက်ကွဲစေနိုင်သော ပစ္စည်းတွေ့မှုဖြင့် NLD လူငယ် (၃) ဦးကို စွဲဆို သတင်း\n■ ပါတီလူငယ် (၃) ဦးကို ဖောက်ခွဲမှုဖြင့် အမှုဖွင့် သတင်း\n■ ထောင်ဒဏ် (၆၅) နှစ်ကျ မသက်သက်အောင် ကျန်းမာရေးဆိုးရွားနေ သတင်း\n■ ကျောင်းသားခေါင်းဆောင် ကိုလှမျိုးနောင် မျက်စိအန္တရာယ် ကြုံတွေ့နေရ သတင်း\n■ မွန်ပြည်နယ်အတွင်း တုပ်ကွေးရောဂါဖြစ်ပွားသူ များပြားလာ သတင်း\n■ ထိုင်းငံသားများက မြန်မာအလုပ်သမားကို လိုက်လံသတ်ဖြတ်ပြီး မိသားစုများအား ဖမ်းဆီး သတင်း\n■ အမျိုးသားရင်ကြားစေ့ဖို့လိုကြောင်း တရုတ်ဝန်ကြီးချုပ် ပြောကြား သတင်း\n■ မြန်မာနိုင်ငံအခြေအနေ ထိုင်းပညာရှင်များ အထူးစိုးရိမ် သတင်း\n■ မုန်တိုင်းသင့်ပြည်သူများကို ကူညီနေသည့် NGO တချို့ ဗီဇာသက်တမ်း တိုးမရ သတင်း\n■ နော်ဝေ ၀န်ကြီးချုပ်ဟောင်းနှင့် မြန်မာ့နိုင်ငံရေး ဆက်သွယ်မေးမြန်းချက် သတင်း\nPosted by ၀ိမုတ္တိ at 8:55 AM ,0comments\nကရင်ဒုက္ခသည် ၄,၀၀၀ ခန့် မြန်မာနိုင်ငံ အရှေ့ပိုင်းရှိ သူတို့၏ နေရပ်ရင်းကို စွန့်ခွာ၍ ထိုင်းနိုင်ငံတွင်းသို့ ထွက်ပြေး ခိုလှုံလာ ကြသည်ဟု သတင်းများ ထွက်ပေါ်လာခဲ့သည်။ ဒေါ်အောင်ဆန်းစုကြည် လွတ်မြောက်ရေး အတွက် နိုင်ငံတကာမှ ဖိအားများ တိုးတက် များပြားလာနေသည့် အချိန်တွင် ဤသတင်း ထွက်ပေါ်လာခြင်း ဖြစ်သည်။\nလွန်ခဲ့သည့် အပတ်မှစ၍ မြန်မာစစ်တပ်နှင့် ၎င်းတို့၏ မဟာမိတ် လက်နက်ကိုင် တပ်ဖွဲ့များ ဖြစ်ကြသည့် တိုးတက်သော ဗုဒ္ဓဘာသာ ကရင်အမျိုးသား တပ်ဖွဲ့ (DKBA)များက ကရင်အမျိုးသား လွတ်မြောက်ရေး တပ်မတော် (KNLA) ၏ တပ်မဟာ (၇) ဌာနချုပ်နှင့် ၂ မိုင်ခန့် အကွာအဝေးတွင် ရှိနေသည့် ပြည်တွင်းရွှေ့ပြောင်း ထွက်ပြေး နေကြရသော ဒုက္ခသည်များ ခိုလှုံနေရာ လာပါဟား စခန်းကို လက်နက်ကြီးများဖြင့် ပစ်ခတ်ခဲ့ကြသည်။\nစခန်းကိုစွန့်ခွာ၍ ဒုက္ခသည်များက သောင်ရင်းမြစ်ကို ဖြတ်ကျော်ကာ ပြီးခဲ့သည့် သောကြာနေ့တွင် ထိုင်းနိုင်ငံတွင်းသို့ ခိုလှုံ လာခဲ့ကြသည်။ ကရင်သတင်း ဌာနများ၏ အဆိုအရ ထိုင်းအစိုးရက ယခုအသစ် ခိုလှုံလာကြသူများကို အတည်တကျ ဖြစ်နေပြီး ဖြစ်သည့် ဒုက္ခသည် စခန်းများတွင်း လက်ခံရန် တွန့်ဆုတ်နေကြဆဲဟု သိရသည်။ ထိုင်း-မြန်မာနယ်စပ်ရှိ မဲဆောက်မြို့ နှင့် ၆၂ မိုင် (ကီလို ၁၀၀) အကွာ အဝေးရှိ ထဆောင်ယန်း ခရိုင်ရှိ ဘုန်းတော်ကြီး ကျောင်းများအတွင်း၌သာ ယာယီလက်ခံ ထားခဲ့သည်။\nပုံမှန်အားဖြင့် ခြောက်သွေ့ရာသီတွင်သာ ထိုးစစ်ဆင်လေ့ရှိသော မြန်မာစစ်တပ်၏ ယခု မိုးရာသီ ထိုးစစ်မှာ ပုံမှန် မဟုတ်ပါ။ ထိုင်းအစိုးရက ပစ်တင် ဝေဖန်မှုများကို တုံ့ပြန်မှု အဖြစ် ပြုခဲ့ပုံရသည်။\nလက်ရှိ အာဆီယံအဖွဲ့၏ အလှည့်ကျ ဥက္ကဋ္ဌ တာဝန်ယူနေရသူ ထိုင်းနိုင်ငံက ဒေါ်အောင်ဆန်း စုကြည် အပေါ် ခုံရုံးတင် တရားစွဲဆို စစ်ဆေးနေမှုနှင့် ပတ်သက်၍ မေလ ၁၉ ရက်နေ့တွင် တရားဝင် ထုတ်ပြန် ကြေညာခဲ့ရာ မြန်မာစစ်အစိုးရ အတွက် အမျက်ထွက်စရာ ဖြစ်စေခဲ့သည်။ မြန်မာ စစ်အစိုးရပိုင် မြန်မာ့အလင်း သတင်းစာတွင် တုံ့ပြန် ရေးသားခဲ့ရာ၌ ထိုင်းနိုင်ငံကို ပစ်တင် ဝေဖန်ခဲ့ပြီး ယခု ထုတ်ပြန် ကြေညာချက်သည် "ပြည်တွင်းရေးကို ၀င်ရောက် စွက်ဖက်ရာ ရောက်စေ သည်"ဟု ဖော်ပြခဲ့သည်။\nမြန်မာစစ်အစိုးရ၏ အဆင့်မြင့် သံအရာရှိများကလည်း တဖြည်းဖြည်း မြင့်မား လာနေသည့် နိုင်ငံတကာ ဖိအားအပေါ် တန်ပြန် သံတမန်ရေး ထိုးစစ်များ ပြုလာခဲ့သည်။ နိုင်ငံခြားရေး ၀န်ကြီး ဦးဉာဏ်ဝင်း၊ ၎င်း၏ လက်ထောက် ဒု နိုင်ငံခြားရေး ၀န်ကြီး ဦးမောင်မြင့်၊ ဒု ကာကွယ်ရေး ၀န်ကြီး ဗိုလ်ချုပ်အေးမြင့်တို့က ဒေသအတွင်းရှိ မတူကွဲပြားသည့် အစည်းအဝေးများတွင် တက်ရောက်ရင်း သူတို့ စစ်အစိုးရ၏ "ပြည်တွင်းရေး" ကို ၀င်ရောက် မစွက်ဖက်ကြပါရန် ပြောကြားခဲ့ကြသည်။\nနိုင်ငံတကာနှင့် ဒေသတွင်းနိုင်ငံများမှ ဖိအားများ လျော့ပါးသွားမည့်ဟန် မရှိသည်ကို သိရှိကြသည့် အတွက် ကြောင့်လည်း စစ်အစိုးရက ထိုင်းနိုင်ငံရှိ ဒီမိုကရက်တစ် ပါတီ ဦးဆောင်သည့် အစိုးရအား သတိပေးမှု အနေဖြင့် ကရင်ဒုက္ခသည်များကို ထိုးစစ်ဆင်ပြခြင်း ဖြစ်ဟန်တူသည်။\nထိုင်းနိုင်ငံရှိ လက်ရှိ ဒီမိုကရက်တစ်ပါတီဦးဆောင်သည့် ညွန့်ပေါင်းအစိုးရက မြန်မာနိုင်ငံ ဒီမိုကရေစီ အရေးကို ထောက်ခံကြောင်း သိထားသည့် အလျောက် မြန်မာ စစ်အစိုးရက လက်ရှိ ထိုင်းအစိုးရနှင့် ပတ်သက်၍ ကသိကအောင့် ဖြစ်နေရပါသည်။ ဒီမိုကရက်တစ်ပါတီ၏ မြန်မာပြည်ရေးရာ မူဝါဒကိုလည်း မကျေလည်လှပါ။ ထိုင်းနိုင်ငံ၏ နိုင်ငံခြားရေး ၀န်ကြီးအသစ် ကဆစ် ပီရုမ်း(Kasit Piromya) ကလည်း လွန်ခဲ့သည့်နှစ်က "ဘယ်လို လူမျိုးမဆိုရဲ့ စီးပွားရေး သဘောတူညီချက်တွေ ရှိထားတာကြောင့် ကျနော်တို့နိုင်ငံရဲ့ နိုင်ငံခြားရေး မူဝါဒအပေါ် သက်ရောက်မှု ရှိစေမှာ မဟုတ်ဘူး၊ ကျနော်တို့ အစိုးရက စီးပွားရေးနဲ့ နိုင်ငံရေးကို ရောထွေးပစ်မှာ မဟုတ်ဘူး"ဟု ပြောခဲ့ဖူးသည်။\nနေပြည်တော်ရှိ မြန်မာစစ်အစိုးရက ထိုင်းနိုင်ငံရေးခေါင်းဆောင် ယခင် ၀န်ကြီးချုပ်ဟောင်း သက်ဆင် ရှင်နာဝတ်ထရာ (Taksin Shinawatra) လက်ထက်က ရှိခဲ့ဖူးသည့် နွေးထွေးသော ဆက်ဆံရေးမျိုး လိုလားနေကြပါသည်။ သန်းကြွယ် သူဋ္ဌေး ဖြစ်သူ ၀န်ကြီးချုပ်ဟောင်းက မြန်မာနိုင်ငံတွင် လူ့အခွင့်အရေး မြှင့်တင်ပေးရေး၊ ဒီမိုကရေစီ ပြုပြင် ပြောင်းလဲရေးများ ဖြစ်ပေါ်လာ စေရေးထက် စာလျှင် စီးပွားရေး အခွင့်အလမ်းများ ရှာဖွေရေးကိုသာ အလေးထားခဲ့သူ ဖြစ်သည်။\nသို့သော်လည်း လက်ရှိ အရှေ့တောင်အာရှ နိုင်ငံများအဖွဲ့(အာဆီယံ) ၏ အခြားအဖွဲ့ဝင် နိုင်ငံများက ထိုင်းနိုင်ငံ၏ ယခု မြန်မာနိုင်ငံ ဆိုင်ရာ မူဝါဒ ရပ်တည်ချက်အသစ်ကို သဘောကျ ရပ်တည် ပေးကြပါသည်။ ပြီးခဲ့သည့်လက ဖနွမ်းပင်မြို့တွင် နိုင်ငံခြားရေး ၀န်ကြီးများ အစည်းအဝေး ကျင်းပရာ၌ စင်္ကာပူနိုင်ငံ အပါအ၀င် အဖွဲ့၏ အခြားနိုင်ငံများက ဒေါ်အောင်ဆန်း စု ကြည်ကိစ္စ နှင့် ပတ်သက်၍ ထိုင်းနိုင်ငံ၏ ရပ်တည်ချက်ကို သဘောတူ ရပ်တည်ကြောင်း ဖော်ပြခဲ့ကြပါသည်။\nစင်္ကာပူနိုင်ငံက မြန်မာနိုင်ငံတွင် ရင်းနှီးမြှုပ်နှံမှု အများဆုံးပြုထားသည့် နိုင်ငံတနိုင်ငံ ဖြစ်ပြီး မြန်မာ စစ်အစိုးရနှင့် နီးစပ်သော ဆက်ဆံရေး ရှိနေသည့် နိုင်ငံလည်း ဖြစ်သည်။ မြန်မာစစ်ဗိုလ်ချုပ်များ ကလည်း ချမ်းသာကြွယ်ဝသည့် ကျွန်းနိုင်ငံတွင် ဆေး ကုသမှု ခံယူလေ့ ရှိကြသည်။\nလက်ရှိ အာဆီယံအဖွဲ့၏ အထွေထွေအတွင်းရေးမှူးချုပ် မစ္စတာ ဆူရင် ပစ်ဆူဝန် (Surin Pitsuwan) က ထိုင်းနိုင်ငံမှ ဒီမို ကရက်တစ် ပါတီဝင် တဦးဖြစ်နေသည့် အလျောက် သူက မြန်မာနိုင်ငံသွားလျှင် ယခုအခြေအနေတွင် အောင်မြင်ဖွယ် မမြင်သည့် အတွက်ကြောင့်လည်း စင်္ကာပူနိုင်ငံမှ ၀ါရင့်ဝန်ကြီး ဂိုချုပ်တောင်ကို မြန်မာနိုင်ငံသို့ သွားရောက်စေပြီး ဗိုလ်ချုပ်မှူး ကြီး သန်းရွှေနှင့် တွေ့ဆုံစေခြင်း ဖြစ်ပေလိမ့်မည်။ မြန်မာပြည်၏ နိုင်ငံရေး အခြေအနေနှင့် ပတ်သက်၍ အာဆီယံအဖွဲ့၏ အမြင်ကိုလည်း နားချ ဆွေးနွေးနိုင်ကြမည်ဟု မျှော်လင့် ခဲ့ကြပုံရပါသည်။\nဒေါ်အောင်ဆန်းစုကြည်နှင့် နိုင်ငံရေးအကျဉ်းသားများ လွှတ်ပေးရေး ပြဿနာသာမက၊ ယခု ဖြစ်ပေါ်နေသည့် ကရင် ဒုက္ခ သည်များ ပြဿနာ၊ နာမည်ပျက်ခဲ့ ရသည့် ရိုဟင်ဂျာ ဒုက္ခသည်များပြဿနာ စသည့်ဆင့်ကဲ ပြဿနာများကြောင့် ထိုင်း၊ အင်ဒိုနီးရှား နိုင်ငံများသို့ ရိုက်ခတ် သက်ရောက်နေရပြီ ဖြစ်သည်။ ဤဆင့်ကဲ ပြဿနာများကြောင့်လည်း အာဆီယံအဖွဲ့က တင်းမာလာခဲ့ပုံလည်း ရပါသည်။\nမြန်မာနိုင်ငံတွင် ဆိုးရွားစွာ လူ့အခွင့်အရေးချိုးဖောက်မှုများ ဆက်လက် ဖြစ်ပေါ်နေခြင်းကြောင့်လည်း၊ ဒေသဆိုင်ရာ အဖွဲ့ အစည်း၏ ကျရှုံးမှုကို ဖော်ပြသကဲ့သို့ ဖြစ်နေစေပါသည်။ မြန်မာ စစ်ဗိုလ်ချုပ်များကို မည်သို့မည်ပုံ ကိုင်တွယ်မည်ကို စနစ် တကျ မူဝါဒချမှတ် ချဉ်းကပ်နိုင်ခြင်း မရှိသရွေ့ မြန်မာနိုင်ငံသည် “ဗြဟ္မာ့ ဦးခေါင်း” ဖြစ်နေဦးမည်သာ ဖြစ်သည်။ အာဆီယံ အဖွဲ့၏ ညီညွတ်ရေးကို ထိခိုက် စေရုံမျှ မက အသစ်ချမှတ်ခဲ့သည့် အာဆီယံဒေသ ပဋိညာဉ် စာတန်းပါ ဒေသ၏ တန်ဖိုးထား ချက်များကိုလည်း သရော် ခြိမ်းခြောက်နေသည့် အလား ဖြစ်နေပါတော့သည်။\nနေ့စဉ်သတင်းများ (၁၇- ၆- ၀၉)\n■ ဒီမိုကရေစီနဲ့ အမျိုးသားရင်ကြားစေ့ရေး ဖော်ဆောင်ဖို့ စစ်အစိုးရကို တရုတ်ဝန်ကြီးချုပ် တိုက်တွန်း သတင်း\n■ မြန်မာပြည် ပြုပြင်ပြောင်းလဲရေး တရုတ်ပြောဆို သတင်း\n■ ကျောင်းသားခေါင်းဆောင် ကိုလှမျိုးနောင် မျက်စိနှစ်ဖက်စလုံး ကွယ်နိုင်ဖွယ်ရှိ သတင်း\n■ BGF ပြောင်းလဲရန် လက်မခံသောအဖွဲ့များကို နအဖမှ နည်းပြောင်းစည်းရုံးမည်ဟု ပစ်ခတ်အဖွဲ့များဆို သတင်း\n■ ၂၀၂ စခန်းကို နအဖနှင့် ဒီကေဘီအေ ပူးပေါင်းတပ် စတင်တိုက်ခိုက် သတင်း\n■ နအဖ၊ ဒီကေဘီအေ ပူးပေါင်းတပ်များနှင့် ကေအန်ယူတိုက်ပွဲ ယနေ့ငြိမ်သက် သတင်း\n■ ကချင်အဖွဲ့ စစ်အင်အား တိုးချဲ့ သတင်း\n■ လက်နက်ကိုင်ပဋိပက္ခဒေသမှ ကလေးများအားကူညီရေး ကုလသမဂ္ဂအစီရင်ခံစာ သတင်း\n■ သံလွင် အရှေ့ခြမ်း စစ်အင်အား ဖြည့်တင်းမည်ဟု တြိဂံ တိုင်းမှူးပြော သတင်း\n■ အီရန်အာဏာရှင်ရွေးကောက်ပွဲမှ မြန်မာတွေ ဘာအတုယူသင့်သလဲ သတင်း\n■ ဒေါ်အောင်ဆန်းစုကြည်အမှု နောက်ထပ် သက်သေလက်ခံဖို့ လျှောက်ထားချက် ကြားနာမည် သတင်း\n■ သက်သေထွက်ဆိုခွင့် အယူခံလွှာကို ဗဟိုတရားရုံးက လက်ခံ သတင်း\n■ ဒေါ်အောင်ဆန်းစုကြည်အား ဥပဒေခံစားခွင့်ပေးဖို့ ကုလကိုယ်စားလှယ်များ တောင်းဆို သတင်း\n■ သက်သေ (၂) ဦးကိစ္စ တရားရုံးချုပ် ကြားနာဖို့ လက်ခံ သတင်း\n■ ဦးဝင်းတင်၊ ဦးတင်ဦး ဒေါ်အောင်ဆန်းစုကြည်အတွက် သက်သေလိုက်ရန် မျှော်လင့်ချက်မကုန်သေး သတင်း\n■ ဗဟိုတရားရုံးမှ တရားခံပြသက်သေများကို လက်ခံရန် ပြင်ဆင်မှုကို လက်ခံ သတင်း\n■ ဒေါ်အောင်ဆန်းစုကြည်ဓာတ်ပုံ ဖြန့်သူများ ဗုံးဖောက်ခွဲမှုဖြင့် တရားစွဲခံရနိုင် သတင်း\n■ သက်သေ (၂) ဦး အတွက် လျှောက်လဲချက် ဗဟိုတရားရုံး ကြားနာမည် သတင်း\n■ ဥပဒေပညာရှင်များက လွတ်လပ်သည့် တရားစီရင်ရေး တောင်းဆို သတင်း\n■ ဂျပန်လွှတ်တော်အမတ်များသမဂ္ဂ ဒေါ်အောင်ဆန်းစုကြည်ကို ဆုချီးမြှင့်မည် သတင်း\n■ ပြည်တော်ပြန်အဖြစ်နဲ့ ကြုံရတဲ့ မလေးရှားရောက် မြန်မာအလုပ်သမားတွေ သတင်း\n■ ၂၀၁၀ လွန် စစ်ခေါင်းဆောင်များ အခန်းကဏ္ဍ သတင်း\nဤမေးခွန်းကို နအဖစစ်အစိုးရဟာ ယနေ့အချိန်တွင် အကြီးအကျယ် စဉ်းစားရတော့မယ်။ ဖြေဆို ရတော့မယ်။\nဒီမေးခွန်းအတွက် နအဖစစ်အစိုးရ ငယ်ထိပ်မြွေပေါက် ခေါင်းမီးတောက်.. ဖင်ကြား ခဲညှပ်နေပြီ။\nတရွာနဲ့ တယောက်၊ တကမ္ဘာလုံးနဲ့ တနိုင်ငံ အထီးကျန် ငပွကြီး ဖြစ်နေပြီ။ ဟီရိသြတ္တပ္ပ အရှက် အကြောက် တရား ရှိတတ်ရင် ကိုယ့်လည်ပင်း ကြိုးကွင်းစွပ် မြစ်ထဲခုန်ဆင်း သတ်သေသင့်ပြီ။\nဗုဒ္ဓဘာသာ အရေခြုံပြီး မြန်မာပြည်တနံတလျား ဘုရားတည်၊ ကျောင်းဆောက် ထီးတော်တင် လုပ်ခဲ့ကြတာ သူတုိ့ပဲ။\nသံဃာတော် ဆရာတော်ကြီးတွေကို ဘွဲ့တံဆိပ်တော်တွေ လှူဒါန်းဆက်ကပ် တာလည်း သူတို့ပဲ။\nမြန်မာပြည်သူလူထုကို ဘာသာရေး မှိုင်းတိုက်ပြီး၊ သူတို့ကိုယ် သူတို့ ဗုဒ္ဓဘာသာဝင် စစ်စစ်ကြီးတွေ အဖြစ်၊ သူတို့ရဲ့ သတင်းစာတွေ ထဲမှာ ဓာတ်ပုံကြီးတွေနဲ့ ဟန်ဆောင် သရုပ်ပြ ပြုလုပ် ကြတာလည်း သူတို့ပါပဲ။\nနောက်ဆုံးတော့ ဒီဟန်ပြသရုပ်ဆောင်မှုတွေဟာ ၂၀၀၇ ခုနှစ် စက်တင်ဘာ ရွှေဝါရောင် တော်လှန်ရေးမှာ ဘွင်းဘွင်းကြီး ဗူးပေါ်သလို.. မှောက်ထားသော ခွက်ကို လှန်တိုက်သကဲ့သို့ ထင်ထင်ရှားရှား ပေါ်ခဲ့တာပဲ မဟုတ်လား။\nအေးချမ်းစွာ မေတ္တာပို့ ဆုတောင်းလမ်းလျှောက်ကြတဲ့ သံဃာတော်များနဲ့ ကျောင်းသား ပြည်သူတွေကို အကြမ်းဖက် တိုက်ခိုက်၊ ရိုက်နှက်၊ သတ်ဖြတ်၊ ဖမ်းဆီး ထောင်ချ၊ သွေးမြေကျခဲ့ကြရတာဟာ ဗုဒ္ဓဘာသာဝင်တွေမှ ဟုတ်ကြရဲ့လား။\nတနိုင်ငံလုံး တကမ္ဘာလုံးက ဒီလို ရက်စက်ကြမ်းကြုတ်တဲ့ ရွှေဝါရောင်တော်လှန်ရေး ဇာတ်လမ်းကြီးကို ဒီဗွီဘီကရော၊ ဗီဒီယို မှတ်တမ်း ခွေတွေကပါ ကြည့်ခဲ့ရလို့၊ နအဖ စစ်အစိုးရရဲ့ ရက်စက်ယုတ်မာမှုကို သိနေကြပြီ။ ဒါတွေက ဘယ်တော့မှ မပျောက်။ နအဖရဲ့ အမဲစက် သမိုင်းမှတ်တမ်း အဖြစ် တင်ကျန်နေဦးမှာ။\nဒီလို ပုဂ္ဂိုလ်ထူးကိုမှ မကောင်းမြင်၊ အာဃာတ၊ အငြိုးထား အမုန်းတရားတွေနဲ့ ပြစ်ဒဏ်ချချင် လိုကြတဲ့ နအဖ စစ်အစိုးရ အခုတော့ ကိုယ်မွှေးတဲ့ မီးနဲ့ ကိုယ်ပြန်လောင် နေရပြီ။\n၎င်းပြင် ကုလသမဂ္ဂ အတွင်းရေးမှူးချုပ် မစ္စတာ ဘန်ကီမွန်းနှင့် လက်ထောက် မစ္စတာ ဂန်ဘာရီ၊ အမေရိကန် ပြည်ထောင်စုမှ သမ္မတ အိုဘားမား၊ နိုင်ငံခြားရေးဝန်ကြီး မစ္စစ် ဟီလာရီကလင်တန်၊ ကာကွယ်ရေးဝန်ကြီး ရောဘတ်ဂိတ်၊ ဗြိတိန်၊ ဂျပန်၊ တောင်ကိုရီးယား၊ ထိုင်း၊ ကမ္ဘောဒီးယား၊ ဗီယက်နမ်၊ စင်ကာပူ၊ မလေးရှား၊ ဖိလစ်ပိုင်၊ အင်ဒိုနီးရှား၊ အရှေ့တီမော၊ တောင်အာဖရိက စသည့်တို့မှ နိုင်ငံ ခေါင်းဆောင်တွေရဲ့ ဖိအားပေး တောင်းဆိုမှုတွေက နအဖရဲ့ အူထဲ အသည်းထဲမှာ ၀င်ရောက်ခြောက်လှန့် မွှေနှောက်နေပြီ။ စစ်ခေါင်းဆောင်ကြီးတွေ ခေါင်းခဲပြီး စားမ၀င် အိပ်မပျော်၊ နှလုံးခုန် သွေးတိုး နေလောက်ပြီ။ သတင်းစာထဲက ဟန်ပြ အပြုံးရိပ်တွေ မချိပြုံးတွေ တွေ့နေရပြီ။\nဘယ်လမ်းရွေးမလဲ။ လတ်တလော ပူပူနွေးနွေး ဇွန်လ (၃) ရက်မှ (၅) ရက်နေ့အထိ မြန်မာနိုင်ငံကို ရောက်ရှိလာတဲ့ ဂျပန်နိုင်ငံ ဒုတိယ နိုင်ငံခြားရေးဝန်ကြီး (အထူးသံကိုယ်စားလှယ်) နဲ့ တွေ့ဆုံဆွေးနွေးစဉ် တိုက်တွန်း ပြောကြားချက်တွေ နှင့် ဇွန်လ (၉) ရက်နေ့က ချစ်ကြည်ရေးခရီး ရောက်ရှိလာတဲ့ စင်ကာပူ သမ္မတနိုင်ငံ ၀ါရင့်ဝန်ကြီးချုပ် ဂိုချောက်တောင် နှင့် ဗိုလ်ချုပ်မှူးကြီး သန်းရွှေ၊ ၀န်ကြီးချုပ် ဗိုလ်ချုပ်ကြီး သိန်းစိန်တို့နှင့် သီးခြားတဦးစီ တွေ့ဆုံပြီး မြန်မာ နိုင်ငံအရေးနှင့် အန်အယ်လ်ဒီ ခေါင်းဆောင် ဒေါ်အောင်ဆန်း စုကြည် ကိစ္စ ဆွေးနွေးအကြံပြု ပြောဆိုချက်တွေကို နအဖစစ်အစိုးရ အလေးထား ဂရုစိုက်ရတော့မည်။\nဗိုလ်ချုပ်အောင်ဆန်း ပြောကြားခဲ့တဲ့ မိန့်ခွန်းထဲကလို “ဟိုလူလာ မျက်နှာချိုသွေးရ၊ ဒီလူလာ မျက်နှာချို သွေးရနဲ့ ကြာရင် …(..) နိုင်ငံကြီး ဖြစ်သွားမယ်” ဆိုတဲ့ ကိန်းဆိုက်နေပြီ။ ခွေးတကောင်ကို ချောင်ပိတ်ရိုက်တဲ့ အဖြစ်မျိုးလည်း မဖြစ်ချင်ပါ။ ထွက်ပေါက် ပေးချင်ပါတယ်။ ဒီထွက်ပေါက်က ဘာလဲ။\n- အန်အယ်လ်ဒီ ခေါင်းဆောင်များ၊ တိုင်းရင်းသားခေါင်းဆောင်များ (ရွေးကောက်ပွဲမှ အနိုင်ရ တိုင်းရင်းသား ခေါင်းဆောင်များ အပါအ၀င်) နှင့် နအဖ တပ်မတော် ခေါင်းဆောင်များ သုံးပွင့်ဆိုင်၍ အမျိုးသား ရင်ကြားစေ့ရေး၊ ပြန်လည် သင့်မြတ်ရေး အမြန်ဆုံး ဆွေးနွေးရန်။\n- ဒီမိုကရေစီ မကျတဲ့ အခြေခံဥပဒေပါ အချက်များ ပြန်လည် သုံးသပ် ပြင်ဆင်ရန်နှင့်\n- နောက် ကျင်းပမည့် ရွေးကောက်ပွဲအတွက် နိုင်ငံတကာမှ လေ့လာကြီးကြပ် ကွပ်ကဲမှုများ ခွင့်ပြု ပေးရန်တို့ ဖြစ်ပေသည်။\nနအဖ စစ်အစိုးရအနေနှင့် ယနေ့အချိန်တွင် ကမ္ဘာလုံးဆိုင်ရာ အဖွဲ့အစည်းများနှင့် နိုင်ငံတကာ အစိုးရများနှင့်ပါ လက်တွဲ ပူးပေါင်း ဆောင်ရွက်သွားရန် လမ်းတလမ်းသာ ရှိပါတော့သည်။ ကျွဲပါးစောင်းတီး ဖြစ်နေရမည့် အချိန် မဟုတ်တော့ပါ။\nနေ့စဉ်သတင်းများ (၁၆- ၆- ၀၉)\n■ ဒေါ်အောင်ဆန်းစုကြည် ဥပမာထား ၀ ခေါင်းဆောင်များ အသွင်ပြောင်းရေး ငြင်းဆန် သတင်း\n■ ဒေါ်အောင်ဆန်းစုကြည်အမှု တရားမျှတဖို့ ကုလ လူ့အခွင့်အရေးကိုယ်စားလှယ် တောင်းဆို သတင်း\n■ ကုလကိုယ်စားလှယ် (၅) ဦး ဒေါ်အောင်ဆန်းစုကြည်အမှု မျှတလွတ်လပ်ရေး တောင်းဆို သတင်း\n■ ဒေါ်အောင်ဆန်းစုကြည် မွေးနေ့ဆုတောင်းပွဲ သံဃာနှင့် ကျောင်းသားအဖွဲ့များ တိုက်တွန်း သတင်း\n■ မြန်မာနှင့် အာဆီယံအရေး (ထိုင်းဝန်ကြီးချုပ်နှင့် အမေးအဖြေ)\n■ အီရန်သမ္မတရွေးကောက်ပွဲ မဲတချို့ ပြန်ရေတွက်ဖို့ စီစဉ် သတင်း\n■ လူကုန်ကူးမူတိုက်ဖျက်ရေး မြန်မာနိုင်ငံ ပူးပေါင်းဆောင်ရွက်ဖို့ ပျက်ကွက်ဆဲ သတင်း\n■ အကျဉ်းသားလွတ်မြောက်ရေး လက်မှတ် (၆) သိန်းကျော် ကုလအတွင်းရေးမှူးချုပ်ထံပို့ သတင်း\n■ တရုတ်ပြည်သို့ ဓာတ်ငွေ့ပိုက်လိုက် စက်တင်ဘာလမှာ စတင်တည်ဆောက်မည် သတင်း\n■ မုံရွာ ကြေးနီတောင် သတ္ထုတွင်းလုပ်ငန်း အိုင်ဗင်ဟို ပြန်လည်စတင် သတင်း\n■ မြန်မာ (၈၈) ဦး မဲဆောက်တွင် အလုပ်ထုတ်ခံရ သတင်း\n■ မြန်မာအလုပ်သမားများ ပြည်ပတွင် ဥပဒေအရ ကာကွယ်ခံရမှု နည်းပါး သတင်း\n■ ANC အတွင်းရေးမှူးနှင့် NUPA ဒု-ဥက္ကဋ္ဌ ပါတီတာဝန်များမှ ရပ်ဆိုင်းခံရ သတင်း\n■ ထိုင်းနိုင်ငံမှ ကူးခွေရောင်းသူများကို အရေးယူရန် မွန်အဆိုတော် စီစဉ် သတင်း\n■ အပျက်အစီးပုံကြားထဲက ဓနုတ်စေတီ - ယခင်နှင့် ယခုမြင်ကွင်း (ဓာတ်ပုံသတင်း)\nမြန်မာလူမျိုးများအနေဖြင့် အရူးကိုမီးဝိုင်းနေပါပြီ ဆိုသောစကားကို အများတကာ သဘောပေါက် နေကြပြီး ဖြစ်ပါသည်။ မီးများပတ်ပတ်လည် ဝိုင်းရံခံနေရသော အရူးသည် ပြေးပေါက်လည်း မရှိ။ ထွက်ပေါက်လည်း မရှိတော့ပါ။ ကယ်သူမရှိ။ ကူသူ မရှိလျှင်တော့ သေပွဲဝင်ရန်သာ ရှိပါတော့သည်။ အရူး ဆိုသည်ကိုလည်း အကျယ်တဝင့် ရှင်းပြရန်ပင် မလိုပါ။ ၁၉၆၂ခုနှစ်ကပင် အမိမြန်မာ နိုင်ငံတော်တွင် ပြည်သူ အပေါင်း၏ ချွေးနည်းစာ အခွန်အတုတ်များဖြင့် တိုင်းပြည်နှင့် လူမျိုးကို ကာကွယ်ရန် အတွက် တည်ထောင်ဖွဲ့စည်း ထားသော စစ်တပ်ကြီးမှ အာဏာရူးကြီးများ ပေါ်ပေါက် လာခဲ့သည်ကို အားလုံး အသိပင်ဖြစ်ပါသည်။\nအာဏာရူးကြီးများတွင် ဗိုလ်နေဝင်းက ပထမဖြစ်ပြီး ဗိုလ်နေဝင်းနှင့် အတူ ရူးဖော်ရူးဘက် ဗိုလ်စန်းယု ဗိုလ်စိန်လွင် ဗိုလ်စောမောင် ဗိုလ်ခင်ညွန့်နှင့် ယခုလက်ရှိ ဗိုလ်သန်းရွှေတို့ပင် ဖြစ်ပါသည်။ အာဏာရူး စစ်ဗိုလ်များထဲတွင် သွက်ချာပါဒ အရူးဆုံးကတော့ ယခုလက်ရှိ ဗိုလ်သန်းရွှေပင် ဖြစ်ပါသည်။ တရားတော်အရ ဆိုရပါလျှင် လောဘ ဒေါသ မောဟနှင့် မာန်မာနများသည် လူ့စိတ် လူ့ခန္ဓွာကို လောင်မြိုက် စေတတ်သော အကုသိုလ် မီးပွါးများပင် ဖြစ်ပါသည်။\n16၊ 6၊ 09\nပြည်တွင်း ခရီးတခုကို အစိုးရပိုင် မြန်မာ့လေကြောင်းနဲ့ သွားဖို့ရာမှာ လက်မှတ်ဝယ်ယူ ရရှိဖို့အတွက် ဒေသ အာဏာပိုင်တွေနဲ့ ရင်းနှီးမှ မဲနှိုက်လို့ ပေါက်မှ၊ အဲလိုမှ မဟုတ်ခဲ့ရင်တော့ မှောင်ခိုဈေးပေးပြီး ၀ယ်မှပဲ လေယာဉ်လက်မှတ် ရတာပါ။ အဲဒီလို လက်မှတ်တစောင်ကို ရဖို့ခက်ခက်ခဲခဲ ကြိုးစားရပြီးနောက်မှာ မိမိရဲ့ အသက်ကို သက်တမ်းရှည်ကြာလှပြီ ဖြစ်တဲ့ လေယာဉ်အိုများနဲ့ စံချိန်စံညွှန်း မမှီတဲ့ လေယာဉ်ကွင်းများရဲ့ လက်ထဲ အပ်ထားရပါတယ်။\nပြည်တွင်း ပြေးဆွဲနေတဲ့ တနာရီသာသာ ခရီးစဉ်တွေမှာ မတော်တဆ ဖြစ်မှုတွေကို မကြာခဏ ကြားသိရပါတယ်။ တော်ရုံတန်ရုံ အန္တရာယ်လိုမျိုးကို တွေး မကြောက်တတ်တဲ့ မြန်မာလူမျိုးတွေတောင်မှ မြန်မာ့လေကြောင်း စီးရမယ်ဆို စိုးရိမ်မှုပေါ်လာလေ့ ရှိတယ်လို့ ကြားသိ နေရပါတယ်။\nနအဖ ခေါင်းဆောင်လုပ်သူတွေကတော့ ဟောင်းအို စိတ်မချရတဲ့ လေယာဉ်တွေကို ဘယ်တော့မှ စီးနင်းလေ့ မရှိပဲ၊ ပြည်တွင်း ပြည်ပ ခရီးစဉ်တွေမှာ ပိုမိုသစ်လွင် စိတ်ချရတဲ့ အဲပုဂံရဲ့ လေယာဉ်ကို ငှားစီးလေ့ရှိတယ်လို့ ကြားသိရပါတယ်။\nမြန်မာစစ်အစိုးရအတွက် မကြာမီ သီတင်းပတ်တွေ အတွင်း ဘုရားကပြို၊ လေယာဉ်က လမ်းချော်နဲ့ ကောင်းမွန်တဲ့ သတင်း၊ အတိတ်နိမိတ် တခုမှ မတွေ့ရပါဘူး။ အစိုးရရဲ့ သတင်းစာတွေမှာ နေ့စဉ် စာမျက်နှာ ၁မျက်နှာ သီးသန့်ပေးပြီး နိုင်ငံတကာက လေယာဉ်ပျက်၊ ရေကြီး၊ ကားမှောက်၊ ဗုံးကွဲ ဆိုတာမျိုးတွေ ဓါတ်ပုံနှင့်တကွ ပြသလေ့ရှိတာ ကမ္ဘာကြီးဟာ နေ့စဉ် ဒုက္ခဆင်းရဲနဲ့ ကြုံတွေ့နေရပြီး မြန်မာပြည်ကတော့ အေးဆေး တည်ငြိမ်နေတယ်ဆိုတဲ့ သဘောမျိုးကို ဆိုလိုချင်ပုံ ရပါတယ်။\nဒါပေမယ့် လူဦးရေ သန်း ၆၊ ၇ထောင် ကျော်ရှိတဲ့ ကမ္ဘာပေါ်မှာ သန်း၅၀မျှသာရှိတဲ့ မြန်မာပြည်က မတော်တဆ ဖြစ်တာတွေ သီတင်းပတ် မခြား ဖြစ်ပျက်နေတာ ဘာကြောင့်လဲ။ တိုင်းပြည် အုပ်ချုပ်သူတွေက မဟုတ်တာတွေ လုပ်နေလို့လား။ အဲဒီလို မဟုတ်ရင်တော့ ဘေးအန္တရာယ် ကင်းရှင်းရေးအတွက် အသီးသီး တာဝန်ရှိသူတွေက အလုပ် မလုပ်ကြလို့ပဲ ဆိုတဲ့ကောက်ချက်သာ ချရတော့မှာပါ။\nPosted by ၀ိမုတ္တိ at 11:42 AM ,0comments\nနေ့စဉ်သတင်းများ (၁၅- ၆- ၀၉)\n■ အတိုက်အခံသမ္မလောင်း မူဆာဘီကိုယ်တိုင် ဆန္ဒပြပွဲမှာ ပါဝင် သတင်း\n■ အီရန်အတိုက်အခံတွေ တားမြစ်မိန့်ကြားက ဆန္ဒပြ သတင်း\n■ ဒေ၀ူးကုမ္ပဏီအပေါ် ကန့်ကွက်မှုအား ကိုရီးယားအစိုးရ ပယ်ချ သတင်း\n■ ဘူးသီးတောင် ထောင်မှ ထောင်ပိုင်၊ ထောင်မှူးများ အလုပ်ဖြုတ်ခံရ သတင်း\n■ ခွဲထွက်အဖွဲ့ ပြန်ပူးပေါင်းရန် SSA (တောင်ပိုင်း) က ပြော သတင်း\n■ လက်ညှိုးထောင် ခေါင်းညိတ်များထက် ခေါင်းခါအပစ်ရပ်အဖွဲ့ ပိုများနိုင် သတင်း\n■ အီးယူကြေညာချက် အခြေအမြစ်မရှိဟု စစ်အစိုးရက ပြောဆို သတင်း\n■ သံဃာတော်များ ပြည်ပထွက်ခွင့် ခက်ခဲ သတင်း\n■ ဒေါ်အောင်ဆန်းစုကြည် လွတ်မြောက်ရေး ကြိုးပမ်းမှုတွေ အရှိန်မြင့်လာ သတင်း\n■ ဒေါ်အောင်ဆန်းစုကြည်ကို ပြန်လွှတ်ရန် နိုင်ငံရေးအကျဉ်းသားဟောင်း (၁၀၀) ကျော် တောင်းဆို သတင်း\n■ ဒေါ်အောင်ဆန်းစုကြည် ရုံးတင်တရားစွဲဆိုအမှု ရုံးချိန်း ထပ်မံရွှေ့ဆိုင်း (ဗွီဒီယိုသတင်း)\n■ မြောက်ကိုရီးယားနှင့် မြန်မာ လျှို့ဝှက်ဆက်ဆံရေး ဖော်ထုတ်ရေးသားး သတင်း\n■ ဒုတိယဗိုလ်ချုပ်မှူးကြီး မောင်အေး တရုတ်နိုင်ငံ (၆) ရက်ကြာခရီး စတင် သတင်း\n■ သီရိလင်္ကာသမ္မတနှင့်အဖွဲ့ မြန်မာနိုင်ငံသို့ ရောက်ရှိ သတင်း\n■ မြွေအစစ်နဲ့ သရုပ်ဆောင်တယ်ဆိုတဲ့ လူမင်း၊ ဂျောက်ဂျက် ယဉ်ကျေးတော့မည်ဟုဆို (ဓာတ်ပုံသတင်း)\nမြောက်ကိုရီးယား နိုင်ငံအပေါ် ကုလသမဂ္ဂ လုံခြုံရေးကောင်စီက အရေးယူမှု အသစ်တွေ ပြုလုပ်တာကို တုံ့ပြန်တဲ့အနေနဲ့ သူကလည်း နျူကလီးယား လက်နက် ထုတ်လုပ်မှုကို အရှိန်မြှင့် လုပ်ဆောင်မယ်လို့ မြောက်ကိုရီးယား က ခြိမ်းခြောက်သွား ပါတယ်။\nမြောက်ကိုရီးယားရဲ့ သင်္ဘောတွေကို တားဆီးဖို့ ဘယ်လိုပဲ ကြိုးစားလာရင်ဖြစ်ဖြစ် မြောက်ကိုရီးယား အစိုးရက စစ်ရေးအရ တုံ့ပြန်မယ်လို့ မြောက်ကိုရီးယား နိုင်ငံခြားရေးဝန်ကြီးဌာနက ကြေညာချက် ထုတ်ပြန်ပြီး အစိုးရ သတင်းဌာနက ကြေညာသွားပါတယ်။\nဗိုလ်ချုပ်ကြီးတွေက ကလေးတွေကိုတောင် ကြောက်သတဲ့လား။\n16၊ 06၊ 09\nဧပြီလ ၁၈ရက်နေ့က မော်လမြိုင်မြို့မှာ မူလတန်းနဲ့ အလယ်တန်း စာမေးပွဲ အောင်စာရင်းတွေ ထွက်ပါတယ်။ အောင်ချက်ကတော့ ကျောက်သင်ပုန်းကြီးမှာ ရေးထာတဲ့ အတိုင်းပါပဲဗျား “သူငယ်တန်းမှ သတ္တမတန်းအထိ ဖြေဆိုသူတိုင်း အားလုံးအောင်သည်” တဲ့။\nစနေနေ့၊ ဇွန်လ 13 2009\nရက်စက်၍ လျှို့ဝှက်သိပ်သည်းသော မြန်မာစစ်အစိုးရ အတွက် မြောက် ကိုရီးယားက လှိုဏ်ခေါင်းများ တူးဖော် ပေးနေခြင်း\nဘန်ကောက် (ယေးလ်ဂလိုဘယ် ) ။ ။ ဒုံးကျည်နှင့် နျူးကလီးယား နည်းပညာ၊ ငွေတု ပြုလုပ်ခြင်းနှင့် စီးကရက် မှောင်ခိုလုပ်ငန်း၊ နိုင်ငံရပ်ခြား တိုင်းပြည်များတွင် ဟန်ပြ ကုမ္ပဏီများ ပျော်ပွဲစား ရုံများ ဖွင့်လှစ် လုပ်ကိုင်ခြင်း၊ အရှေ့အလယ်ပိုင်း ဒေသသို့ အလုပ်သမားများ တင်ပို့ခြင်း၊ ဤလုပ်ငန်းတို့မှာ ပြုံယမ်းရှိ စစ်အစိုးရ အတွက် အရေးတကြီး လိုအပ်နေသော နိုင်ငံခြား ငွေကြေးများ ရှာဖွေရာတွင် မြောက်ကိုရီးယားတို့ အလွန် ကျွမ်းကျင်၍ တီထွင် ဖန်တီးမှုရှိစွာ လုပ်ကိုင်နိုင်သော အလုပ်များ ဖြစ်သည်။ သို့သော် ဤလှိုဏ်ခေါင်းဖောက် လုပ်ငန်း ကျွမ်းကျင်မှုကို နိုင်ငံခြားအလုပ် အပ်နှံသူများ အတွက် လုပ်ကိုင်ပေးသည် ဆိုသည်မှာ လူသိနည်းသော စီးပွါးရေး လုပ်ငန်းတခု ဖြစ်သည်။ စိတ်ဝင်စားဖွယ် ဤစီးပွါးရေး လုပ်ငန်းအကြောင်း တစေ့တစောင်း သိရှိနိုင်သည့် မြန်မာနိုင်ငံမှ လျှို့ဝှက်ရိုက်ကူး ပေးပို့လိုက်သော ဓါတ်ပုံများကို ဤသတင်းထောက်က ရရှိထားပါသည်။\n၂၀၀၃ ခုနှစ်မှ ၂၀၀၆ ခှုနှစ်အတွင်း ရိုက်ကူးထားသည့် ဤဓါတ်ပုံများတွင် တကမ္ဘာလုံးက မြန်မာနိုင်ငံတွင် ကျင်းပမည့် ရွေးကောက်ပွဲကို အမျှော်ကြီး မျှော်နေချိန်တွင် စစ်အစိုးရက လှိုဏ်ခေါင်းများ တမျှော်တခေါ် တူးဖော်ခြင်းဖြင့် အလုပ် ရှုပ်နေသည်ကို တွေ့ရနိုင်သည်။ ပြင်ပကမ္ဘာက ဖြစ်စေ၊ သူ့ပြည်သူများက ဖြစ်စေ ပေးလာမည့် မည်သည့် ခြိမ်းခြောက်မှု မျိုးကို မဆို ကြံ့ကြံ့ခံနိုင်မည့် ဤမြေ အောက် အဆောက် အအုံများကို မြောက်ကိုရီးယား ပညာရှင်များက ကူညီ ဆောက်လုပ် ပေးနေသည်။ ဤလှိုဏ်ခေါင်းများသည် မြောက်ကိုရီးယား နိုင်ငံက တက်တက်ကြွကြွ လုပ်ကိုင်ပေးနေ သည်ဟု ဆိုသည့် နျူးကလီးယား နည်းပညာ ဖွံ့ဖြိုးတိုးတက်ရေး လုပ်ငန်းနှင့် ပတ်သက်မှု ရှိသည် မရှိသည်ကိုမူ မသိရပါ။ (မြန်မာ့ နျူးကလီးယား မက်မောမှုတွင် ရှု)\nယခု ထုတ်ဝေဖြန့်ချိလိုက်သော ဓါတ်ပုံများတွင် မြန်မာနိုင်ငံ၏ အသစ် တည်ဆောက်ထားသော ခံတပ် မြို့တော်ကြီး နေပြည်တော်၌ မြေအောက် အဆောက် အအုံများ အနှံ့အပြား ကွန်ရက်သဖွယ် တည်ဆောက် ထားသည်ကို တွေ့ရနိုင်သည်။ စစ်အစိုးရသည် သူ၏ အုပ်ချုပ်မှု ယန္တယားကို ၂၀၀၅ ခုနှစ် နိုဝင်ဘာလ၌ မြို့တော်ဟောင်း ရန်ကုန်မြို့မှ ကီလိုမီတာ ၄၆၀ (မိုင် ၃၀၀) အကွာတွင် လုံးလုံး အသစ် တည်ဆောက်ထားသော နေရာသစ်သို့ ရွှေ့ပြောင်းသွားခဲ့သည်။\nဘုရင်မင်းမြတ်တို့၏ ဘုံဗိမာန် ဟု အဓိပ္ပါယ်ရသော နေပြည်တော်သည် စစ်အစိုးရ အတွက် အာဏာ၏ သင်္ကေတ ဖြစ်ပြီး ကိုလိုနီခေတ် မတိုင်ခင် ရှေးလက်နက် နိုင်ငံတော် ထူထောင်ခဲ့သာ ဘုရင်များ အစဉ်အလာ အတိုင်း နိုင်ငံသစ်ကို ထူထောင်လိုသည့် ဆန္ဒနှင့် အညီလည်း ဖြစ်သည်။ သို့သော် မြေအောက်တွင် တည်ဆောက်ထားသော အဆောက်ဦများမှာမူ စစ်တပ်က အာဏာကို စွဲစွဲမြဲမြဲချုပ်ကိုင် ထားလိုသည့် သဘောသာ ဖြစ်သည်ဟု ယူဆရသည်။ နောက်ထပ် လှိုဏ်ခေါင်းများနှင့် မြေအောက် အစည်းအဝေး ခန်းမများကို တောင်ကြီးမြို့ အနီးတွင် တည်ဆောက်ထားပြီး ဖြစ်သည်။ တောင်ကြီးသည် မြန်မာနိုင်ငံ အရှေ့မြောက် ရှမ်းပြည်နယ်၏ မြို့တော်ဖြစ်ပြီး ဆယ်စုနှစ်ပေါင်းများစွာ တည်ရှိနေခဲ့သော သောင်းကျန်းမှု များစွာ၏ နေရပ်ရင်းလည်း ဖြစ်သည်။ ၂၀၀၆ ခုနှစ် ဇွန်လအတွင်းက ရိုက်ကူးထားသော ဓါတ်ပုံအချို့တွင် မြောက်ကိုရီးယား ပညာရှင်များ နေပြည်တော် ဒေသအတွင်း အစိုးရ ဧည့်ဂေဟာတခုမှ အရပ်ဝတ်များဖြင့် ထွက်လာပုံကို တွေ့ရသည်။ သူတို့အနီးရှိ မြန်မာ အလုပ်သမားများနှင့် ပုံသဏ္ဍန် ကွဲပြားနေသော အဆိုပါ ပညာရှင်များမှာ မြောက်ကိုရီးယား လူမျိုးများ ဖြစ်သည်ဟု အာရှ သံတမန်များက ခွဲခြားပြပါသည်။\nယင်းသည် မြောက်ကိုရီးယား သူလျှိုများက ရန်ကုန်မြို့အာဇာနည် ဗိမာန်တွင် ၁၉၈၃ ခုနှစ်က ဗုံးထောင် တိုက်ခိုက်၍ ထိုစဉ်က ဒုတိယ ဝန်ကြီးချုပ်နှင့် အခြားဝန်ကြီး ၃ ဦး အပါအဝင် တောင်ကိုရီးယား အရာရှိများ သေဆုံးသွားခဲ့၍ သံတမန် အဆက်ဖြတ်အပြီး ယခုတဖန် တပတ်ပြန်ကျော့၍ ဆက်ဆံရေး သစ်များ ထူထောင်လာခြင်း ဖြစ်သည်၊\nမြန်မာနှင့်မြောက်ကိုရီးယား သံတမန်များ အကြား လျှို့ဝှက် ဆွေးနွေးပွဲများသည် ၁၉၉ဝ စုနှစ်များ ကတဲက ဘန်ကောက်မြို့တွင် စတင်ပြုလုပ်ခဲ့ခြင်း ဖြစ်သည်။ ယခင် ဆယ်စုနှစ်အတွင်း ရန်လိုသော အပြုအမူများ ရှိခဲ့လင့်ကစား သူတို့တွင် ဘုံတူညီသော အချက်အလက်များစွာ ရှိနေသည် ဆိုသည်ကို နှစ်ဘက်စလုံးက သိမြင်လာခဲ့ကြသည်။ အခြေခံ အကျဆုံး လူ့အခွင့်အရေးကို ပြောင်ပြောင်တင်းတင်း ချိုးဖောက်နေခြင်းနှင့် ပြုံယမ်း၏ နူကလီးယား လက်နက် အစီအစဉ်များကြောင့် နှစ်နိုင်ငံစလုံးမှာ နိုင်ငံတကာ၏၊ အထူးသဖြင့် အမေရိကန်၏ မကြုံစဖူးသော ပြစ်တင်ရှုတ်ချမှုကို ခံနေရသည်။ မြန်မာ နိုင်ငံအတွက်လည်း တိုးပွါးလာနေသော မြို့ပြ အုံကြွမှုများနှင့် နယ်စပ်ရှိ တိုင်းရင်းသား သူပုန်များကို နှိမ်နင်းရန် အတွက် စစ်လက်နက် ပစ္စည်းများ ပိုမို လိုအပ်လာနေသည်။ မြောက်ကိုရီးယား ကလည်း ရိက္ခာ၊ ရာဘာ နှင့် အခြား အခြေခံ ကုန်စည်များကို လိုအပ်နေသည်၊ ဘာတာစနစ်ဖြင့် ရောင်းဝယ် လိုလျှင်လည်း လက်ခံလိုသည်။ ဤအချက်သည် ငွေကြေး ချို့တဲ့နေသော မြန်မာ ဗိုလ်ချုပ်ကြီးများ အတွက် အကိုက်ပင် ဖြစ်သည်။ `သူတို့ချင်း ကျောချင်းကပ်ပြီး အပြန်အလှန် အကာအကွယ် ပေးဘို့ အသင့်ပြင်ထားကြတာ` ဟု ဘန်ကောက်အခြေစိုက် အနောက်တိုင်း သံတမန်တဦးက ပြောသည်။ `မြန်မာဗိုလ်ချုပ်ကြီးတွေက အမေရိကန်ကို အာခံရဲလို့ ဆိုပြီး မြောက်ကိုရီးယား တွေကို သဘောကျတယ်၊ သူတို့လဲ ဒီလို လုပ်ချင် နေကြတယ်`။\nအပြန်အလှန် လျှို့ဝှက် လည်ပတ်မှုများ ပြုလုပ်ပြီးနောက် မြောက်ကိုရီယား လက်နက်များ မြန်မာနိုင်ငံသို့ စတင် ရောက်ရှိလာခဲ့သည်။ ဤထူးခြား ဆန်းကြယ်သော မြန်မာနှင့် မြောက်ကိုရီးယား နှစ်နိုင်ငံအကြား ဆက်ဆံမှုကို အရှေ့ဖျား စီးပွါးရေးစာစောင် (FEER) က ၂ဝဝ၃ ခုနှစ် ဇူလိုင်လ ၁ဝ ရက် နေ့တွင် ပထမဆုံး ဖော်ထုတ်လိုက်သည်။ ၁၅ ယောက် အယောက် ၂ဝ ခန့်ရှိသော မြောက်ကိုရီးယား ပညာရှင်များကို မြို့တော်ဟောင်း ရန်ကုန်ရှိ ထိုအချိန်က အစိုးရ ဧည့်ဂေဟာတခု၌ မြင်တွေ့ ခဲ့ရသည်။ ၁၉၈၃ ခုနှစ်က ဖြစ်ပွါးခဲ့သော ရန်ကုန်မြို့ ဗုံးပေါက်ကွဲမှုကြောင့် ထိုသတင်းကို သံသယဖြင့် ကြည့်မြင် ခဲ့ကြသည်။ သို့သော် ၂ဝဝဝ စုနှစ် အစပိုင်းတွင် မြန်မာနိုင်ငံ၌ မြောက်ကိုရီး ယားမှ စစ်မြေပြင်သုံး အမြောက်ကြီးများ မြင်တွေ့ရသော အခါတွင်မှ မြောက်ကိုရီးယား နိုင်ငံသည် မဟာမိတ်သစ် တရပ်ကို ရှာဖွေ တွေ့ရှိသွားခဲ့ပြီ ဖြစ်ကြောင်း ရှင်းလင်းသွားခဲ့သည်။ ယင်းမှာ နှစ်နိုင်ငံ သံတမန် အဆက်အသွယ် ပြန်လည် ထူထောင်သည့် ၂ဝဝ၇ ခုနှစ်ဧပြီလ မတိုင်မီ နှစ်ပေါင်းများစွာ ကတဲက ဖြစ်ပျက်ခဲ့ခြင်း ဖြစ်သည်။\n`၁၉၅ဝ စုနှစ်များက ရုရှပုံစံကို အခြေံခံထားတာ ဖြစ်ပေမဲ့ ဒီလက်နက်တွေ (အမြောက်ကြီး) တွေက စိတ်ချရတယ်၊ စစ်ပွဲတွေမှာ အစစ်ဆေး အစမ်းသပ် ခံပြီးသား ဖြစ်တယ်` ဟု သြစတြေလျ လူမျိုး မြန်မာနိုင်ငံဆိုင်ရာ ပညာရှင် Andrew Seth က ၂ဝဝ၄ ခုနှစ်က သြစတြေလျနိုင်ငံ အမျိုးသား တက္ကသိုလ်သို့ တင်သွင်းသော စာတန်းတွင် ရေးသား ဖော်ပြထားသည်။ `ဤလက်နက်များကြောင့် မြန်မာနိုင်ငံက အင်အားချည့်နဲ့နေသော တာဝေးပစ် အမြောက်လက်နက် ကြီးများ၏ စွမ်းဆောင်ရည်တွင် သိသိသာသာ တိုးတက်မှု ရရှိသွားခဲ့သည်` ဟု ရေးသားထားသည်။ ထိုအချိန်ကတဲက မြန်မာနိုင်ငံသည် မြောက်ကိုရီးယား နိုင်ငံမှ ယာဉ်တင်ဒုံးပစ် လောင်ချာများ၊ တရုတ်ပြည်မှ ရရှိထားသော စစ်သင်္ဘောများတွင် တပ်ဆင် အသုံးပြုရန် အတွက်ဟု ယူဆရသော မြေပြင်မှ ဝေဟင်ပစ် ဒုံးကျည်များကိုလည်း ဝယ်ယူ တင်သွင်းခဲ့သည်။\nထို့နောက် လှိုဏ်ခေါင်းတူး ကျွမ်းကျင်သူများ ရောက်ရှိလာပြန်သည်။ ဇီဝနှင့် ဓါတုလက်နက် အစီအစဉ်များ အပါအဝင် မြောက်ကိုရီးယား နိုင်ငံ၏ ကာကွယ်ရေး စက်ရုံ အများစုနှင့် အခြား စစ်တပ်နှင့် အစိုးရ အဆောက်အအုံများကို မြေအောက်တွင် တည်ဆောက်ထားခြင်း ဖြစ်သည်။ ဤစက်ရုံများထဲတွင် လူသိထားပြီး ဖြစ်သော စက်ရုံများဖြစ်သည့် Ganggye, Sakchu တို့မှ စက်ရုံများ ပါဝင်သည်။ ထိုနေရာများတွင် ထောင်ပေါင်းများစွာသော ပညာရှင်များ၊ အလုပ်သမားများက တောင်အောက်တွင် ဥမင်လှိုဏ်ခေါင်းများ တူးဖော် ဖောက်လုပ်နေခဲ့ကြသည်။ ဤနည်းပညာ ကျွမ်းကျင်မှုကို မြန်မာနိုင်ငံသို့ တင်ပို့ ရောင်းချနေသည် ဆိုသည်ကို ပထမဆုံး မှတ်တမ်း တင်နိုင်ခဲ့သည်မှာ ၂ဝဝ၆ ခုနှစ် ဇွန်လက ဖြစ်သည်။ မြောက်ကိုရီးယား ဥမင်လှိုဏ်ခေါင်း တူးဖော်ရေး ကျွမ်းကျင်သူ အဖွဲ့တဖွဲ့ လုပ်ကွက်ထဲတွင် ရောက်နေပြီ ဆိုသည်ကို အတည်ပြု အကြောင်းကြားသည့် နေပြည်တော်မှ ကြေးနန်းတစောင်ကို ထောက်လှမ်းရေး အေဂျင်စီများက ကြားဖြတ် ဖမ်းမိခဲ့သည်။ ၃ နှစ် ကြာပြီးနောက် ယခုထုတ်ပြန်လိုက်သည့် ဓါတ်ပုံများသည် ဤသတင်းများ၏ မှန်ကန်တိကျမှုကို အတည်ပြု ပေးလိုက်သည်။ ယခုအချိန်တွင် ဤဥမင် လှိုဏ်ခေါင်းများသည် တောင်ကြီးမြို့က ဥမင်များ ကဲ့သို့ပင် ပြီးစီးလောက်ပြီ ဖြစ်သည်။ ဤကောင်းစွာ ဖုံးကွယ်ထားသော ဥမင်များက ၁၉၈၈-၈၉ ခုနှစ်များ အတွင်းက ဖြစ်ပွါးခဲ့သော လူထုအုံကြွမှုများ အတွင်းကလို အရပ်သားများက အစိုးရ အဆောက်အဦး များကို ဝင်စီးမည့် အန္တရာယ်မှ ကောင်းစွာ ကာကွယ်ပြီး ဖြစ်စေသည်။ နိုင်ငံတကာနှင့် ကင်းကွာနေသော စစ်အစိုးရသည် ဤနက်နက် တူးထားသော ကတုတ်များကို အာဖဂန်ရှိ တာလီဘန်များနှင့် အီရတ်ရှိ ဆက်ဒမ် ဟူစိန်အစိုးရ တို့လို လေကြောင်းမှ တိုက်ခိုက်လာလျှင်လည်း နောက်ဆုံးအဆင့် အနေဖြင့် ကာကွယ် ခုခံနိုင်အောင် ပြုလုပ်ထားခြင်း ဖြစ်သည်ဟု သတင်းရပ်ကွက်များက ပြောပြကြသည်။ ဤလက်နက်များ အတွက် မြန်မာနိုင်ငံက ဘာတွေ ဘယ်မျှ ပေးလိုက်ရသည် ဆိုသည်မှာမူ မရှင်းလင်းသေးပါ။ ဖြစ်နိုင်သည်မှာမူ မြန်မာနိုင်ငံ မြောက်ပိုင်း မြစ်အောက် ကြမ်းပြင်တွင် ရှိနေသော ရွှေများ၊ သို့မဟုတ် စားနပ်ရိက္ခာတို့ဖြင့် လဲလှယ်ခဲ့ရခြင်း ဖြစ်နိုင်ပါသည်။ သို့မဟုတ် အခြားသတ္တုများလည်း ဖြစ်နိုင်ပါသည်။ မြန်မာနိုင်ငံသည် မြောက်ကိုရီယား၏ ဥမင်လှိုဏ်ခေါင်း စီးပွါးရေးအတွက် တခုတည်းသော ဖောက်သည်နိုင်ငံတော့ မဟုတ်ပါ။\n၂ဝဝ၆ ခုနှစ် စစ်ပွဲအပြီးတွင် ဟစ်ဇဘိုလာ စစ်သွေးကြွများ စွန့်ခွါသွားခဲ့သော မြေအောက် အဆောက်အအုံ အတော်များများကို အစ္စရေးနှင့် ကုလသမဂ္ဂ တပ်ဖွဲ့များက လက်ဘနွန်နိုင်ငံ တောင်ပိုင်းတွင် ရှာဖွေတွေ့ရှိခဲ့သည်။ တိုက်ဆိုင်သည် လားတော့ မသိ၊ ဤဥမင်များနှင့် အစည်းအဝေးများ ကျင်းပနိုင် လောက်အောင် ကျယ်ဝန်းသော မြေအောက် အခန်းကျယ် ကြီးများသည် တောင်နှင့်မြောက် ကိုရီးယားနှစ်နိုင်ငံကို ပိုင်းခြားထားသေား စစ်မဲ့ဇုံအတွင်း တောင်ကိုရီးယား တပ်ဖွဲ့များက ဖော်ထုတ် တွေ့ရှိခဲ့သည့် ဥမင်များ၊ မြေအောက်ခန်းများနှင့် တထေရာတည်း တူနေသည်။ မြက်ခင်းများ၊ ခြံပုတ်များအတွင်း ကွယ်ဝှက်ထားသော မြောင်းဖုံး လူဝင်ပေါက်အရွယ် သေးငယ်သော အပေါက်ကလေးများမှ ဆင်းသွားလျှင် သံမဏိဖြင့် အချောကိုင်ထားသော မြေတွင်း ဥမင်များမှ တဆင့် အခန်းကျယ်ကြီးများ အတွင်းသို့ ရောက်ရှိ သွားနိုင်သည်။ ထိုအခန်းကျယ် ကြီးများတွင် လျှပ်စစ်၊ လေဝင်လေထွက် စနစ်၊ ရေပန်း တပ်ဆင်ထားသည့် ရေချိုးခန်းများနှင့် ရေမြောင်းစနစ် ပါဝင်သော အခန်းကျယ်ကြီးများ အတွင်းသို့ ရောက်ရှိသွားသည်။ အချို့သော ဥမင်များကို မီတာ ၄ဝ အနက် အစ္စရေး နယ်စပ်မှ မီတာ ၁ဝဝ အကွာခန့်တွင် တွေ့ရှိခဲ့ခြင်း ဖြစ်သည်။ ဤဥမင်များ တူးဖော်ရာတွင် မြောက်ကိုရီးယားတို့ ပါမပါဆိုသည်ကို ဆန်းစစ်ရန်မှာမူ ခက်ခဲပါသည်။ အစ္စရေး စုံစမ်းစစ်ဆေးရေး သတင်းသမား (Investigative Journalist) Ronen Bergman ၏ အဆိုအရမူ အနောက်သို့ ကူးပြောင်း ခိုလှုံလာသော အီရန် တော်လှန်ရေး အစောင့်တပ် အကြီးတန်း အရာရှိတဦး၏ အပြောအရ `ရာပေါင်းများစွာသော အီရန်ပညာရှင်များနှင့် အင်ဂျင်နီယာများ၊ အီရန် သံတမန်များက ခေါ်ယူလာခဲ့သော မြောက်ကိုရီးယား ကျွမ်းကျင်သူများကြောင့် ဟစ်ဇဘိုလာတို့သည် လက်ဘနွန် တောင်ပိုင်းတွင် ၂၅ ကီလိုမီတာရှည် မြေအောက်လမ်းမ တခုကို အောင်မြင်စွာ ဖောက်လုပ် နိုင်ခဲ့သည်`ဟု ဆိုသည်။\nဘေရွတ် သတင်းရပ်ကွက်များ၏ ယူဆချက်အရမူ ဟစ်ဇဘိုလာ တို့သည် သူတို့ကို ဆီးရီးယားနှင့် အီရန် မဟာမိတ်များက ပေးအပ်ခဲ့သော မြောက်ကိုရီးယား ဒီဇိုင်းနှင့် ပုံစံပြာတို့ကို အသုံးပြု တည်ဆောက်ခြင်း ဖြစ်ဘို့ ပိုများသည်ဟု ဆိုသည်။ ဤနှစ်နိုင်ငံ စလုံးမှာ မြောက်ကိုရီးယားနှင့် နီးစပ်သော နိုင်ငံများ ဖြစ်ကြသည်။ (အီရန်နှင့် ဆီးရီးယား နှစ်နိုင်ငံစလုံးသည် မြောက်ကိုရီးယား နိုင်ငံမှ ဒုံးပျံ နည်းပညာကို ရရှိခဲ့သည်။ မြောက်ကိုရီးယား အကူအညီဖြင့် တည်ဆောက် ခဲ့သည်ဟု ယုံကြည်ရသော ဆီးရီးယားနိုင်ငံရှိ အနုမြူ ဓါတ်ပေါင်းဖိုကို အစ္စရေး လေတပ်က ၂ဝဝ၇ ခုနှစ် စက်တင်ဘာလ အတွင်း တိုက်ခိုက် ဖျက်ဆီးပစ်ခဲ့သည်) မည်သို့ပင်ဖြစ်စေ မြောက်ကိုရီးယား၏ ဥမင်လှိုဏ်ခေါင်းဖောက် အတတ်ပညာသည် ပို့ကုန်ဈေးကွက်တွင် တန်ဘိုးရှိ ကုန်စည်တရပ် ဖြစ်လာနေခဲ့သည်။ နိုင်ငံတကာမှ အပယ်ခံ အာဏာရှင်များကို ကူညီ လုပ်ဆောင်ပေးနေသ၍ ငွေပေးချေမှု အပိုင်းတွင် မြောက်ကိုရီးယားနိုင်ငံက အလွန် ပျော့ပျောင်းပါသည်။\nPosted by ၀ိမုတ္တိ at 8:40 AM ,0comments\nဘန်ကောက်။ ။ ကမ္ဘာ့ စီးပွါးပျက်ကပ်ကြောင့် မမျှော်လင့်သော သားကောင် တကောင် ပေါ်လာသည်။ ယင်းမှာ မြောက်ကိုရီးယား နိုင်ငံက အရှေ့တောင်အာရှ တလွှား ဖွင့်ထားသော စားသောက်ဆိုင်များပင် ဖြစ်သည်။ လွန်ခဲ့သော လအနည်းငယ် အတွင်းက အဆိုပါ ဆိုင်များမှာ `လတ်တလော စီးပွါးရေး အခြေအနေကြောင့်´ ပိတ်လိုက်ရသည် ဟု ထိုင်းနိုင်ငံမြို့တော် ဘန်ကောက်ရှိ အာရှ သံတမန်တဦးက ပြောသည်။ ဤအချက်က ဒေသတွင်း စားသောက်ဆိုင်များ၊ အခြားရှေ့တန်း ဟန်ပြ လျှို့ဝှက် ကုမ္ပဏီများ ဖွင့်လှစ် လုပ်ကိုင်နေသည့် မြောက်ကိုရီးယား အလုပ်သမား ပါတီ၏ နိုင်ငံတကာ ငွေကြေးရှာဖွေရေး ဌာနခွဲဖြစ်သော အမှတ် ၃၉ ဗျူရိုသည် ငွေကြေးများ ပြတ်လပ်နေပြီ ဟူသည့် အဓိပ္ပါယ် ဆောင်ပါသည်။ အကယ်၍ ဤစီးပွါးရေး လုပ်ငန်းများသည် ငွေကြေး ခဝါချရန် သက်သက်သာ တည်ထောင်ထားသည် ဆိုလျှင်ပင် ဤလုပ်ငန်းများ၏ လည်ပတ်စရိတ် နှင့် ငွေကြေးစီးဆင်းမှုမှာ သူတို့ ရပ်တည် ရှင်သန်နိုင်ရေး အတွက် အရေးကြီးမြဲ ကြီးပါသည်။ သူတို့ စားသောက်ဆိုင်များ၏ အဓိက ဖောက်သည်များမှာ အထီးကျန် မြောက်ကိုရီးယား နိုင်ငံ၏ ရှားရှားပါးပါး နှစ်သိမ့်စရာ အစားအသောက်များကို လာရောက်ရှာဖွေ စားသောက်ကြသည့် တောင်ကိုရီးယား ကမ္ဘာလှည့် ခရီးသည်များ ဖြစ်သည်။ စားပွဲထိုး မိန်းကလေးများမှာ သေချာဂရုတစိုက် ရွေးချယ်ထားသည့် ငယ်ရွယ် နုပျို၍ ရိုးရာကိုရီးယား အဝတ်အစားများ ဝတ်ဆင်ထားကြသည့် မိန်းမပျို ကလေးများ ဖြစ်သည်။ သူတို့သည် လာရောက်သော ဧည့်သည်များကို သီချင်းများ အကများဖြင့်လည်း ဖျော်ဖြေကြသည်။\nကမ္ဘာ့စီးပွါးရေး အကြပ်အတည်းကြောင့် တောင်ကိုရီးယား လူမျိုး ကမ္ဘာလှည့် ခရီးသည် အရေ အတွက်သာ ကျဆင်းသွားသည် မဟုတ်၊ တောင်ကိုရီးယား ဝမ်ငွေ၏ တန်ဘိုးမှာလည်း ကျဆင်းသွားခဲ့ရာ ထိုငွေကြေး၏ ဝယ်နိုင်အားလည်း ကျဆင်းသွားခဲ့ရသည်။ တောင်ကိုရီးယား ဝမ်ငွေသည် ၂ဝဝ၈ ခုနှစ် ဇန်နဝါရီလက အမေရိကန် တဒေါ်လာလျှင် ၉၄၂ ရှိနေရာမှ ဖေဖော်ဝါရီလတွင် ၁၅ဝ၆ အထိ ကျဆင်းသွားခဲ့သည်။ အသေးစိတ် စာရင်းအင်းများ မရရှိသော်လည်း ထိုင်းနိုင်ငံသို့ ရောက်ရှိလာသော တောင်ကိုရီးယား လူမျိုး ကမ္ဘာလှည့်ခရီးသည် အရေအတွက်မှာ ၂၅ ရာနှုံး ကျဆင်းသွားခဲ့သည်။ ထိုင်းနိုင်ငံသည် သူတို့အတွက် အိမ်နီးချင်းနိုင်ငံများ ဖြစ်သော ကမ္ဘောဒီးယားနှင့် လာအိုတို့သို့ သွားရောက်ရာ တံခါးပေါက်လည်း ဖြစ်သည်။\nမိမိနိုင်ငံတွင် ဒေါင်ဒေါင်မြည် ဆိုရှယ်လစ်ဖြစ်သော်လည်း မြောက်ကိုရီးယား နိုင်ငံသည် နိုင်ငံရပ်ခြားတွင် အရင်းရှင် စီးပွါးရေးလုပ်ငန်းများ လုပ်ကိုင်ရာ၌ အောင်မြင်လှသည်။ ထိုလုပ်ငန်းများမှ ပြုံယမ်း၏ ဘဏ္ဍာတိုက်တွင်းသို့ နိုင်ငံခြား ငွေကြေးများ ပုံမှန် စီးဆင်းနေစေသည်။ မြောက်ကိုရီးယားသည် ကုန်သွယ်ရေး ကုမ္ပဏီများကို ထိုင်း၊ ဟောင်ကောင်၊ မကာအို၊ ကမ္ဘောဒီးယား နိုင်ငံတို့တွင် ဖွင့်လှစ်ထားကာ မြောက်ကိုရီးယား ကုန်စည်များကို ဒေသတွင်း နိုင်ငံများသို့ တင်ပို့ ရောင်းချနေသည်။ အများစုမှာ အဝတ်အထည်၊ ပလပ်စတစ်၊ ကြေးနီ ကဲ့သို့သော သတ္တုများ ဖြစ်ကြသည်။ တချိန်တည်းတွင် အစားအစာ အမျိုးမျိုး၊ အပေါ့စား စက်ပစ္စည်းများ၊ အီလက်ထရောနစ် ပစ္စည်းများကို တင်သွင်းခဲ့သည်။ ယခင်ကမူ အရပ်ဘက်ရော စစ်ရေးဘက်တွင်ပါ အသုံးပြုနိုင်သည့် နှစ်ဘက်သုံး ဓါတုပစ္စည်းများကို တင်သွင်းခဲ့သည်။ ဤကုမ္ပဏီ အားလုံးသည် အင်အား ကြီးမားလှသော Daesong Group က လည်ပတ် လုပ်ကိုင်နေသော လုပ်ငန်းများဖြစ်ပြီး လျှို့ဝှက် သိပ်သည်းလှသော အမှတ် ၃၉ ဗျူရို လက်အောက်ခံလည်း ဖြစ်သည်။\n၁၉၈ဝ စုနှစ်များ နှောင်းပိုင်းနှင့် ၁၉၉ဝ စုနှစ်များအတွင်း ကွန်မြူနစ် မဟာမိတ် ဟောင်းများနှင့် ကုန်သွယ်ရေး အဆက်အဆံများ ရပ်ဆိုင်းသွားပြီး အလွန်ပြင်းထန်သည့် အကြပ်အတည်းကို ကြုံရပြီးနောက် မြောက်ကိုရီးယား နိုင်ငံသည် ဤအရင်းရှင် စီးပွါးရေး လုပ်ငန်းများကို ပြောင်းလဲ လုပ်ကိုင် လာခဲ့ခြင်း ဖြစ်သည်။ ပိုပြီး ထိခိုက်စရာ ဖြစ်လာသည်မှာ ၁၉၉ဝ ခုနှစ်တွင် ယခင် ဆိုဗီယက် ယူနီယံက၎င်း၊ ၁၉၉၃ ခုနှစ်တွင် တရုပ်နိုင်ငံက၎င်း သူတို့ ရောင်းချသော ကုန်စည်များကို နိုင်ငံတကာ စံဈေးနှုံးများ အတိုင်း ငွေမာဖြင့် ပေးချေရန် တောင်းဆို လာခဲ့ခြင်း ဖြစ်သည်၊ ယခင် ကုန်ချင်း လဲလှယ်သည့် ဘာတာစနစ်ကို လက်မခံတော့။ အလားတူ နိုင်ငံရပ်ခြားရှိ သံရုံးများကိုလည်း မြောက်ကိုရီးယား နိုင်ငံက အရေးတကြီး လိုအပ်နေသော နိုင်ငံခြား ငွေကြေးများ ရှာဖွေ ခိုင်းခဲ့သည်ဟု မြောက်ကိုရီးယား နိုင်ငံအတွင်း ဖြစ်ထွန်းသမျှကို လေ့လာနေသော ဘန်ကောက် အခြေစိုက် အနောက်တိုင်း သံတမန်တဦး အပြောအရ သိရသည်။ `ငွေဘယ်လိုရတယ် ဆိုတာက အရေးမကြီးဘူး၊ တရားဝင်ရော၊ တရားမဝင်ရော နည်းပေါင်းစုံနဲ့ လုပ်လို့ ရတယ်။ သူတို့က မကြာခဏ သံတမန် အထူးအခွင့်အရေးကို အလွဲသုံးစား လုပ်ကြတယ်´ ဟု အဆိုပါ သံတမန်က ပြောသည်။\nမြောက်ကိုရီးယား နိုင်ငံ၏ အဓိက ရှေ့တန်းဟန်ပြ ကုမ္ပဏီများ ဖြစ်ကြသော Star Bravo နှင့် Kosun Import-Export ကုမ္ပဏီတို့မှာ ယနေ့တိုင် ထိုင်းနိုင်ငံတွင် လည်ပတ် လုပ်ကိုင်နေဆဲ ဖြစ်သည်။ ၂ဝဝဝ စုနှစ်များအစော ပိုင်းတွင် တရုတ်နှင့် တောင်ကိုရီးယား နိုင်ငံတို့ ပြီးလျှင် မြောက်ကိုရီးယားသည် ထိုင်းနိုင်ငံ၏ တတိယအကြီးဆုံး ကုန်သွယ်ဖက်နိုင်ငံ ဖြစ်လာခဲ့သည်။ မြောက်ကိုရီးယား သံတမန်များက ဇိမ်ခံကားများ၊ အရက်နှင့် စီးကရက်များ တို့ကို ထိုင်းနိုင်ငံ အတွင်းသို့ အကောက်ခွန်မဲ့ တင်သွင်းလာသည်ကို အနောက်နိုင်ငံ ထောက်လှမ်းရေး အရာရှိများက သတိပြု မိလာကြသည်။ ဘန်ကောက်သည် ဤသို့သော ကူးသန်းရောင်းဝယ်ရေး လုပ်ငန်းများ၏ ဗဟိုဌာနချုပ် ဖြစ်လာခဲ့သည်။ ပိုထူးသော လုပ်ငန်းတရပ်မှာ ဘန်ကောက်ရှိ မြောက်ကိုရီးယား လူမျိုးများက တပတ်ရစ် မိုဘိုင်းဖုံးများကို ဝယ်ယူ၍ သံတမန် ချောအိတ်များ သုံးပြီး ဘင်္ဂလာဒေ့ရှ် နိုင်ငံသို့ တင်ပို့ကာ အသစ် မဝယ်နိုင်သော ဖောက်သည်များအား ရောင်းချနေခြင်း ဖြစ်သည်။ ၂ဝဝ၁ ခုနှစ် အစပိုင်းတွင် အရည်အသွေးမြင့် အမေရိကန် ဒေါ်လာ ၁ဝဝ တန် ငွေစက္ကူများ ဘန်ကောက်တွင် ပေါ်ထွက် လာခဲ့သည်။ ဤကိစ္စအတွက် မြောက်ကိုရီးယား သံရုံးတွင် တာဝန်ရှိသည်ဟု ထိုအချိန်က တာဝန်ယူခဲ့သော ရဲတပ်ဖွဲ့က ပြောကြားခဲ့သည်။ ထိုင်းနိုင်ငံတွင်းရှိ ဒေသခံ ဘဏ်များတွင် အဆိုပါ သံအရာရှိများ ဒေါ်လာငွေ အတုများ အပ်နှံရန် ကြိုးပန်းသည်ကို ဖမ်းမိခဲ့ပြီး၊ သူတို့ကို နောက်မလုပ်ရန် သတိပေးခဲ့သည်။\nစားသောက်ဆိုင်များမှာမူ ပြုံယမ်း အစိုးရအတွက် နောက်ထပ် ငွေကြေးများ ရှာဖွေရာတွင် အသုံးပြုသည်။ တချိန်တည်းတွင် မြောက်ကိုရီးယား နိုင်ငံ၏ မသတီစရာ စီးပွါးရေး လုပ်ငန်းများမှ ရရှိသော ငွေကြေးများ ခဝါချ ရာတွင်လည်း အသုံးပြုနေသည်ဟု သံသယရှိစရာ ဖြစ်နေသည်။ စားသောက်ဆိုင်များနှင့် အခြားငွေသား အသားပေး စီးပွါးရေး လုပ်ငန်းများကို ဘဏ်များက အပ်နှံငွေအဖြစ် လက်မခံသည့် ငွေအစုလိုက် အပုံလိုက်ကို လက်ခံရာ ကြားခံအဖြစ် အများအားဖြင့် အသုံးပြုနေသည်။\nမြောက်ကိုရီးယား စားသောက်ဆိုင် အများအပြားကို ပီကင်း၊ ရှန်ဟဲနှင့် အခြား တရုတ် မြို့ကြီးများတွင် နှစ်ပေါင်း များစွာ ကတဲက ဖွင့်လှစ် လုပ်ကိုင်လာခဲ့သည်။ သို့သော် အရှေ့တောင် အာရှတွင် ပထမဆုံးသော အဆိုပါ စားသောက်ဆိုင်ကို ကမ္ဘောဒီးယားနိုင်ငံ Siem Reap မြို့၌ ၂ဝဝ၂ ခုနှစ်က ဖွင့်လှစ်ခဲ့သည်။ အန်ကောဝပ် ဘုရားကျောင်း အပြိုအပျက်များကို လာရောက် လေ့လာ ကြည့်ရှုကြသည့် တောင်ကိုရီးယား ကမ္ဘာလှည့် ခရီးသည် ထောင်ပေါင်း များစွာကြောင့် အဆိုပါ စားသောက်ဆိုင်မှာ ချက်ချင်း အောင်မြင်သွားခဲ့သည်။ ထိုဆိုင် အောင်မြင် သွားသောကြောင့် ဒုတိယ စားသောက်ဆိုင်ကို မြို့တော် ဖနွမ်းပင်တွင် ၂ဝဝ၃ ခုနှစ် ဒီဇင်ဘာလ က ထပ်မံ ဖွင့်လှစ်ခဲ့သည်။ အတော်အတန် ကြီးမားသော အဆိုပါ စားသောက်ဆိုင်တွင် သိပ် မထူးခြားလှသော ကိုရီးယား လူမျိုးတို့၏ အဓိက အစားအစာ ကင်ချီ (Kimchi) နှင့် အခြား ဟင်းလျာများကို ရောင်းချပြီး မြောက်ကိုရီးယား စားပွဲထိုး အမျိုးသမီးလေးများက အဆိုအကများဖြင့် ဖျော်ဖြေသည်။ အဆိုပါ ဆိုင်ကို စီးပွါးရေး မကောင်းသောကြောင့် ယခုနှစ် အစောပိုင်းက ပိတ်ခဲ့ရသည်။\nနောက်ထပ် ပြုံယမ်းစားတော်ဆက် ဟုခေါ်သည့် စားသောက်ဆိုင် တဆိုင်ကို ဘန်ကောက်မြို့တွင် ၂ဝဝ၆ ခုနှစ်က ဖွင့်လှစ်ခဲ့သည်။ အဆိုပါ စားသောက်ဆိုင်ကို အနောက် နိုင်ငံသားများ အရောက်အပေါက် နည်းသည့် ဘန်ကောက်ဆင်ခြေဖုံး Pattanakan အရပ် လမ်းကြားတွင် အထူး ဆောက်လုပ် ထားသော ကောင်းမွန်ခန့် ငြားလှသည့် အဆောက်အဦး၌ ဖွင့်လှစ်ထားသည်။ သို့သော် ထိုအရပ်သည် မြောက်ကိုရီးယား သံရုံးနှင့် အခြား ဘန်ကောက်မြို့ရှိ ရှေ့တန်းဟန်ပြ ကုမ္ပဏီများ ဖွင့်လှစ်ထားရာ နေရာနှင့်မူ နီးသည်။ နောက်ထပ် အလားတူ စားသောက်ဆိုင် တဆိုင်ကို ပို၍ပင် ခမ်းနားစွာ ထိုင်းနိုင်ငံ၏ နာမည်ကျော် ပင်လယ်ကမ်းခြေ အပန်းဖြေ စခန်းမြို့ ဖြစ်သော ဖတ်တယား (Pattaya) ၌ ဖွင့်လှစ်ခဲ့သည်။ သီးခြား အဆောက်အဦး ဖြစ်ပြီး ကမ္ဘာလှည့်ခရီးသွား ဘတ်စ်ကားများ ရပ်နားရန် အလွန်ကြီးမားသော ကားရပ်စခန်း တခုကိုပါ အပြင်တွင် တပါတည်း ထည့်သွင်း တည်ဆောက် ထားသည်။ ထိုစားသောက်ဆိုင်ထက် အများကြီးငယ်သော စားသောက်ဆိုင်ကိုမူ လာအို နိုင်ငံ၏ အိပ်မောကျနေသည့် ပျင်းရိငြီးငွေ့ဘွယ် ကောင်းသော ဗီယင်ကျန်း မြို့တော်၌ ဖွင့်လှစ်ထားသည်။ ထိုစားသောက်ဆိုင်မှာမူ တောင်ကိုရီးယား ကမ္ဘာလှည့် ခရီးသည်များကြောင့် ထင်ရှာလာခြင်း မဟုတ်ဘဲ တရုတ်လူမျိုး ပညာရှင်များနှင့် ဧည့်လုပ်သားများ လာရောက် စားသောက်ကြခြင်း ဖြစ်သည်။ မြောက်ကိုရီးယား နိုင်ငံ၏ ဆက်လက် လည်ပတ် လုပ်ကိုင်နေဆဲ စားသောက်ဆိုင်မှာ ဗီယင်ကျန်း စားသောက်ဆိုင် တဆိုင်သာ ဖြစ်ပါလိမ့်မည်။\nမြောက်ကိုရီးယားနိုင်ငံ၏ ငွေတုလုပ်ငန်းနှင့် မှောင်ခိုစီးပွါးရေး လုပ်ငန်းများကို နှစ်ပေါင်းများစွာ စောင့်ကြည့် နေခဲ့ပြီးနောက် အမေရိကန် နိုင်ငံက ပြုံယမ်း၏ ဘဏ္ဍာရေး လုပ်ငန်းများကို ၂ဝဝ၅ ခုနှစ် စက်တင်ဘာလတွင် ဝက်အူ တင်းတင်း ကြပ်ခဲ့သည်။ ဤလုပ်ရပ်မှာ မကာအိုရှိ ဒေသခံ ဘဏ်တခု ဖြစ်သော Banco Delta Asia ကို ´ငွေကြေးခဝါချမှု လုပ်ငန်းများ လုပ်ကိုင်နေသည်ဟု အဓိက စိုးရိမ် ပူပန်စရာ ဘဏ္ဍာရေး အဖွဲ့အစည်း´ အဖြစ် သတ်မှတ် ခံလိုက်ရပြီးနောက် ပေါ်ထွက်လာခဲ့ခြင်း ဖြစ်သည်။ ဘဏ်မှာ ပြိုလဲလုနီးပါး ဖြစ်သွားပြီး မြောက်ကိုရီးယား နိုင်ငံ၏ ပိုင်ဆိုင်မှု အားလုံကိုလည်း ထုတ်မရအောင် လုပ်ထားခြင်း ခံလိုက်ရသည်။ ၆ နိုင်ငံ ဆွေးနွေးပွဲတွင် မြောက်ကိုရီးယား နိုင်ငံ၏ အလျှော့ပေး လိုက်လျောလာမှုများကို မက်လုံးပေးသည့် အနေနှင့် အဆိုပါ ပိုင်ဆိုင်ခွင့် (ရရန်ပိုင်ခွင့် Assets)များကို မြောက်ကိုရီးယား နိုင်ငံသို့ ရုရှ အရှေ့ဖျားရှိ ဘဏ်မှတဆင့် တဖြေးဖြေး ပြန်လည် လွှဲပြောင်း ပေးခဲ့သည်။ ကုလသမဂ္ဂ၏ အရေးယူ ပိတ်ဆို့မှုများနှင့် ပေါင်းစပ် လိုက်သောအခါ မြောက်ကိုရီးယား နိုင်ငံ၏ ပင်လယ်ရပ်ခြား ဘဏ္ဍာရေး ကွန်ရက်မှာ ထိခိုက် ပျက်စီးသွားတော့သည်။ ပြုံယမ်း ၏ ပင်လယ်ရပ်ခြား ရှေ့တန်းဟန်ပြ ကုမ္ပဏီ အများအပြားမှာ လွတ်လွတ်လပ်လပ် လုပ်ကိုင်ခွင့် မရတော့။ ဥပမာ အားဖြင့် ထိုင်းနှင့် မြောက်ကိုရီးယား နိုင်ငံတို့ အကြား အပြန်အလှန် ကုန်သွယ်မှု ပမာဏမှာ ၂ဝဝ၆ ခုနှစ်တွင် အမေရိကန်ဒေါ်လာ ၃၄၃ သန်းအထိ အမြင့်ဆုံးသို့ ရောက်ရှိခဲ့ရာမှ စတင် ကျဆင်း သွားခဲ့သည်။ ၂ဝဝ၇ ခုနှစ် တွင် အမေရိကန် ဒေါ်လာ သန်း ၁ဝဝ သို့ ကျဆင်းသွားပြီး ၂ဝဝ၈ ခုနှစ်တွင် အမေရိကန်ဒေါ်လာ ၇ဝ.၈ သန်း သာ ရှိတော့သည်။\nယခု မြောက်ကိုရီးယားနိုင်ငံက ဒုတိယအကြိမ် နျူးကလီးယား လက်နက် စမ်းသပ် ဖောက်ခွဲမှုများ ပြုလုပ်၍ ဒုံးကျည်များ ပစ်လွှတ် စမ်းသပ် ခဲ့ပြီးနောက် ဝါရှင်တန်က မြောက်ကိုရီးယား နိုင်ငံကို အကြမ်းဖက် ဝါဒ ထောက်ခံ အားပေးသော နိုင်ငံအဖြစ် ပြန်လည် သတ်မှတ်မည့် အလားအလာများ တဖန် များလာပြန်ပြီ ဖြစ်သည်။ ဤသို့ ဖြစ်လာပါက ပုဂ္ဂလိက ကုမ္ပဏီ အများအပြားမှာ ပြုံယမ်းနှင့် စီးပွါးရေး လုပ်ကိုင်လျှင် အမေရိကန် ဘဏ္ဍာရေးဌာန၏ နာမည်ပျက် စာရင်း သွင်းခံရမည်ကို စိုးရိမ်ရ၍ တွဲဖက် စီးပွါးရေး လုပ်ကိုင်ရန် ဝန်လေးသွားကြမည် ဖြစ်သည်။\nဤသို့ ငွေရှာပေးနေသည့် စီးပွါးရေးလုပ်ငန်း အများအပြား ပျက်ကိန်း ကြုံနေရသဖြင့် ပြုံယမ်းမှာ ဖိအားများ ပိုမို ခံလာနေရသည်။ ကမ္ဘာလုံးဆိုင်ရာ ဘဏ္ဍာရေး အကြပ်အတည်း ကလည်း မြောက်ကိုရီးယား နိုင်ငံကို နောက်ထပ် ချောင်ပိတ်ခံရအောင် လုပ်လိုက်သလို ဖြစ်နေသည်။ နိုင်ငံရပ်ခြားရှိ မြောက်ကိုရီးယား နိုင်ငံ၏ စီးပွါးရေး လုပ်ငန်းများမှ ရရှိငွေများကို တိုင်းပြည်ရှိ လူမှုဖွံ့ဖြိုးရေး လုပ်ငန်းများတွင်သော်၎င်း၊ တိုင်းပြည်တွင်းရှိ အစာရေစာ ငတ်ပြတ်နေသော ပြည်သူလူထု၏ ထမင်းစားပွဲပေါ်တွင် စားစရာများ တင်ပေးလိမ့်မည်ဟုသော်၎င်း၊ အခြား အခြေခံ လိုအပ်ချက်များ ဖြည့်ဆည်းပေးလိမ့်မည် ဟုသော်၎င်း မျှော်လင့်၍ မရနိုင်ပါ။ ဒေသတွင်းရှိ တောင်ကိုရီးယား ကမ္ဘာလှည့် ခရီးသည်များအား ရောင်းချရန် အစားအသောက်ပင် မရှိတော့ပါ။\nPosted by ၀ိမုတ္တိ at 8:37 AM ,0comments


ဘယ်သူပြိုင်လို့ ဒန့် ပါတော့နိုင် - dancing dog\nအတင်း ပြသူ - ဂျေဒန့်ဒန့်\nရိုက်ကူးသူ - လမ်းဘေးပရိသတ်\nနေရာ - စပိန် လမ်းဘေး\nမှီငြမ်း - ယူကျူ့အိုင်ကျူ့သူကျူ့ငါကျူ့ \nကျော်ကြားမှု့- စပိန်တီဗွီတွင် ပါကတည်းက\nဆက်သွယ်ရန် - ညဘက် စပိန်နိုင်ငံ လမ်းတကာ လျောက်ကြည့်ပါ ကားမီးထွန်းပြီး ကနေလျှင် ဆက်သွယ်နိုင်ပါသည်။\nအာမခံမှု့- အား ဒါတော့ ကျူပ် မသိဘူး။\nပေါ Paul - The Octopus\nတမ်းတသူတွေ များလို့ဒီဂျေတယောက် ဘ၀င်မြောက်ရမလား။ လက်တို့ လို့ ဗြန်း ဆိုပြီး ဗြဲ ကနဲ ငိုရမလား၊\nမနှစ်က ကမ္ဘာ ဖလားပွဲမှာ ၈ကြိမ်တိတိ ဒက်ထိ ဟောကိန်း ထုတ် ခဲ့တဲ့ ဘော်ဒိုပတ်လေး (ဘော်ဒါ+အော်တိုပတ်) ကြွသွားပြီ ဆို ကတည်း က ဒီဂျေ အပြီမဖြည်နိုင်တော့ပါ။\nယနေ့ မှ စပြီး ဘော်ဒိုပတ် မစားတော့ပါ။\nမှတ်ချက်။ ။ နောက်ထပ် အပြင် မထွက်ခင် အထိ\nလာရောက်မှတ်ချက်ရေးသူများ တိတ်တဆိတ် လာချောင်းပြီး လစ်သွားသူများ ဘော်ဒိုပတ်အား စိတ်တွင်းမှ ဖုတ်စားပြုတ်စား ချင်သူများ၊ ယခုလာမည့် ကမ္ဘာ ဘောပွဲ ခန့် မှန်းခြေ မရနိုင်လို့စိတ်ပျက်သွားသူများ အားလုံးကို ကျေးဇူးတင်ပါသည်ခင်များ...\nFunny - ရေဘ၀ဲ ကင်မရာနှင့် ဒိုင်ဗာ\nယူကျူ့ ထဲမှာ ပါလာတဲ့ သတင်းပါ။\nနယူးဇီလန် ပင်လယ်မှာ ရေအောက် သဘာဝ ရှုခင်း ဓါတ်ပုံရိုက်နေသော ဒိုင်ဗာ၏ ကင်မရာကို အလစ်သုတ် ရေဘ၀ဲ တကောင်က ဇတ်ကနဲ လုယူ ထွက်ပြေး လေသည်။ ဒေါ်လာ ၇၀၀တန် အသစ်ချပ်ချွပ် ကင်မရာ ကို အဆုံး မခံနိုင် သဖြင့် သူခိုးနောက်လိုက် ပြီး ပြန်လုယူလေသည်။ ရေဘ၀ဲသူခိုးမှာ ရေကူးသန် သဖြင့် အတော် ကြိုးစား လိုက်ရသည်။ ခန့် မှန်းခြေ ၅မိနစ်မကပေ။ ရေအောက် သုံး သေနတ်ဖြင့် သူခိုးအား ခြောက်လှန့်ရင်း သူခိုးလက်ထဲ ရောက်နေ သော ကင်မရာကို ပြန်ယူရန် ကြိုးစားရသည်။ ရေဘ၀ဲမှာ ကင်မရာ ကို ဆော့ကစား လိုစိတ်သာ ရှိသဖြင့် ဒိုင်ဗာအား ရန်မပြုဘဲ ကင်မရာကိုသာ ပြန်လုယူလေသည်။ ရေဘ၀ဲ လက်များ မမှီနိုင်စေရန် ရေသေနတ်ဖြင့် ရေဘ၀ဲ သူခိုး အား တွန်းထိုး ထားပြီး ကင်မရာအား ပြန်သိမ်းလေသည်။ ရေဘ၀ဲအား လွတ်ရာ ကျွတ်ရာ သွားစေရန် သေနတ်အား လှုပ်ခါချသော်လည်း အဆော့သန် ရေဘ၀ဲမှာ သေနတ်ကို ဖက်တွယ် ထားလေသည်။ ဒိုင်ဗာမှာ ရေဘ၀ဲအား အခမဲ့ ရေကူးပို့ ဆောင်ရလေသည်။ ဗီဒီယို ကြည့်ပြီး ပြုံးစရာဖြစ်သောကြောင့် ဝေငှပါသည်။\n(ဤဗီ ကို ရိုက်သူမဟုတ်)\nSnake & Smoke\nကြိုတင်ဖြေရှင်းချက်။ ။ မရှင်မင်းရဲ့ smoke & spice ကို ကော်ပီစနိပ် copysnake လုပ်ခြင်းမဟုတ်ပါကြောင်း။\nယခင်က တရုတ်ပြည်က လိပ်ကလေး ဆေးလိပ်စွဲတာ တင်ပြပေးဘူးပါတယ် ဒီလင့်မှာပါ။ အခုတော့ တိုင်ဝမ်မှ မြွေပါ ဆေးလိပ်စွဲနေသဗျ။ ဆေးလိပ်မရရင် ဒီမြွေတော့ ဒေါသထွက်ပြီး သခင်ကို ပါ မြိုမယ် ထင်တယ်။\nသိချင်လား သောက်ကြည့်.. ..အဲအဲ အောက်မှ သတင်းကို ဖတ်ကြည့်\nThat's because the three-year-old reptile from Taipei in Taiwan has become hooked on nicotine, thanks to his owner Sho Lau's 20-a-day habit.\n'He is very tame and one day when I threwacigarette butt away he went for it and seemed to enjoy having it in his mouth,' said 33-year-old Lau.\n'One thing led to another and before long he was having one cigarette in the morning and another at night.'\n'He gets very agitated if I don't have any to spare,' he added.\nမှီငြမ်း ။ ။ မက်ထရိုသတင်း\nဆေးလိပ်ကြောင့် ကျွန်တော့မွေးစားဖခင် ဘကြီး အသက်၅၅နစ်အရွယ်မှာ ဆုံးပါးခဲ့ရပါတယ်။ အဖေ အသက် ၁၅နစ်မှာ ဆေးလိပ်စသောက်ခဲ့ပြီး နောက်ပိုင်းဖြတ်မရတော့ပါဘူး။ ဆေးလိပ်ကြောင့် အဖေ ရောဂါပေါင်းစုံခံစား ရတာ သိနေမြင်နေရတဲ့အတွက် သားများ ဆေးလိပ်မသောက်ကြပါ။ ဘလော့ကာ မိတ်ဆွေများလည်း ဆေးလိပ်ဖြတ်ဖို့ ကြိုးစားချင်ရင် ဆေးလိပ်ဖြတ်နိုင်တဲ့ ဆေးလိပ် အတုအကြောင်း ရေးထားတာ ဒီလင့်မှာ ဖတ်စေလိုပါတယ်။ စလုံးမှာ နေသူများ ဆေးလိပ်ဖြတ်ဆေးလိပ် မူစတာဖာတွင် အလွယ်တကူဝယ်လို့ ရကြောင်း တခြားနိုင်ငံမှလူများ အတွက် အီးဘေးတွင် အဆင်ပြေစွာဝယ်နိုင်ကြောင်း အသိပေးအပ်ပါတယ်။


အာရုံစူးစိုက်မှု, ပြိုင်ပွဲ! - အခမဲ့အပြည့်အဝ HGH သင်တန်းရယူပါ!\nငါတို့သည်သင်တို့ခေါင်းစဉ်များအတွက်ယှဉ်ပြိုင်မှုအတွက်တစ်စိတ်တစ်ပိုင်းယူဖိတ်ခေါ် မစ္စတာ / Mrs HGH ထိုင်း!\nအခမဲ့အပြည့်အဝ6လ HGH ၏သင်တန်းနှင့်အခမဲ့ဖြစ်သည်ဘို့သင့်အိပ်မက်၏ကိုယ်အဘို့အရယူပါ!\nကျွန်ုပ်တို့၏လိုအပ်ချက်ကအတော်လေးရိုးရှင်းတဲ့များမှာ - ကျွန်တော်တို့ရဲ့အထူးကု၏ကြီးကြပ်မှုအောက်၌သင့်သောက်သုံးသောဘို့ငါတို့အထူးကုအကြံပြုချက်များ၏သင်တန်းနှင့်အတူအားကစားရုံသို့သွားရောက်ခြင်း, အစားအသောက်များတွင်အကြံပြုတဲ့အစားအစာကိုအောက်ပါ, လူနေမှုပုံစံစတဲ့လူ့ကြီးထွားဟော်မုန်း၏သင်တန်းကိုစတင်။\nလစဉ်သင်အကောင်းဆုံး HGH လက်ခံရရှိပါလိမ့်မယ် - Genotropin Pfizer ကနေလုံးဝအခမဲ့!\nမည်သူမဆိုတစ်စိတ်တစ်ပိုင်းယူနိုင်သည် - - အသက်, ခန္ဓာကိုယ်ပုံ, လိင်အရေးမပါဘူးငါတို့သည်သင်တို့၏ပုဂ္ဂိုလ်ရေးအချက်အလက်များ၏လျှို့ဝှက်ချက်များကိုအာမခံ\nအဆိုပါပါဝင်သူအပေါင်းတို့, အထက်ပါလိုအပ်ချက်များဖြည့်ဆည်းရန်သူ၏ခန္ဓာကိုယ်ထဲတွင်အပြောင်းအလဲများ (ကမျက်နှာမပါဘဲ) အပတ်စဉ်ဓာတ်ပုံများပေးပို့ရန်, တိုတောင်းတဲ့စာဖြင့်ရေးသားအစီရင်ခံစာအပတ်စဉ်ရေးသားဖို့ဆောင်ရွက်


BABETT နဲ့အတူ ပြည်တွင်းအစားအစာများကို ဆင်နွှဲခြင်း | MyFood Myanmar\nBABETT နဲ့အတူ ပြည်တွင်းအစားအစာများကို ဆင်နွှဲခြင်း\nအားလုံးပဲမဂ်လာပါနော်..ဩဂုတ်လ ၃၁ ရက်၊ ရန်ကုန် – အစားချစ်သူတို့အတွက် Babett Eatery & Bar မှ ပြန်လည်ပြင်ဆင်ထားတဲ့ မီနူးကို စက်တင်ဘာ ၁ ရက်အင်္ဂါနေ့ မှာ စတင်ရောင်းချတော့မှာဖြစ်လို့ ပြက္ခဒိန်မှာ ခုပဲ မှတ်လိုက်ကြစို့နော်!\nBabett ရဲ့ အသစ်စက်စက် မိတ်ဆက်ပေးထားတဲ့ စိတ်ဝင်စားဖွယ် ဟင်းလျာများကို အရသာရှိစွာ သုံးဆောင်ရန် ပြည်တွင်းဒေသထွက် အစားအစာများကို မြေထဲပင်လယ် နဲ့ ပြင်သစ်စတိုင် လွှမ်းမိုးထားသော ဟင်းလျာများအဖြစ် တစ်ချိန်တည်းတွင် ပြင်ဆင်ထားလျက်ရှိပါသည်။\nမပျက်ရင် မပြင်နဲ့ ဆိုတဲ့ ဆိုရိုး စကားရှိသော်ငြားလည်း အထူးသဖြင့် F&B လောကတွင် တစ်ခါတစ်ရံတွင်အချို့သောအရာများသည် ပြောင်းလဲမှု လိုအပ်ကြပါသည်။ Babett ကလည်း အသစ်တဖန် ပြန်လည်သက်ဝင်ဖို့ မြန်မာနိုင်ငံရဲ့ ပြည်တွင်း ထုတ်ကုန်များနဲ့ ဖန်တီး ပေါင်းစပ်ထားတဲ့ ဟင်းလျာ များကို မီနူးအသစ်ဖြင့် တိုးမြင့်လိုက်ခြင်းဖြစ်သည်။\nBabett ရဲ့ လူကြိုက်များတဲ့ ပီဇာ၊ pastas နဲ့ အသားကင် စသည်တို့မှာ ယခု မီနူးထဲတွင် ကျန်ရှိနေဆဲ ဖြစ်သော်လည်း ထူးခြားပြီး အရသာရှိလှတဲ့ ဟင်းပွဲအသစ်တွေကိုလည်း မြည်းစမ်းကြည့်ဖို့ ဖိတ်ခေါ်အပ်ပါသည်။\nExecutive Chef Xavier နှင့်သူ၏အဖွဲ့မှ အထူးပြင်ဆင်ထားသော မီနူးအသစ်သည် ယုံကြည်စိတ်ချရသောဒေသခံလယ်သမားများ ရဲ့ မြန်မာပုစွန်များ၊ မကွေးကျွန်းဆွယ်မှ လတ်ဆတ်သော ငါးများသာမက ဒေသထွက် စိုက်ပျိုးထားသော အောဂန်းနစ် ဟင်းသီးဟင်းရွက် များကိုသာ ရွေးချယ်ပြီး ချက်ပြုတ်သွားမှာဖြစ်ပါသည်။\nChef Xavier မှ လယ်သမားများနှင့် ထိတွေ့ဆက်သွယ်မှုများ ရရှိခဲ့သောသူ၏အတွေ့အကြုံကို ဤသို့မျှဝေသည် “ ဒီလို လှပတဲ့ မြန်မာနိုင်ငံတွင်းနေထိုင်ရလို့ ကုန်းတွင်းနှင့်ပင်လယ်နှစ်မျိုးလုံးမှအရည်အသွေးပြည့်ဝတဲ့ပါဝင်ပစ္စည်းများကို ရရှနိုင်တဲ့ နိုင်ငံလည်းဖြစ်သောကြောင့် ကျွန်တော် နဲ့ ကျွန်တော်အသင်း အတွက်တော့ လယ်ယာစိုက်ပျိုးရေး အပိုင်းကို ကူညီထောက်ပံ့ပေးဖို့ အရေးကြီးပါတယ်။ ဒေသခံထုတ်လုပ်သူများနှင့်လက်တွဲကာ Babett မီနူး အသစ် ထုတ်လုပ်ခြင်းဖြင့် ပါဝင်သောဟင်းအမယ် ပစ္စည်း များကို ပိုမို ထင်ပေါ်စေရန်အတွတ် ရည်ရွယ်ပါတယ်။ “\nChef Xavier အဖွဲ့မှ ချက်ပြုတ်သော ဟင်းပွဲအသစ်များမှာ –\nကိုယ်တိုင်လုပ် မီးခိုးကျက်တိုက်ထားသော ဆယ်လ်မွန်ငါးကို သံပုရာမလိုင်၊ဆီစိမ်ထားသော ဒေသထွက် ခရမ်းချဉ်သီး နဲ့ ဂျပန် soy-yuzu ဆောစ့် နဲ့ တွဲဖက်စားသုံးနိုင်သော ဟင်းလျာ\nTuna Tartare လို့ ခေါ်သော တူနာ ငါးစိမ်းသုပ် ကို ထောပတ်သီး၊ ပင်မှည့်သီး နဲ့ ကိုယ်တိုင်လုပ် သံပုရာ Chantilly တို့ဖြင့် တွဲဖက်စားသုံးနိုင်သော ဟင်းလျာ\nလတ်ဆတ်သောဒေသခံအော်ဂဲနစ်ထွက်ကုန်များကိုသာ အသုံးပြုထားသော သက်သတ်လွတ်ဟင်းလျာများ နှင့်\nChef Xavier ရဲ့ signature ဖြစ်တဲ့ Lime Tart, သံပုရာ ဒိန်ခဲပေါ်တွင် အီတာလျံ meringue တင်ထားပြီး ချိုချဉ် အရသာကို ပေးစွမ်းနိုင်သော အချိုပွဲ\nBabett ၏ရေရှည်တည်တံ့ခိုင်မြဲမှု ဒေသခံလယ်သမားများနှင့်ထုတ်လုပ်သူများအားထောက်ပံ့ရန် ပေးထားသောကတိကဝတ်များနှင့်အညီ ပြင်ဆင်ထားသော menu အသစ်သည် လတ်ဆတ်သောပြည်တွင်းထုတ်ကုန် များနှင့် တဖန် ပြန်လည် ဆင်ယင် ထားပါသည်။ နေ့လည်စာ၊ ညစာ မှ စ၍ အပတ်စဉ် ရှိတဲ့ အထူး အစီအစဉ် တွေနဲ့အတူ စားသောက်ဆိုင်ထဲမှာပဲ စားစား၊ အပြင် terrace မှာပဲ စားစား အားလုံးအတွက် ရွေးချယ်စရာ အစားအစာတော့မီနူးထဲတွင် အမြဲရှိသည်။\nအပတ်စဉ် ရှိတဲ့ အစီအစဉ်သစ်များ\nမိတ်ဟောင်းမိတ်သစ်များအတွက် စားစရာ၊ သောက်စရာ၊ ရွေးချယ်စရာတွေ ပိုများအောင် အပတ်စဉ်အစီအစဉ်သစ်များကို Babett အဖွဲ့သားများမှ ထုတ်ဖော်လိုက်ပါသည်။\nတနင်္လာနေ့တိုင်း ကြိုက်ရာ အရသာနဲ့ရွေးနိုင်သော မီတာတစ်ဝက် ပီဇာကို ၁၂၀၀၀ ကျပ် ဖြင့် ရရှိနိုင်သော အစီအစဉ်\nအဂါနေ့တိုင်း သူငယ်ချင်း တွေနဲ့ ရှယ်စားလို့ရတဲ့ ဝက်နံရိုးကင် ကို ၉၀၀၀ ကျပ်၊ အဝသောက် ဘီယာပါ ထပ်ပေါင်းရင် တစ်ယောက်ကို ၆၀၀၀ ကျပ် သာရှိသော အစီအစဉ်။ ညနေ ၅ နာရီ မှ ၉ နာရီအထိ\nအချိုပွဲများဟာ အိမ်မက်ချိုတွေကို မက်စေပါတယ်! နေ့စဉ် နေ့လည် ၂ နာရီမှ ၅ နာရီ အတွင်း ဘယ်အချိုပွဲပဲမှာမှာ ၁၀% လျှော့ဈေးရရှိနိုင်သော အစီအစဉ်\nတနင်္ဂနွေနေ့တိုင်း Babett ရဲ့ executive Chef မှ2courses ကို ၂၅၀၀၀ ကျပ် ( သို့ )3courses ကို ၃၅၀၀၀ ကျပ်တန် Sunday Roast ဖြင့် တည့်ခင်း ဧည်ခံ သော အစီအစဉ်\nBabett Eatery & Bar weekly promotions ကို ကြည့်ရှူရန် : https://bit.ly/2Dak4NU\nBabett Eatery & Bar menu အသစ်ကို ကို ကြည့်ရှူရန်: https://bit.ly/32AdVD5\nအရည်အသွေးမြင့် ပုံများကို ရယူဒေါင်းလော့ဆွဲရန် : https://bit.ly/34AGrY4\nဖွင့်ချိန် – နေ့စဉ် နံနက် ၁၁ နာရီမှ ည ၁၀ နာရီ အထိ\nအမှတ် ၅ ၊ အလံပြဘုရားလမ်း၊ ရန်ကုန်၊ မြန်မာ။ ဖုန်း +95 (0)1 824 3639\nBabett Eatery & Bar အကြောင်း\n၂၀၁၇ခုနှစ် စက်တင်ဘာလ (၇)ရက်နေ့တွင် Hotel G Yangon ၏ မြေညီထပ်တွင် စတင်ဖွင့်လှစ်ခဲ့သော Babett Eatery & Bar သည်ရန်ကုန်မြို့ရှိ သမာရိုးကျစားသောက်ဆိုင်များနှင့် မတူဘဲ ဆန်းသစ်ဖန်တီး ထားသော နေရာ တစ်ခုဖြစ်သည်။ ရန်ကုန်မြို့၏ မြို့လယ်ခေါင်တွင် တည်ရှိကာ စားသုံးသူ ဧည့်သည် (၁၄၀) ခန့်ဝင်ဆံ့ပြီး မြေထဲ ပင်လယ်ဒေသမှ နာမည်ကျော် အချက်အပြတ်များဖြင့် ဖန်တီးထားသော အရသာစုံလင်သည့် ဟင်းလျာများကို ရရှိနိုင် မည်ဖြစ်သည်။ မည်သူမဆို ဘီယာ၊ ဝိုင်နှင့် ကော့တေးလ် အမျိုးမျိုးအပြင် ကျန်းမာရေး နှင့်ညီညွတ်သော ဥရောပ အစားအစာများကို သုံးဆောင်ရင်း တစ်နေ့တာ စိတ်ညစ်စရာများကို ဖြေဖျောက်နိုင် တော့မည်ဖြစ်ပါသည်။\nR&B Lab အကြောင်း\nR&B Lab သည် အာရှနှင့် အမေရိကန်တစ်ခွင်တွင် နောက်ဆုံးပေါ် ခေတ်မီ အဆင့်မြင့် လူကြိုက်များသော စားသောက်ဆိုင်များနှင့် အဖျော်ယမကာ ဘား များကို အောင်မြင်စွာနှင့် ထူထောင်ဖွင့်လှစ်ပေးခြင်းကို တစိုက် မတ်မတ် လုပ်ကိုင်ဆောင်ရွက်လျက်ရှိနေပြီး နှစ်ပေါင်း(၂၅) နှစ်ကျော် စီမံခန့်ခွဲမှုအပိုင်းတွင် အောင်မြင်ခဲ့ကြောင်း မှတ်တမ်း ရှိပါသည်။\n5-9PM SLICE IT UP!\nHalf-meter pizza to share at 12,000 MMK\n+ Free-flow beer at 6,000 MMK per person\nမီတာတစ်ဝတ် ပီဇာကို ၁၂၀၀၀ ကျပ်\n+ ဘီယာအဝသောက် ကို တစ်ယောက် ၆၀၀၀ ကျပ်\n5-9PM R&B FEVER!\nမျစားလို့ရတဲ့ ဝက်နံရိုးကင် ကို ၉၀၀၀ ကျပ်\n5-10PM HELLO LADIES!\nမိန်းကလေး လေးယောက်လာရင် အခမဲ့ စပါကလင်ဝင် တစ်ပုလင်း ရမယ့် အခွင့်အရေး\nSIP ME ONE MORE TIME!\nအပတ်စဉ် အသစ်ထွက်ရှိတဲ့ ကော့တေး တစ်ခွက် ၆၀၀၀ ကျပ်\nသတ်မှတ်ရွေးချယ်ထားသော ကော့တေးနဲ့ ဝိုင် တစ်ခွက်ဝယ် တစ်ခွက်လက်ဆောင်\nExecutive Chef ရဲ့ Sunday Roast အထူး ဟင်းလျာများ၊2courses ကို ၂၅၀၀၀ ကျပ် ( သို့ )3courses ကို ၃၅၀၀၀ ကျပ်\nBabett Set Lunch\n2 courses နဲ့ ကော်ဖီ အချိုပွဲ အပါအဝင် အားလုံးပေါင်း ၁၂၀၀၀ ကျပ် + သတ်မှတ် ရွေးချယ်ထားသော ဝိုင် တစ်ခွက်ထပ်ပေါင်းရင် ၄၀၀၀ ကျပ်\nEvery Day SWEET DREAMS ARE MADE OF DESSERTS!\nA-la-Carte အချိုပွဲများတွင် ၁၀% လျှော့ဈေးရရှိနိုင်ပါတယ်နော်။\nMyFood Myanmar2020-09-01T09:02:14+06:30August 31st, 2020|စားသောက်ဖွယ်ရာများအကြောင်း - Food Stories, နိုင်ငံတကာ အစားအစာများ - International Food|


Wordpress ရှာဖွေခြင်းကို Google စိတ်ကြိုက်ရှာဖွေခြင်းဖြင့်အစားထိုးပါ Martech Zone\nWordPress ရှာဖွေမှုကို Google စိတ်ကြိုက်ရှာဖွေခြင်းဖြင့်အစားထိုးပါ\nတနင်္လာနေ့, စက်တင်ဘာလ 15, 2008 ကြာသပတေးနေ့, ဇွန်လ 18, 2015 Douglas Karr\nရင်ဆိုင်ကြရအောင်။ WordPress ရှာဖွေမှုသည်နှေးကွေးပြီးအလွန်တိကျသည်။ ကျေးဇူးတင်စရာကဂူဂဲလ်ဟာလျင်မြန်ပြီးတိကျမှုရှိတယ်။ ထို့အပြင် Google ၏ Google စိတ်ကြိုက်ရှာဖွေခြင်း သင့်ကိုယ်ပိုင်ဘလော့ဂ် (သို့မဟုတ်ဝဘ်ဆိုက်) တွင်ထည့်သွင်းရန်ပြောင်းလဲလာသည်။\nPermalinks နှင့် Google စိတ်ကြိုက်ရှာဖွေခြင်း\nငါကဲ့သို့သော Permalink လင့်ခ်များပါသောဆိုဒ်တစ်ခုအတွက်မူ၊ ကျွန်ုပ်သည်ပြုပြင်ပြောင်းလဲမှုတစ်ခုထပ်လုပ်ရန်လိုအပ်ခဲ့သည်။ URL တစ်ခုလုံးကိုဒိုမိန်းပေးမည့်အစားလုပ်ဆောင်မှုပုံစံကိုဆွေမျိုးများနှင့်ပြုလုပ်ရန်လိုသည်။\nဂူဂဲလ်စိတ်ကြိုက်ရှာဖွေမှုတွင်နောက်ထပ်ကောင်းတဲ့လုပ်ဆောင်ချက်တစ်ခုရှိသည်။ သင်၏ဆိုဒ်ကိုသူတို့အသုံးချပြီး၊ သင်နှင့်အညီမိုက်ခရိုဒေတာကို အသုံးပြု၍ ခေါင်းစီးများကိုသင့်မြတ်အောင်ပြုလုပ်ပါကပုံရိပ်ဆွဲလိမ့်မည်။ schema.org။ ငါအသုံးချ Yoast WordPress SEO ပလပ်အင် အဲဒါကိုဂရုစိုက်ဖို့၊ ငါ့ကွန်ရက်စာမျက်နှာကိုပို့စ်တခုစီအတွက်အထူးပုံရိပ်တွေနဲ့မွမ်းမံထားတယ်။\nရှာဖွေမှုရလဒ်စာမျက်နှာ template ကိုလုပ်ပါ\nရှာဖွေမှုရလဒ်များ: [သင်၏ Google Custom Search Results Code ကိုဤတွင်ထည့်ပါ]\nရလဒ်များအတွက်စာမျက်နှာအသစ်တစ်ခုထည့်သောအခါယခု template ကိုရွေးချယ်ပါ။\nမည်သည့်ဘလော့ဂ်ကိုမျှလုပ်ရန်တွန့်ဆုတ်မည်မဟုတ် - မြန်ဆန်သောတိုးတက်မှုအတွက်သာမကသက်ဆိုင်ရာရလဒ်များအတွက်ပါ။ သငျသညျပင်အဖြစ်ကောင်းစွာဘက်မှာစုံတွဲတစ်တွဲနှစ်ကောင်လုပ်လိမ့်မည်! သင့်ကိုယ်သင်ကြည့်ပြီးရှာဖွေရန်ပုံစံအသစ်ကိုလှည့်ပါ။ မင်းစိတ်ပျက်မှာမဟုတ်ဘူး။\nမှတ်စုတစ်ခု - အကယ်လို့မင်းကအဲဒီလိုမျိုးခေါင်းစဉ်ကိုသုံးနေတယ်ဆိုရင် နှစ်ဆယ့်တစ်အခင်းအကျင်းရှာဖွေမှုနယ်ပယ်စတိုင်တစ်ခုချင်းစီအတွက်အရေးကြီးသောရှာဖွေမှုနယ်ပယ်တွင် css နှင့်! update လုပ်ရန်လိုသည်။ iframe CSS width ကိုသင့်ရဲ့ style sheet မှာလည်းခဲယဉ်းဖို့လိုပါလိမ့်မယ်။\nTags: google csegoogle cse wordpress ပါ+ googleအကွောငျးနှစ်ဆယ့်တစ်နှစ်ဆယ့်ခုနစ်wordpress cse ပါ။wordpress google cse\nစက်တင်ဘာ 16, 2008 မှာ 12: 59 AM\nကျွန်ုပ်၏ဘလော့ဂ်တွင် Google စိတ်ကြိုက်ရှာဖွေမှု ရှိခဲ့သည်မှာ ကြာပါပြီ။ သို့သော်၊ ကျွန်ုပ်သည် ရွေးချယ်ခွင့် နှစ်ခုလုံးကို ဖွင့်ထားသည်။


Who are they?: အသတ်ခံရတဲ့ ဂျပန်သတင်းထောက်ရဲ့ video လက်သိပ်ထိုး ရောငိးလိုသူ မြန်မာလူမျိုးတစ်ဦး အဖမ်းခံရခြင်း\nအသတ်ခံရတဲ့ ဂျပန်သတင်းထောက်ရဲ့ video လက်သိပ်ထိုး ရောငိးလိုသူ မြန်မာလူမျိုးတစ်ဦး အဖမ်းခံရခြင်း\n၂၀၀၇ စက်တင်ဘာ ရွှေဝါရောင်တော်လှန်ရေးလုပ်ရှားမှုအတွင်း သတင်း ဓါတ်ပုံယူရင်း စစ်အစိုးရ၏ စစ်တပ်မှ ပစ်ခတ်မှုဖြင့်သေဆုံးသွားခဲ့သော ဂျပန်သတင်းထောက် နာဂအိခန်းဂျီး၏ ဗွီဒီယိုတိပ်ခွေကို မောင်ဝင်းမင်းထွန်း(၃၁)နှစ် ဆိုသူ မြန်မာတစ်ဦးက ငွေနှင့်တိပ်ခွေ လဲလှယ်ရန် လက်သိပ်ထိုးတောင်းဆိုခဲ့သည်။\nတိပ်ခွေလိုချင်လျှင် ဂျပန်ယန်း ၅၀၀,၀၀၀ ပေးလျှင် တိပ်ခွေပေးမည်ဟု နာဂအိခန်းဂျီး၏ လုပ်ဖော်ကိုင်ဖက်ထံ တောင်းဆိုခဲ့သည်။ ထိုတောင်းဆိုမှုကို နာဂအိခန်းဂျီး၏ လုပ်ဖော်ကိုင်ဖက်မှငြင်းဆိုပြီးသည့်နောက် ရဲမှ တနင်္လာနေ့(၂၂.၉.၂၀၀၈) တွင်ဖမ်ဆီးလိုက်သည်။ ဂျပန်သတင်းထောက် နာဂအိခန်းဂျီး၏ ဗွီဒီယိုကင်မရာနှင့် တိပ်ခွေကို ဂျပန်အစိုးနှင့်ဆွေမျိုးမျာမှ စစ်အစိုးရထံ အကြိမ်ကြိမ် တောင်းဆိုခဲ့သော်လည်း ယခုထိမရရှိသေးပေ။\nPosted by Who are They? at 1:27 AM


ကျောင်းလမ်းနားက ယာဉ်တိုက်မှု (ရန်ကုန် ဇူလိုင်လ ၁၆ ရက်) | Myanmar Gazette News Media Forum Network\nHome » Myanma News » ကျောင်းလမ်းနားက ယာဉ်တိုက်မှု (ရန်ကုန် ဇူလိုင်လ ၁၆ ရက်)\nကျောင်းလမ်းနားက ယာဉ်တိုက်မှု (ရန်ကုန် ဇူလိုင်လ ၁၆ ရက်)\nPosted by ကိုကိုလူဆိုး on Jul 16, 2011 in Myanma News, News | 40 comments\nအ/၂၁၁၆ ခရီးသည်တင်ကားတစ်စီးသည် ဒဂုံမြို့သစ်မြောက်ပိုင်းပင်လုံလမ်း မ ကြီးပေါ်၇ှိကျောင်းလမ်းမှတ်တိုင်အနီးအင်းဝဓါတ်ပုံဆိုင်ရှေအရောက်တွင်လက်တွန်းလှည်းဖြင့် သစ်ချသီးလှော်\nသနားဘို့ ကောင်းတယ် ဗျာ သတင်းရရခြင်း တင်လိုက်တာပါ ဒီနေ့နေ့လည် ၁နာရီကမှ ဖြစ်သွားခဲ့တာ\nအချိန်နဲ့တပြေးညီတင်ပေးတာပါ.. ပို့ကတော့ တက်သေးဘူး သူကြီးက စစ်တုန်းနဲ့တူတယ် ကြာလိုက်တာ\nသတင်းက ပုံပါတော့ ပိုပီပြင်သွားတယ်။\nအပြည့်အစုံက အင်တာနက်ဆိုင်ကထွက်ပီးတော့ သစ်ခြသီးဝယ်စားတာခင်ဗျ သူနဲ့အဖေါ်ပါလာတဲ့ကောင်မလေးကတော့လွတ်သွားတယ်.. ဈေးရောင်းတဲ့လူလည်း ရေထဲကိုဆင်းပြေးတယ်.\nသူကတော့ ပိုက်ဆံပြန်အမ်းတာကိုစောင့်နေရင်းနဲ့ ကံဆိုးသွားတာပါ မျိုးဆက်သစ်လူငယ်တစ်ယောက် အရွယ်ကောင်းလေးနဲ့ ကြွေရရှာပီပေါ့ဗျာ :'(\nမိန်းကလေးရယ် အဲဒီ သစ်ခြသီး သားဝယ်မစားခဲ ရင်\nသနားလိုက်တာ။ မိဘတွေတော့ ရင်ကွဲပါပြီ။ ဘယ်လိုမှ ဖြေလို့ရမယ်မထင်ဘူး။ ကြည့်ရင်းနဲ့ စိတ်မကောင်းလိုက်တာ။\nအလောင်းကို တစ်ခုခုနဲ့ အုပ်ထားပေးသင့်တယ်\nမြင်တွေ့ ရတဲ့သူတွေအဖို့ လည်း မကောင်း၊ ကာယကံရှင်ကိုယ်တိုင်အတွက်လည်း(အသက်မရှိပေမယ့်လည်း)\nသက်ဆိုင်ရာ လာစစ်တော့မှ ဖွင့်ပြီးကြည့်ပါစေပေါ့။\nဒီ မလေးရှားမှာဆိုရင်တော့ အက်ဆီးဒင့်တစ်ခုခုဖြစ်တာနဲ့အလောင်းကို သတင်းစာနဲ့ ဖြစ်ဖြစ် အုပ်ထားပေးကြတယ် သက်ဆိုင်ရာလာစစ်ပြီး အလောင်းကိုသယ်သွားပြီးတာနဲ့ကျန်ခဲ့တဲ့ သွေးတွေကို ရေနဲ့ ဆေး၊ စပါးခွံ သို့ မဟုတ် လွှစာမှုန့် နဲ့ ဖြူးပြီး လှဲထုတ်ပစ်လိုက်တယ်\nဘာဖြစ်လို့.. ဒီလိုမိန်းကလေးတယောက်ရဲ့အလောင်းကို ဒီလိုပစ်ထားရသလည်း.. စဉ်းစားလို့မရနိုင်အောင်ကိုဖြစ်မိတယ်..။ လူတွေမှာ လူသားကျင့်ဝတ် အခြေခံလေးတောင်ကျန်သေးရဲ့လား မေးခွန်းထုတ်နေမိတော့တာပါပဲ..။\nကျုပ်ကပဲ… မြန်မာ့ယဉ်ကျေးမှုနဲ့ ဘာသာတရားအဆုံးအမ ဆိုတာတွေကို သံသယတွေများလွန်းလာသလားမသိ..။\nဟုတ်တယ် သူကြီးရာ… မြင်ရတာ ဘယ်လိုမှ မသင့်တော်ဘူး၊ လူမြင်ကွင်းကြီးမှာ…\nကျွန်တော်တို့ မြန်မာလူမျိုးတွေက တဖြည်းဖြည်းနဲ့ မသိမသာ စိတ်ဓါတ်နိမ့်ကျ လာသလိုပဲ၊ အရိုးစွဲနေတဲ့ အကြောက်တရားတစ်ခု စိုးမိုးနေတာကြောင့်လဲ ပါသလိုပဲဗျာ…\nတစ်ခုခုနဲ့ ဖုံးကွယ်ပေးချင်တဲ့သူ ရှိနိုင်ပါတယ်… ဒါပေမယ့် ငါ့ကို အမှုများလာပတ်နေမလား၊ ငါ တစ်ခုခုများ ဖြစ်လေမလား ဆိုပြီး ဘာကိုမှန်းမသိ ရေရာသေချာမှုမရှိတဲ့ တွေဝေစိတ်၊ စိုးရိမ်စိတ်၊ ကြောက်စိတ်တွေကြောင့်သာ ဒီမိန်းကလေးရဲ့အလောင်းဟာ လူမြင်ကွင်းကြီးမှာ အချိန်တော်တော်ကြာ ရှိနေခဲ့တာပါ… မြန်မာအများစုဟာ ကူညီချင်စိတ်ရှိပါတယ်၊ ဒါပေမယ့် ဘာမှန်းမသိ၊ ညာမှန်းမသိ ကြောက်နေတဲ့ စိတ်ကလဲ ရှိကြပါတယ်…\nအဲသည်တော့ ဘယ်အချိန်လာမယ်မှန်း မသိတဲ့ ရဲကိုမျှော်မယ်၊ ဆေးရုံကားကို မျှော်မယ်၊ ပြီးရင် ထင်ကြေးတွေ စွတ်ပေးပြီး အချင်းချင်း ဟိုနားက ရပ်ကြည့်၊ ဒီနားက ရပ်ကြည့် စေတနာ့ဝန်ထမ်း သတင်းပေးလုပ်မယ်၊ သတင်းရော၊ အတင်းရော ပြောမယ်၊ ရဲနဲ့ပတ်သတ်ရမှာ၊ သက်သေလိုက်ရမှာ ကျတော့ တော်ရုံသတ္တိနဲ့ မလိုက်ချင်ကြဘူး…\nဘာပဲပြောပြော လုပ်သင့်လုပ်ထိုက်တာကို လုပ်ပေးချင်တဲ့ စေတနာထက် တွေဝေစိတ်၊ စိုးရိမ်စိတ်၊ ကြောက်စိတ်တွေက ပိုများနေတော့ အခုလို မြင်တွေ့နေရတာ ပါပဲဗျာ…\nAccident ဆိုတာကတော့ ဘယ်နိုင်ငံမဆို ဖြစ်တတ်တာပါပဲ… ဘယ်သူ့အမှားကြောင့်ပဲ ဖြစ်ဖြစ် ဖြစ်နိုင်တာပဲလေ… ဒါပေမယ့် ဖြစ်လာခဲ့ရင် ဘယ်လိုလုပ်သင့်တယ်… အနားကလူက ဘာကိုတော့ဖြင့် လုပ်ပေးရမယ် ဆိုတဲ့အသိ အားနည်းပြီး အမှုပတ်မှာ ကြောက်နေတဲ့ စိတ်ဓါတ်လေးတွေကတော့ ပြင်သင့်တယ်လို့ ထင်ပါတယ်….\nမကူညီရဲလို့လား မကူညီချင်လို့လား မကူညီရလို့လား(ခွင့်မရလို့လား)\nအဲလိုအက်စီးဒင့်မှာ မသေသေးပဲရှိနေတဲ့လူဆိုရင် အမြန်ဆေးရုံပို့သင့်တယ်\nသေသေ မသေသေ ဒီလိုထားထားတာတော့ ဘာပဲဖြစ်ဖြစ် မကောင်းဘူး\nပုံလေးက ကြည့်ရတာ သနားဖို့ ကောင်းလိုက်တာ..\nပုံကြည့်ပြီး ကြက်သီးတောင် ထတယ်ဗျာ\nကြောက်စရာကောင်းလိုက်တဲ့ ဥပစ်စေဒက ကံ ပဲ။\nကိုယ်ပေါ်မှာ ကား ဘီးရာတွေနဲ့ ။ တိုက်တဲ့ အပြင် တက်ကြိတ်သွားတာပဲ။\nတိုက်လိုက်ရင် မှောက်လိုက်ရင် BM တွေပဲ။ အဲဒီကားတွေက လေးတွေကို မတရားပိုး ၊ ဘော်ဒီကို မတရားမြှင့်၊\nထိုးထိုးထောင်ထောင်နဲ့ဘေးတိုက်တွန်းရင် လဲ မဲ့ ပုံစံတွေ။ မောင်းတဲ့ ကောင်တွေကလဲ အကွေ့ တွေ မှာ Speed ဘယ်လောက်\nတင်ရင် မှောက်နိုင်တယ် ဆိုတာကို လုံးဝ မသိတဲ့ ပြိုင်ကားလို့သဘောထားပြီး မောင်းတဲ့ ကောင်တွေ။\nစက်ရုံ ဖယ်ရီတွေဆို ခဏခဏမှောက်ပြီး မကြာခဏသေကြတယ်။\nမြန်မာပြည်မှာက ယဉ်ကျေးမှုက ရှေးခေတ် လူရိုင်းသာသာ လောက်ပဲ အသိဥာဏ် ရှိတော့တယ်။ ဓါတ်ပုံထဲက အလောင်းနဲ့ \nဘေးပတ်ဝန်းကျင်က လူတွေရဲ့ပုံစံတွေကို ကြည့်ရတာ ခွေးတစ်ကောင် ကားတိုက်ပြီး သေတဲ့ သဘောထားလား မသိဘူး။\nဒါဟာ ကံနဲ့မဆိုင်ပါဘူး။ သေမဲ့ကံပါလို့သေတာ မဟုတ်ပါဘူး။ မြန်မာပြည်က လူတွေရဲ့အသိဥာဏ် ချို့ တဲ့ လာမှုကြောင့်ပါ။\nကျုပ်တို့ ငယ်ငယ်က စီးခဲ့ဖူးတဲ့ စစ်တွင်းအကျန် ဂီယာ တုတ်ထောက် Bus တွေကို မြန်မာတွေ ဘယ်လိုမြင်လဲ။\nဘယ်လိုမှ မမြင်ဘူးလေ။ အန္တရာယ် ရှိတယ်လို့ မမြင်ကြတော့ဘူး။ ကျားကို မမြင်ဘူးတဲ့လူက ကျားကိုကြောက်တယ်။\nဝေးဝေးရှောင်တယ်။ မြင်တာနဲ့ ပြေးမယ်။ ကြောက်ရမှန်း အန္တရာယ် ရှိမှန်းသိတယ်။ ကျားနဲ့ယဉ်နေတဲ့ လူတွေက ကြောက်ရ\nကောင်းမှန်း အန္တရာယ်ရှိမှန်း မသိတော့ဘူး။\nလမ်းတွေဖောက်တယ်ဗျာ။ လူသွားလမ်း(Platform) မပါဘူး။ လူတွေ အတွက်ကို ထည့်မစဉ်းစားဘူး။ လူသွားလမ်း မပါတဲ့\nကားလမ်းဟာ ဟိုင်းဝေးလမ်းပဲ ရှိတယ်။ အခုတော့ မြန်မာပြည်က မြို့ တွင်းကားလမ်းတွေ (အသစ်ဖောက်တဲ့လမ်းတွေ) ၉၀%\nလူသွားလမ်း မပါဘူး။ အစွန်အဖျားဘက်တွေမှာဆိုရင် ကားလမ်းပေါ်မှာ လူတွေ၊ခွေးတွေ၊ ကျွဲနွားတွေ ကားတွေ ဟာ ကားလမ်း\nမ ပေါ်မှာပဲ ဒွေးရောယှက်တင် ဘုံ နေရာကြီးကို ဖြစ်နေတာ။ လူသွားလမ်းပါမယ်၊ ကားလမ်းမပေါ်မဆင်းအောင်ကြိုးတားထားမယ်\nဆိုရင် လူတွေက ကားလမ်းပေါ်မှာ မလျှောက်ဘူး။ အခုတော့ အလွန်ကို ညံ့ဖျင်းတဲ့ တိရိစ္ဆာန်မျိုးလို လမ်းတံတား အင်ဂျင်နီ\nယာတွေ Project ရတဲ့ လူတွေ ပါဝင်လုပ်ဆောင်သူတွေ အားလုံးဟာ ပညာသည် စည်း ကို မစောင့်ထိမ်းကြဘူး။\nအိမ်သာတော့ ဆောက်လိုက်တယ် ကျင်း မတူးထားသလိုပဲ။ အဲဒီ လမ်းတံတားစီမံကိန်းမှာ မြို့ တွင်း ကားလမ်းတွေမှာ\nလူသွားလမ်း ပလက်ဖောင်း မပါအောင် ဘယ် မအေလိုး ခွေးမျိုး အင်ဂျင်နီယာတွေက ဒီဇိုင်းထုတ်ထားကြတာလဲ။\nအစိုးရက ဘတ်ဂျတ် ဒီလောက်နဲ့ရအောင်လုပ် ဆိုရင်တောင်မှ အဲဒီ အင်ဂျင်နီယာတွေက ပညာသည်ကျင့်ဝတ်ကို\nစောင့်ထိမ်းရမယ် မဟုတ်လား။ ကားလမ်းရှိရင် အနည်းဆုံးတော့ လူသွား ပလက်ဖောင်းတော့ ထည့်ပြီး ဒီဇိုင်းထုတ်ရမှာ\nအခြေခံပဲ မဟုတ်လား။ ကျုပ် နေခဲ့တဲ့ နိုင်ငံမှာ လူမပြောနဲ့တိရိစ္ဆာန် သွားဖို့ တောင် လမ်းလုပ်ပေးထားပါတယ်။\nဆိုတော့….လူတွေက သွားစရာလမ်း မရှိတော့ ကားလမ်းပေါ်တက်လျှောက်တယ်။ လူရော တိရိစ္ဆာန်ရော ။ ဈေးသည်တွေက\nလဲ ကားလမ်းမပေါ်ကနေ ဈေးတက်ရောင်းတယ်။ အန္တရာယ်ကို ယဉ်သွားတော့ အန္တရာယ်လို့မမြင်ကြတော့ဘူး။\nလူတွေ အားလုံးက မိမိ တဦးချင်းစီရဲ့စောင့်ထိမ်းရမဲ့ ကျင့်ဝတ်အားလုံးကို ချိုးဖောက်ကြတယ်။ အစိုးရကလဲ အစိုးရ အလျှောက်\nပညာသည်တွေကလဲ ပညာသည်တွေ အလျှာက်။ ကားမောင်းသူတွေကလဲ ကားမောင်းသူတွေ အလျှောက် ။\nဘယ်သူကမှ ဆောင်ရန် ရှောင်ရန်တွေ ဆိုတဲ့ အသိပညာတွေ လုံးဝ မရှိကြတော့ဘူး။ ပြည်သူ့ နီတိ လူ့ ကျင့်ဝတ်တွေ တကယ်ကို\nမရှိကြတော့ဘူး။ အသိဥာဏ်ခေါင်းပါးသူတွေ မတရားများလာပြီ။ တော်တော်ကို စိတ်မကောင်းပါ။ လူတစ်ယောက် ကားလမ်း\nပေါ်မှာ တိရိစ္ဆာန် သေ သလို သေသွားပါတယ်။ အသက်ရှိနေတဲ့ လူတွေကလဲ ဒီတိုင်း တိရိစ္ဆာန် သေသလို ပစ်ထားပါတယ်။\nလမ်းဘေးမှာ ပလက်ဖောင်းရှိပါတယ်ဗျ.. နေပြည်တော်မှာလေ\nအပေါ်ကဆရာကြီးက အခြားအကြောင်းတွေပါ စုံစုံလင်လင်တင်ပြသွားတဲ့အတွက်\nတွန်းလှဲဆိုတာ ဘီးတောင် တစ်စစီဖြစ်သွားတယ်\nစသည် စည် သတိထားစရာတွေ ရှိလာမှာပါ\nယ္ခုသတင်းအေရဆိုရင် ကားလိုင်စင်ကို သိပြီးဖြစ်တဲ့အတွက်\nနောင်ဘယ်လို ကာကွယ်သင့်သလဲဆိုတာတွေပါ နားလည်ကြရမယ်လို့တော့ ထင်မိပါတယ်\nအထူးသဖြင့် သတင်းတစ်ခုကို အချိန်မှီတင်ပြပေးနိုင်တဲ့\n( သူများသုက္ခရောက်တဲ့သတင်းကိုဖတ်ရလို့ ကျေးဇူးတင်တာဟုတ်ဘူးနော် သတင်းရဲ့သဘောအရပါ )\nမိသားစုနှင့်ထပ်တူဝမ်းနည်းကြွေကွဲရပါတယ်။ဒီအဖြစ်မျိုး ဘ၀ဆက်တိုင်း မတွေ့ ပါစေနဲ့လို့ဆုတောင်းပေးပါတယ်။\nအခြေနေတော်တော် ဆိုးတာပဲ သနားပါတယ်ဗျာ\nလူငယ်မျိုးဆက်သစ် တစ်ယောက်တော. ကြွေပြီဗျာ\nကောင်း၇ာ သုဂတိေ၇ာက်ပါစေ။\nI thought how her parents feel\nSo hard for them\nစိတ်မကောင်းစရာ…။ ခွေးသား သေဒဏ် မဟုတ်ဘူး ..။ နေရာတင်သတ်ပစ်သင့်တယ်..။ မမိသေးဘူးလား..။\nAl least he should not run and face to the court\nသူကြီး intro နှင့် အလောင်းကို ဖုံးအုပ်မပေးတာကို ပစ်ထားတာကို မချင့်မရဲဖြစ်သော ရွာသားများထဲတွင် ကျွန်တော်လဲအပါအ၀င်ပါ။ ဒါပေမယ့် ဒီလို case မျိုးမှာ ပြဿနာဖြစ်မှာစိုးလို့ သာမန်လူတွေက ဘယ်သူမှ မထိရဲ အနားမကပ်ရဲပါဘူး။ တကယ်တော့ အဲဒီနားက အနီးဆုံး ရပ်ကွက်အုပ်ချုပ်ရေးမှူးနဲ့ ရာအိမ်မှူးတွေ လူစိတ်မရှိတာပါ။\nchityaaung ….ရေ…။ အဲဒီဒရိုင်ဘာ ဘာဖြစ်မယ်ထင်ပါသလဲ။ ဘာမှမဖြစ်ပါဘူး။ သူ့ကိုပြန်မိသွားရင် ချုပ်ထားမယ်။ ရဲကလူသေမှု့နဲ့ တရားစွဲမယ် ၊ ယာဉ်မှု့စစ်ကမဆင်မခြင်မောင်းနှင်မှုနဲ့တရားစွဲမယ်။ ယာဉ်မှု့စစ်ကို ဂါ ပြီး ဘရိတ်ပေါက်တာ ဖြစ်အောင်လုပ်မယ်။ သေသူရဲ့ မိဘတွေကိုဝင်ပြီး ငွေကြေးကမ်းလှမ်းမယ်။လိုင်းကားမို့ အများဆုံး၁၀သိန်း။ ၂သိန်းကစပြီးဈေးဆစ်မယ်။ တနေရာရာမှာ တည့်သွားပြီး မိဘက ကျေနပ်ကြောင်း လက်မှတ်ထိုးပေးလိုက်မယ်။ မထိုးပေးရင် ရပ်ကွက်လူကြီးကိုပူးပြီး နားချမယ်။ယာဉ်မှု့စစ်အစီရင်ခံစာနဲ့ မိဘ ကျေနပ်ကြောင်းပါရင် တရားသူကြီးက လျှော့လို့ရသွားပြီ။ တရားစွဲအရာရှိကို ၀င်ထားမှာမို့ စွဲချက်ကလဲ လျော့တိလျော့ရဲ ဆိုတော့ …..။\nသိပ်မကြာခင် အဲဒီဒရိုင်ဘာ အဲဒီကားမျိုး ပြန်မောင်းဦးမှာ …။\nSomeone should make changes\nမြင်ရတာ စိတ်မကောင်းစရာပဲ … အ ချိန်နဲ့ တပြေးညီမှတ်တမ်းတင်ထားလိုက်နိုင်တာ ချီးကျူးပါတယ်နော် ။\nလဲနေတာ ရောင်းတဲ့လူလား … ၊ ကျောင်းသူလား … ။\nမိုက်ရိုင်းလိုက်တာ ဘယ်လိုပဲဖြစ်ဖြစ် ကိုယ်အပြစ်ကို ခံရမှာပေါ့ မမိမှာလဲမဟုတ်ပဲနဲ….\nအဲလိုကောင်တွေ အများကြီးနော် ဘက်စ်ကားမောင်းနေကြတာ…\nမိရင် ပို.စ်တင်ပေးကြပါအုံး.. စကားနဲ.ပဲဖြစ်ဖြစ် ပြစ်ပြစ်နစ်နစ် ပြောချင်လွန်းလို.\nစိတ်မကောင်းစရာဘဲဗျာ .. ကောင်မလေးခမျာ သနားပါတယ် …. တိုက်ပြီးထွက်ပြေးသွားတယ်တဲ့ ….. ကိုယ့်အပြစ်ကို ကိုယ်ဝန်မခံရဲတဲ့ လူပဲ … ရန်ကုန်မှာကားတွေက အရမ်းပေါပြီး အရမ်းမောင်းတယ် လိုင်းကားတွေပိုဆိုးတယ် ကားပေါ်မှာ ပြည်သူတွေအများကြီးပါတာကို ဂရုမစိုက်ဘဲ ထင်တိုင်း မောင်းနေတော့တာ … ဖြည်းဖြည်းမောင်းကြပါ …. သင့်ကြောင့် ဘာမှမဆိုင်တဲ့ သူတွေ သေကုန်တော့မယ် ….\nအလောင်းကိုတော့ နီးစပ်ရာလူတွေက တစ်ခုခုနဲ့ အုပ်ပေးထားသင့်ပါတယ် … အများပြည်သူ မြင်မကောင်းစရာတွေပါ ….. တစ်ချို့ကလည်း သွားအုပ်မိရင် ရဲက မေးလားမြန်းလား လုပ်မှာစိုးလို့နဲ့တူတယ် … ၁၅ ၇က်နေ့လည်း မနက်ခင်း 53း0 လောက်ပဲရှိဦးမယ် မန်းတလေးမှာ ပုလိပ်မြို့ မရောက်ခင် ပေါ်တော်မူဘုရား မုဒ်ဦးရှေ့ အဝေးပြေးလမ်း ညာဘက် လမ်းလည်ခေါင်မှာ ဆိုင်ကယ်တစ်စီးနဲ့ လူတစ်ယောက်ရုပ်ပျက်ဆင်းပျက်နဲ့ သေလားရှင်လား မသိဘူး … သွေးတွေကတော့ အများကြီးပဲ …… ဘယ်ဘက်ကအဝေးပြေးလမ်းလည်ခေါင်မှာလည်း ဆိုင်ကယ်တစ်စီး နဲ့ လူတစ်ယောက် သူကတော့ အသက်ရှင်သေးတယ် လမ်းဘေးမှာ လူတွေနဲ့စကားပြောနေတယ် … ဆိုင်ကယ်ကတော့ စုက်ပျက်နေပီ …. ဆိုင်ကယ်ချင်းပဲတိုက်တာလား .. တစ်ခုခုကပဲတိုက်သွားတာလားဆိုတာ မသိဘူး ….. ဆိုင်ကယ်ချင်းတိုက်တာဆိုလည်း အရှိန်ကအရမ်းပြင်းမှာပဲ ဘယ်ညာ လွင့်ထွက်သွားတာ တော်တော်ဝေးတယ် … သိရင် သတင်းလေးအပြည့်အစုံတင်ပေးကြပါ … အဲဒီနားမှာ ရဲတွေတစ်ယောက်မှလည်းမရှိဘူး … တစ်ဘက်ကလူနားမှာတစ်ယောက်မှလည်း မရှိကြဘူး … တစ်ဘက်မှာလည်းသုံးယောက်ပဲရှိတယ် .. မလိုအပ်ဘဲ အရှိန်ပြင်းပြင်းမမောင်းကြပါနဲ့ ……..\nစိတ်မကောင်းလိုက်တာ အသက်က (19) နှစ်ပဲ ရှိသေးတာ မိဘတွေတော့ ရင်ကျိုးမှာပဲ\nမိဘတွေတော ရင်ကျိုးရမှာပဲ စိတ်မကောင်းစရာပါ\nသစ်ချသီးရောင်းတဲ့သူကရော .. ဟိုတစ်လောကလည်း ပန်းဆိုးတန်းဘက်မှာ ကလေးကတော်တော်ငယ်သေးတယ်တဲ့ ဟိုဘက်လမ်းပြေးကူးတာ … သူ့အမေ က နောက်ကပြေးလိုက်တာ ကားကတိုက်ပြီး လူပါတက်ကြိတ်သွားတာတဲ့ … ကြောက်စရာကြီး …\nသူကြီးပြောတာမှန်ပါတယ် ကျွန်တော်တို.မြန်မာလူမျိုးတွေ ကူညီချင်ပါတယ် ဒါပေမဲ. မကူညီရဲဘူးဖြစ်နေတယ် အဲဒီိစိတ်ကလည်း တော်တော်နဲ.မပျောက်နိုင်သေးပါဘူး ကိုယ်မပါဘူး အမှုပတ်မှာ\nတရားခံလည်းမြန်မြန်မိပါစေ အဂတိ မလိုက်စားတဲ. ရှားပါးဝန်ထမ်းနဲ.တွေ.ပါစေ\nအဂတိကျူးလွန်၊ မိန်းမလိုက်စား၊ ရှားပါးဘိုင်ကျနေတဲ့ ဝန်ထမ်းနဲ့တွေ့ပါစေဆိုတော့… နင့်ဟာဘာကျန်သေးလဲ\nအစိုရအနေနဲ့ လိုင်းကားတွေကို စည်းကမ်းနဲ့အညီဖမ်းဆီးအရေးယူသင့်တယ်။အခုဟာက ပိုက်ဆံယူ ပြီး လွတ်ပေးနေကြတယ်။ဒီစာဖတ်တဲ့ထဲမှာလူကြီးသား၊သမီး ပါရင် မိဘကိုပြောပြပေး ကြပါ။


အကဲဖြတ် ဒိုင်လူကြီးအဖွဲ့က အသံချဲ့စက်ဖြင့် အော်၍ သတိပေး ကြေညာလိုက်၏။\n“အခုတစ်ခါ ယှဉ်ပြိုင်ဖို့ အလှည့်ကျတာကတော့ ရွှေအင်းသားအဖွဲ့ရဲ့ “ညမီးကျီး” ဖြစ်ပါတယ်”\nလက်ခုပ်သံများ၊ လက်ခေါက်မှုတ်သံများကို ကြားလိုက်ရသည်။ “ရွှေအင်းသား” အဖွဲ့ကို အားပေးကြသူများလည်း ပါမည်။ ညမီးကျီး ဟူသော အမျိုးအစားအပေါ် အားရကျေနပ်စွာ အားပေးသူများလည်း ပါလိမ့်မည်။\nတောင်ပေါ်ကွင်းပြင်တစ်ခုလုံး ကြိတ်ကြိတ်တိုး စည်ကား ကျပ်ညပ်နေသော ပရိသတ်သည် တဖြည်းဖြည်း စူးရှ သိပ်သည်းလာသော အအေးဒဏ်ကို သတိမပြုမိသလိုပင် ဖြစ်သည်။\nဇွဲကောင်းလှပါပေရဲ့ဟု စောက မှတ်ချက်ချမိသည်။ စောအနီးမှာ ရပ်နေသော စောယောက်ျားသည် မီးပုံးပျံများ စောင့်ကြည့်ခြင်းကို သိပ်စိတ်ဝင်စားပုံ မရ။ ၁၅မိနစ်တစ်ခါလောက် လက်ပတ်နာရီကို ကြည့်ကြည့်နေ၏။\n“အမြင့်ပေ ၆၀၊ ထိပ်ဝအကျယ် ၂၅ပေ ရှိပါတယ်။ ချိတ်ဆွဲထားတဲ့ ယမ်းအလေးချိန်ကတော့ ပိဿာ ၄၀ တိတိ ဖြစ်ပါတယ်”\nပရိသတ်က ဝေါခနဲ အာမေဋိတ်သံ ပြုလိုက်ကြသည်။ ယမ်းပိဿာချိန် များသည့်အခါ ထိုမီးပုံပျံကြီး ကောင်းကင်မရောက်မီ ပေါက်ကွဲခဲ့သော် ရရှိလာမည့် အန္တရာယ်သည် တော်တော်ကြီးမားမည် ဖြစ်သည်။\nအဲသည် ကုန်ကျစရိတ် ကျပ်နှစ်သိန်းရှိပြီး ယမ်းပိဿာချိန် ၄၀ရှိသော မီးပုံးပျံကြီးကို မှိုင်းတိုက်နေကြပြီဖြစ်သည်။ မီးပုံးပျံကြီး မှိုင်းဝအောင် မီးရှို့ မှိုင်းတိုက်နေချိန်မှာ ရွှေအင်းသားအဖွဲ့၏ ဖြေဖျော်ရေး တာဝန်ခံအဖွဲ့ငယ်က အိုးစည် ဗုံမောင်းများ တီးခတ်ပြီး နောင်ဗေနောင်ဖြင့် ရိုးရာအက ကနေကြသည်။\nစောသည် ပျော်ရွှင်စွာ တီးမှုတ်နေသူများ၊ မှိုင်းတိုက်နေသူများ၊ အလုပ်ရှုပ်စွာ တက်ကြွနေသူများကို ခြေဖျားထောက်ကာ လူအုပ်နောက်မှ ကဲကြည့်ရင်း အံ့သြနေသည်။\nသြော် ငွေနှစ်သိန်းကို လှလှပပ မီးရှို့ပြဖို့ လူအင်အားတွေ၊ အချိန်တွေ ဘယ်လောက်စတေးခဲ့ရပါသလဲ၊ သူတို့ ဘာအတွက် လုပ်နေကြတာလဲ၊ အနုပညာ သက်သက်ပဲလား၊ သူတို့ အတ္တ၊ သူတို့ ဂုဏ်သိက္ခာအတွက်လည်း ပါမှာပေါ့လေ။ ဒါဟာ တစ်နည်းအားဖြင့် Performance Art တစ်မျိုးပဲ။\n“ခဏလေး... ဒီတစ်လုံး ကြည့်ပြီးရင် ပြန်မယ်”\nသူ့ကို “မောင်” ဟူသော အသုံးအနှုန်းဖြင့် ဆက်ဆံလို့ မရခဲ့သည်မှာ နှစ်နှစ်ကြာခဲ့တာလား၊ သုံးနှစ်ကြာခဲ့တာလား စောကောင်းကောင်း မမှတ်မိတော့ချေ။ သူ့အတွက် စောသည် လူသားတစ်ယောက် အတွက်မဟုတ်တော့ဘဲ ဇနီးအဖြစ် ထီထွင်ခံထားရသည့် စက်ရုပ်တစ်ခုသာ ဖြစ်တော့သည်။တစ်ခါတုန်းက အဲသည့် စက်ရုပ်သည် ချစ်မြတ်နိုးတတ်၊ ကြင်နာတတ်သော ဇနီးဖြစ်ခဲ့သတဲ့။\nစော သူ့ကို ဘာကြောင့်များ ချစ်ခဲ့မိပါလိမ့်။\nညသန်းခေါင်ကျော် ကာလ၊ အမှောင်ထု သိပ်သည်းနေဆဲ အချိန်မှာ စောသည် သူမယောက်ျားအား စေ့စေ့စပ်စပ် မော်ကြည့်လိုက်မိသည်။ စော သူ့ကို ဘာတွေ ချစ်မိခဲ့တာလဲ။ သူ့မျက်နှာမှာ၊ သူ့ ဟန်အမှုအရာမှာ စောချစ်ချင်စရာ ဘာမှကို ရှာမတွေ့ချေ။ စော ကိုယ့်ကိုယ်ကိုယ် သဘောကျစွာ အသံထွက် ရယ်လိုက်မိ၏။ ဟုတ်ပြီ။ သူ့အမူအကျင့်ကရော၊ ဇနီးအပေါ်ထားသည့် စိတ်သဘောထားကရော။ Bull Shit! လို့ ပြောရမလား၊ Damn it! လို့ ပြောရမလား။ ဘယ်စကားလုံးက ပိုယဉ်ကျေးပါလိမ့်။\nသူမ ပို၍သာ ရယ်မိပြီး မီးပုံးပျံဆီသို့ အကြည့် ပြန်လွှဲလိုက်သည်။\nမီးပုံးပျံကြီးက တဖြည်းဖြည်း ပီပြင်လာပြီ။ တဖြည်းဖြည်း ဖောင်း၍ ဖောင်း၍လာသည်။ တစ်ချက်တစ်ချက်တွင် မီးခိုးမှိုင်းများသည် မီးပုံးပျံထဲမှတစ်ဆင့် လေဝေ့ရာသို့ လွင့်နေသည်။ ကပြနေသူတို့က မမောနိုင်၊ မပန်းနိုင် က ဆဲ၊ တီးသူတို့ကလည်း တီးဆဲ၊ အိုးစည်သံနှင့် မောင်းသံသည် လှပစွာ ရောနှောလျက် ကွင်းတစ်ခုလုံး ပျံ့လွင့် စိုးမိုးထားသည်။\nစောသည်ကို ရောက်စက အင်းသားနှင့် ပအိုဝ့်ကို မခွဲခြားတတ်ပေ။ အ၀တ်အစားအရ သော်လည်းကောင်း၊ စကားပြော လေယူလေသိမ်းအရ သော်လည်းကောင်း၊ အကဟန် အရ သော်လည်းကောင်း အနည်းငယ် ကွဲပြားကြောင်း လေး ငါးရက်နေပြီးမှ သိလာသည်။ နှစ်မျိုးလုံးဟာ စောအတွက် စိတ်ဝင်စားစရာချည်း ဖြစ်နေ၏။\n“ပအိုဝ့်လေးတွေ လက်ချိုးတာက ဟောဒီလို ဟောဒီလို၊ သိပ်ချစ်စရာကောင်းတာပဲ” ဟု ကထိန်လှည့်လာသည့် ပွဲကို ရပ်ကြည့်ရင်းက အားကျလာပြီး သူတို့လက်ချိုးသလို ချိုးကြည့်ကာ က ကြည့်တော့ သူမယောက်ျားက သူ့ကို ပြုံးမဲ့မဲ့ဖြင့် ရိသေး၏။\n“စော .... မင်း ကိုယ့်ကို မယူဘဲ ပအိုဝ့်တစ်ယောက်ကို ယူခဲ့ဖို့ ကောင်းတယ်လို့ တွေးနေပြီ မဟုတ်လား”\nတွေ့လား၊ စော သူ့ကို မနှစ်မြို့ရခြင်း အကြောင်း အကြောင်းများစွာထဲမှာ သူတစ်ပါးကို နာလိုခံခက်ဖြစ်အောင် ရိတတ်သည့် အကြောင်းလည်း တစ်ခု အပါအ၀င်ဖြစ်သည်။ အမယ်.... သူကသာ သူတစ်ပါးကို စသလို နောက်သလို ရိချင်ပေမဲ့ သူ့ကို ရိသလိုလို ပြောလျှင် မချိအောင် နာကာ ဒေါပွတတ်သေး၏။\n“ပအိုဝ့် တစ်ယောက်ကို ယူတာ မယူတာ အသာထားလိုက်ပါလေ၊ ရှင့်ကိုတော့ ကျွန်မ ယူကို ယူခဲ့ဖို့ မကောင်းတာ အမှန်ပဲ”\nထိုစကားကို မျက်နှာထား တည်တည်ဖြင့် ပြောမိတော့ သူ့မျက်နှာမည်းခနဲ မှောင်သွားတာ အကြာကြီး၊ သူ့စိတ်ကို သူ ထိန်းချုပ်ကာ စကားပြောဖို့ စက္ကန့်သုံးဆယ်လောက် အချိန်ယူလိုက်၏။ ထို့နောက် ပြုံးချင်မပြုံးချင် “အခုတော့ မင်းနောက်ကျသွားပြီ” ဟု အထက်စီး လေသံဖြင့် ပြောလေသည်။\nစောလေ သူ့ကို မုန်းလိုက်တာ၊ မုန်းလွန်းလို့လည်း စေ့စေ့ကြည့်ပြီး တစ်ခွန်းပဲ ပြန်ပြောမိသည်။\nဟုတ်ပါသည်။ အိမ်ထောင်ရေးတစ်ခုကို ပြန်ပြင်ဖို့ သို့မဟုတ် ဖြိုခွဲပစ်ဖို့မှာ နောက်ကျတယ်ဆိုတာ မရှိပါ။ အခု နှစ်နှစ်၊ သုံးနှစ်အတွင်း သူမ အချိန်ယူ စဉ်းစားပြင်ဆင်နေသည်မှာ အိမ်ထောင်ရေးကို အဆုံးသတ်သင့် မသတ်သင့် မဟုတ်ပါ။ အိမ်ထောင်ရေးကို နှစ်ဦးနှစ်ဖက် အနာတရ ကြီးကြီးကျယ်ကျယ် မဖြစ်ဘဲ လှပစွာ၊ သိမ်မွေ့စွာ ဘယ်လို အဆုံးသတ်ပစ်ရမလဲ ဟူသည့် အကြောင်းပင်ဖြစ်သည်။\n“လေက အရှေ့တောင် အရပ်ကနေ အနောက်မြောက် အရပ်ကို တိုက်ခတ်နေတာ ဖြစ်ပါတယ်။ ပွဲကြည့် ပရိသတ်များ ခင်ဗျား၊ အနောက်မြောက် အရပ်မှာ မနေကြပါနဲ့ ခင်ဗျား၊ မီးပုံးပျံ မှိုင်းဝနေပါပြီ ခင်ဗျား”\nစောတို့ ရပ်နေရာ အရပ်မှာ တောင်အရပ် တည့်တည့်ဖြစ်သည်။ အန္တရာယ် ကင်းမည့်ပုံ ပေါ်ပါသည်။ အနောက်ဘက် အရပ်၊ မြောက်ဘက်အရပ်မှာ စုပြုံရပ်နေကြသူများ ရုတ်ရုတ်သဲသဲ ဖြစ်သွားသည်။ သည်လိုတော့လဲ တွက်လို့ မရနိုင်ပါ။ အခုမှ မီးပုံးပျံက မှိုင်းဝကာ ရုပ်လုံး ပီပြင်သွာ တက်ဖို့ အရှိန်ယူနေဆဲ ဖြစ်သည်။ တစ်ခဏအတွင်းမှာပင် လေသည် အရပ်မျက်နှာ ပြောင်းကာ တိုက်ချင် တိုက်ပစ်လိုက်နိုင်၏။ ထိုအခါ ကျွန်မတို့ ရပ်နေရာသည် အန္တရာယ်ဇုန် ဖြစ်ချင် ဖြစ်သွားနိုင်သေးသည်။\nယမ်းပိဿာချိန် ၄၀ သာ ပေါက်ကွဲလိုက်လို့ကတော့....။ စောပုခုံးလေး ကျုံမိ၏။ ဈေးဆိုင်တန်းများဆီမှ အသားကင် ရနံ့သည် ကွင်းပြင်ဆီသို့ လွင့်လာပြန်သည်။ ဆိုင်းတန်းတွေဆီ လှည့်ကြည့်မိတော့ လူတွေ နည်းနည်း ကျဲသွားပြီ။ ဒါပေမဲ့ နံနက် နှစ်နာရီထိအောင် စားသောက်သူများ ရှိနေဆဲ။ စောဖြင့် သည်လောက် ရှည်လျား များပြားလှသော ဈေးဆိုင်တန်းကြီးကကို တစ်ခါမှ မတွေ့ဖူးပေ။ ဤကွင်းပြင်ရှိရာသို့ ရောက်ဖို့ ဘုရားစောင်းတန်း အုတ်လှေကားထစ်များမှ ဆင်းပြီးနောက် ထိုဈေးဆိုင်တန်းကို ထောင့်ဖြတ် ဖြတ်ယူရသည့် အချိန်တုန်းက စော၏ ခြေထောက်တို့သည် မြေနှင့် ထိတစ်ချက် မထိတစ်ချက် ဖြစ်နေခဲ့သည်။ ဆိုင်တန်း မျက်နှာစာကို ကြည့်ပေမဲ့ မမြင်ရ။ ဘေးမှာ ပတ်လည်မှာ စောလိုပင် ပွဲကြည့်ပရိသတ်၊ ပွဲဈေးတန်းလျှောက် ပရိသတ်တို့ဖြင့် အပြည့်မို့ ကြည့်လေရာရာမှာ လူမျက်နှာတွေ၊ မည်းနက်သော ဆံပင်တွေချည်း မြင်နေရသည်။ နည်းနည်း လူချောင်သည့် ဆိုင်တန်းများကို ဖြတ်မိမှ ဘာဆိုင်တွေလဲဆိုတာ မြင်ရသည်။\nအခုလို နံနက်နှစ်နာရီ ချမ်းစိမ့်အေးစက်လှသည့် နှင်းမှုန်အောက်တွင် မီးပုံးပျံ စောင့်ကြည့်လိုက်၊ အနီးအနားက ဆိုင်တွေဆီ သွားစားသောက်လိုက်နှင့် သည်ဒေသက လူတွေရဲ့ ဓလေ့ထုံးစံပဲနှင့် တူသည်။ စောအနေဖြင့် ချမ်းစိမ့် တုန်ခိုက်နေသည့် ကိုယ်ခန္ဓာကြောင့် ပူနွေးသည့် ကော်ဖီခါးခါး မွှေးမွှေးလေး တစ်ခွက်တော့ သောက်ချင်သား။ သို့သော် ဆိုင်တန်းဆီ သွားနေတုန်း သည်မီးပုံးပျံ ကောင်းကင်ရောက်သွားသည်ကို မကြည့်လိုက်ရမှာလည်း စိုးရိမ်သည်။ နောက်ပြီး ဆိုင်မှာ ထိုင်မသောက်ချင်။ ကော်ဖီခွကို လက်နှစ်ဖက်ကြားမှာ အုပ်ကိုင်ကာ ကော်ဖီခွက်၏ အပူကို တစ်ကိုယ်လုံး စိမ့်ဝင် နွေးထွေးသွားအောင် ခံစားရင်း၊ လမ်းလျှောက်ရင်း သို့မဟုတ် မတ်တပ်ရပ်ကာ မီးပုံးပျံစောင့်ရင်း ကော်ဖီသောက်ချင်နေသည်။ သူမ၏ အတွေးကို မဟုတ်သေးဘူး ဟု သိ၏။ တောင်ကြီးလို သန့်ရှင်းသပ်ရပ်သည့် မြို့မှာတော့ ကိစ္စမရှိပါ။ တစ်ခြားသာမန်မြို့ကြီးတွေမှာတော့ ပြန်ဆေးယူရသည့် ကြွေခွက်တွေ၊ ဖန်ခွက်တွေနှင့် ကော်ဖီ လက်ဖက်ရည် ရောင်းနေလျှက်သားနှင့် အမှိုက်တွေ၊ ဘူးခွံတွေနှင့် ညစ်ပတ်ရှုပ်ပွ နေခဲ့ပြီးပါပြီ။ သူမဆန္ဒရှိသလို ကော်ဖီကို တစ်ခါသုံး စက္ကူခွက်ဖြင့် ဟိုဟိုသည်သည် လမ်းလျှောက်ရင်း၊ အလုပ်လုပ်ရင်း သောက်နိုင်ဖို့ စက္ကူခွက် ယဉ်ကျေးမှုတစ်ခု ခေတ်စား အသုံးများလာခဲ့လျှင် အပုံလိုက် အပုံလိုက် ဖြစ်လာမည့် တစ်ခါသုံး စက္ကူခွက်တွေကို မြင်ယောင်ကြည့်မိသည်။ မနည်း မနောရှိမှာပဲ။\nအိုးစည် ဗုံမောင်းသံက ပို၍ ပို၍ ကျယ်လောင် မြိုင်ဆိုင်လာသည်။ လူတွေ ပို၍ ပို၍ တိုးဝှေ့လာကြသည်။ မီးပုံးပျံ စတင်တက်နေပြီ။\nအားပါးတရ အော်ဟစ်သံဖြင့် တစ်ခဏ ဆူညံသွား၏။\nအင်းသား ဟု အသံမထွက်ဘဲ အင်းဆား ဟု ခပ်ဝဲ၀ဲ အသံထွက်ဖြင့် အော်ဟစ်အားပေးသံကို ကြားလိုက်ရသည်။ ဆိုင်းသံ ဗုံသံအောက်မှာ အိမ်လောက်ကြီးသည့် မီးပုံးပျံကြီးသည် ယိမ်းထိုးလျက် တရွေ့ရွေ့တက်လေသည်။ မီးပုံးပျံ၏ အောက်မှာ စနစ်တကျ ချိတ်ဆွဲထားသော ယမ်းခွက် အမျိုးမျိုးသည် ယိမ်းနွဲ့လျက် တွဲလောင်းပါသွားသည်။ မီးပုံးပျံကို မှိုင်းတိုက်ခဲ့သော သစ်လုံးကြီးများအား မီးစွဲလောင်နေ လျက်သားနှင့် ငြိမ်းသတ်ဖို့ ကွင်းပြင်တစ်ဖက်သို့ အပြေးအလွှား သယ်သွားကြသည်။ ကွင်းပြင်တစ်ခုလုံး လူတွေ ရွစိရွစိ ဖြစ်နေကြသည်။\nမီးပုံးပျံတစ်ခု ကောင်းကင်ကို လွတ်လွတ်ကျွတ်ကျွတ် တက်သွားဖို့ သူတို့အားလုံး တတ်စွမ်းသမျှ ကြိုးစားခဲ့ကြ ပြီးပြီ။ ကျန်သည့် အပိုင်းကတော့ ကံကြမ္မာ၏ အလုပ်ပဲဖြစ်သည်။ တစ်နည်းအားဖြင့် လေ၏အလုပ်ပေါ့။ လေသည် အရှိန်မှန်မှန်ဖြင့် မီးပုံးပျံကို အထက်မြင့်ရာသို့ တစ်လက်မချင်း တစ်လက်မချင်း သယ်သွားလိမ့်မည်ဟု မျှော်လင့်ရသည်။\nလေ၏ အကူအညီဖြင့် မီးပုံးပျံများ လွှတ်တင်သည့်အခါ အဖွဲ့သား အားလုံးကတော့ မီးပုံးပျံ လွှတ်တင်ခြင်း အတတ်ပညာအရ တည့်တည့်မှန်မှန် တက်အောင် ထိန်းချုပ် လွှတ်တင်ကြတာချည်းပါပဲ။ တစ်စုံတစ်ခု ချွတ်ချော်ပြီး ကောင်းကင်သို့ မတက်ဘဲ မီးလောင်ပျက်စီး သွားရတာတွေလည်း ရှိနေခဲ့သည်။\nမီးလောင်ပျက်စီးမှုချင်း အတူတူဆိုလျှင် “ ညမီးကျီး” အမျိုးအစား မီးပုံးပျံက မီးလောင်လျှင် ယမ်းပိဿာချိန် များစွာ ပေါက်ကွဲလောင်ကျွမ်းမှာပဲဖြစ်သည်။ ပို၍ အန္တရာယ်ကြီးသည်ဟု ဆိုပါစို့။\nအခုလွှတ်တင်နေကြသော မီးပုံးပျံများတွင် အမျိုးအစား နှစ်ခု ကွဲပြား၏။\nတစ်ခုက “ စိန်နားပန်” ဟုခေါ်သော အလှချိတ်ဆွဲ တန်ဆာဆင်ရုံသက်သက် မီးပုံးပျံ အမျိုးအစား၊ နောက်တစ်ခုက “ညမီးကျီး” ဟုခေါ်သော မီးရှူးမီးပန်း ဖောက်သည့် အမျိုးအစား။\nစော၏ ယခု နှစ်ည သုံးည မီးပုံးပျံကြည့်ရသည့် အတွေ့အကြုံအရ ပြောရလျှင် “ညမီးကျီး” မီးပုံးပျံက ပို၍ စိတ်လှုပ်ရှားစရာ ကောင်းသည်။ သူက ကောင်းကင်အမြင့်သို့ ရောက်သောအခါ တစ်ဆင့်ပြီး တစ်ဆင့် အမျိုးမျိုး ကွဲပြားစွာ၊ လှပစွာ ပေါက်ကွဲပြလေသည်။\nဘေးပတ်ဝန်းကျင် လေထုထဲ၊ အမှောင်ထဲသို့ တည့်တည့်ထိုးဖောက်ဖြာထွက်သော မီးရှုးမီးပန်းများက တစ်ဆင့်၊ ထို့နောက် ငါးကလေးတွေ ရေမှာ လွန့်လူး ကူးခတ်သလို လှစ်ခနဲ လှစ်ခနဲ ဖြာထွက်သော မီးရှူးမီးပန်းများက တစ်ဆင့်၊ ထို့နောက် ခိုကလေးတွေ ပျံသန်းသွားသလို မီးရှူးမီးပန်းကလေးများ လေမှာ ဝေ့၀ဲပျံတက်ကာ လောင်ကျွမ်းစေသည့် ခိုပျံဟု အမည်ရသော ပေါက်ကွဲမှု အမျိုးအစားကလေးများက တစ်ဆင့်။ ကောင်းကင်သို့ တောက်ပသော မီးပုံးပျံကြီး တက်နေသည့် အချိန်အတွင်း နောက်ထပ် ဆင့်ကဲဆင့်ကဲ ရောင်စုံဖြာထွက်သော မီးရှူးမီးပန်း လှလှများ၏ ပုံစံအမျိုးမျိုး၊ လှပဆန်းကြယ်မှု အမျိုးမျိုးကို စုစည်း ရောနှောကာ မြင်ရကြည့်ရသည်မို့ ပြည့်စုံစွာ စိတ်လှုပ်ရှားစေတတ်သည်။\nအဲသည် အဆင့်ဆင့်သော မီးရှူးမီးပန်းများကို စနစ်တကျ လှပစွာ ပေါက်ကွဲအောင် တွက်ချက်ပြီး တပ်ဆင်ယူရသည့် အတတ်ပညာကလည်း တော်တော် ချီးကျူးဖို့ ကောင်းပါသည်။\n“လေကြောင်း ပြောင်းသွားပါတယ်ခင်ဗျား၊ ပရိသတ်များ သတိထားကြပါ။ မီးပုံးပျံရဲ့ အောက်တည့်တည့်မှာ မနေကြပါနဲ့ ခင်ဗျား”\nမီးပုံးပျံကြီးသည် ဘေးတိုက်ရွေ့လျားလျှက် အကဲဖြတ်လူကြီးများ ထိုင်ကြည့်ရာ ပွဲကြည့်စင်၏ အနောက်ဘက်သို့ ယိမ်းထိုးပါသွားသည်။ လူတချို့ အော်ဟစ်ကာ ပြေးလွှားနေကြသည်။ မီးသတ်ကားသည် အဆင်သင့် စက်နှိုးကာ ကွင်းပြင်ဆီသို့ ဦးတည်ထားရာမှ စတင်မောင်းထွက်လေသည်။\n“မီးသတ်ကားရဲ့ ရှေ့တည့်တည့်မှာ မနေကြပါနဲ့ ခင်ဗျား၊ လွတ်ရာကို ရွှေ့ပေးကြပါ ခင်ဗျား”\nမီးပုံးပျံကြီးဆီမှ အုန်းခနဲ ပေါက်ပွဲသံတစ်ချက် ကြားလိုက်ရသည်။ ဝေါခနဲ အော်ဟစ်သံများ ကြားရသည်။ စော၏ ဘေးနားက လူတွေ အထိတ်တလန့် ပြေးရာ၊ စောသည် ထိုလူအုပ်နှင့်အတူ ကပ်ငြိပြီး ရွေ့သွားသည်။\n“စော. . .”\nသူ့အသံသည် အထိတ်တလန့် အော်ဟစ်နေသော လူအုပ်အသံနှင့် ရောထွေးသွား၏။\nစောတို့ရပ်နေသော ကွင်းပြင်သည် ညီညင်သော မြေပြင် မဟုတ်။ အနည်းငယ် စောင်းနိမ့်သွားသော ဆင်ခြေလျှော မြေပြင်ဖြစ်သည်။ ထို့ကြောင့် ပြေးလွှားရင်းမှ အရှိန်မထိန်းနိုင်ဘဲ စော တစ်ချက် ခြေခေါက်ကာ လဲကျသွားသည်။ လူတွေသည် စော၏ ခြေတွေ၊ လက်တွေပေါ်သို့ အမှုမဲ့ အမှတ်မဲ့ တက်နင်းပြေးကြ၏။ နာကျင်မှုနှင့် ထိတ်လန့်မှု ပေါင်းစပ်ကာ လဲရာမှ ဇွတ် ထ ထိုင်ဖို့ ကြိုးစားဆဲ လက်တစ်ဖက်က စော၏ ပုခုံးမှ ဆွဲညှစ်ကာ ထူမပေးလိုက်သည်။\nကျေးဇူးတင်စကား ဆိုဖို့ အာရုံသိစတ်ဖြင့် စကား စလိုက်ပေမဲ့ ထိုသူက စောကို လက်မောင်းရင်းမှ တင်းတင်းဆုပ်ကာ သူ့နောက်ဘက်သို့ တွန်းပို့ပြီး အကာအကွယ် ပေးလိုက်သဖြင့် စကားစ ပြတ်သွားသည်။ ရုတ်ရုတ်သဲသဲ လူအုပ်ကို ရှောင်ရင်း၊ မတ်မတ်ရပ် တွန်းခံရင်း အမှောင်တစ်ဝက်၊ အလင်းတစ်ဝက်အောက်မှာ မြင်လိုက်ရသော မျက်နှာကတော့ မျက်ခွံမို့မို့နှင့် နုနယ်သေးသော လူငယ်တစ်ဦး၏ မျက်နှာပဲ။ ရှမ်းလား၊ အင်းသားလား၊ ပအိုဝ့်လား။ တောင်ပေါ်တိုင်းရင်းသား လူမျိုးမှန်းတော့ သိသည်။\nထိုစကားကို သူကြားပုံ မရ။ သူ့အာရုံသည် သူ့လက်မောင်းမှ တင်းတင်း ဆွဲဆုပ်ထားမိသော မိန်းမထံမှာ ရှိမနေတာ သေချာသည်။ သူ့အာရုံသည် တစ်ဖက်မှ ပေါက်ကွဲပျက်စီးကာ မီးလောင်နေပြီဖြစ်သော မီးပုံးပျံကြီးထံ ရောက်နေသည်။ မြေပြင်အထက် ပေ ၁၀၀ - ၂၀၀ မှာ ပေါက်ကွဲ ပျက်စီးခြင်းဖြစ်၍၊ မီးတောက်မီးလျှံများ နေရာအနှံ့မှာ ရှိနေသည်။ ကွင်းပြင်ရှိ ပရိသတ်သည်လည်း ကွင်းလယ်မှာ မရှိကြတော့ဘဲ ဘေးပတ်လည်မှာ ကပ်နေကြပြီ။ သစ်ပင်နှစ်ပင် မီးလောင်နေသည်။ ယမ်းနံ့များ မွှန်ထူနေ၏။ ပတ်ဝန်းကျင်တစ်ခုလုံး မီးခိုးမှိုင်းများဖြင့် မှောင်နေ၏။\nနောက်ထပ်ကြီးမားသော ပေါက်ကွဲသံကြီးတစ်ခု ထပ်ကြားရပြန်သည်။\nထိုပေါက်ကွဲသံကြောင့် တိုင်းရင်းသားလူငယ်သည် သူမ၏ လက်ကို လွှတ်လိုက်ပြီး မျက်နှာဆီ လွင့်စဉ်လာနိုင်ဖွယ် မရှိသော မီးစ၊ ယမ်းစများကို ကာကွယ်ဟန်ဖြင့် လက်ကို မျက်နှာရှေ့မှာ အမှတ်မဲ့ ကာလိုက်လေသည်။ ထို့နောက် လူငယ်က ကြိတ်မနိုင် ခဲမရဟန်ဖြင့် တောက်တစ်ချက် ခေါက်သည်။\nလူငယ်သည် ရွှေအင်းသား အဖွဲ့ထဲမှ ဟုတ်ဟန်တော့ မတူပါ။ သို့သော် မီးပုံးပျံကြီး ပေါက်ကွဲ ပျက်စီးသွားသည့်အတွက် သူခံစားနေရဟန်ရှိသည်။\n“ဒီကောင်ကြီးသာ အောင်အောင်မြင်မြင် တက်သွားလို့ကတော့ ကြည့်လို့ ကောင်းလိုက်မယ့် မြင်ကွင်း ”\nစော၏ အနီးမှာ အားရပါးရ ညည်းညူလိုက်သံ တစ်ခုကိုလည်း ကြားရသည်။ ပရိသတ်သည် ယခုအခါ ထိတ်လန့်တုန်လှုပ်မှုမှ ကင်းလွတ်ခဲ့ပြီ။ စိတ်ဆင်းရဲမှု၊ အားမလို အားမရဖြစ်မှုတို့နှင့် မီးပုံးပျံကြီးအား တဖွဖွ တ သ နေကြသည်။ ကံအားလျော်စွာ မီးလောင် ပေါက်ကွဲမှုသည် ကွင်းတစ်ဖက်က ငှက်ပျောပင်အုပ်ဆီမှ ဖြစ်ပေါ်ခဲ့သဖြင့်၊ ပရိသတ်ထဲမှ အသေအပျောက် လုံးဝ မရှိခဲ့ဘဲ မီးဟပ်သူ၊ ဒဏ်ရာရသူ အနည်းအကျဉ်းသာ ရှိခဲ့သည်။\n“မီးပုံးပျံတိုင်းဟာ ကောင်းကင်ထိ တက်ချင်မှ တက်နိုင်မှာပေါ့၊ အောင်မြင်မှုဆိုတာ ဒီလိုပါပဲ၊ မျှော်လင့်တိုင်း မရကြပါဘူး” တစ်ယောက်ယောက်က တစ်ယောက်ယောက်ကို အားပေးနေသံ ကြားရသည်။\nသို့သော် ပွဲကြည့်စင် အခြေမှာတော့ အသံထွက် ငိုကြွေးနေသူ တစ်ယောက်ရှိသည်။\n“ဆယ့်ငါးရက်လုံးလုံးပါပဲ၊ ကျွန်မတို့ မနားမနေ အလုပ်လုပ်ခဲ့ကြတာ”\nငိုကြွေးနေသည့် လူငယ်လေးဘေးမှ ခြေပစ်လက်ပစ် ထိုင်နေသော မိန်းကလေးက ရေရွတ်နေ၏။\n“တစ်ခါတလေ. . .ဟုတ်လား။ တစ်နှစ်လုံးလုံး တည်ဆောက်လာခဲ့ရတဲ့ မျှော်လင့်မှုတွေထဲမှာ တစ်ခါတလေဆိုတာ ဘယ်နေရာမှ မပါခဲ့ဘူး”\nမကျေမနပ် ရေရွတ်သံကို ကြားရသည်။\nစောသူု့ကို သွားဖျောင်းဖျချင်စိတ် ပေါ်နေ၏။\nချာတိတ်ရယ်၊ တစ်နှစ်မှာ တစ်ခါသာ ဆိုတဲ့ မျှော်လင့်မှုအောက်မှာ ဆုံးရှုံးရတာဟာ ဘ၀မှာ တစ်ခါသာပါ ဆိုတဲ့ မျှော်လင့်မှုအောက်မှာ ဆုံးရှုံးရသလောက် မနာကျင်နိုင်ပါဘူးကွယ်။ နောက်နှစ်ဆိုတာ ရှိပါသေးတယ်။ အေးလေ... နောက်နှစ်အထိ အခြေအနေ ပေးလာခဲ့သေးရင်ပေါ့။\nစောသူ့ကို ငေးစိုက်ကြည့်နေမိသည်။ မျှော်လင့်ချက်တွေ ပြိုကွဲ ပျက်စီးသွားသူ တစ်ယောက်၏ မျက်နှာမှာ နာကျင်မှုတွေ အပြည့်ပါ။\nသူမ ယောက်ျား၏အသံ။ သူမ လှည့်ကြည့်လိုက်သောအခါ လူတွေကြားထဲမှာ တိုးဝှေ့လာသော သူမ ယောက်ျားကို တွေ့လိုက်ရသည်။\n“ကိုယ်တို့ချင်း ကွဲသွားရင် ဘယ့်နှယ်လုပ်မလဲ၊ မင်း ကိုယ့်လက်ကို တွဲထားခဲ့ဖို့ ကောင်းတယ်”\nထို့နောက် သူသည် အငိုတိတ်စ ပြုနေပြီဖြစ်သော၊ အံတင်းတင်း ကြိတ်ထားသော ရွှေအင်းသား လူငယ်ဆီ မျက်လုံးရောက်သွား၏။ ယောက်ျားတစ်ယောက်၏ အငိုမျက်နှာကို သူမကြည့်ချင်၊ မမြင်ချင်သလိုပင် မျက်နှာလွှဲလိုက်သည်။\nစော သူနှင့်အတူ လိုက်လာရင်း ရေရွတ်မိတော့ သူက စောအား လိုက်လျောဟန်ဖြင့် ခေါင်းတစ်ချက် ညိတ်သည်။\nစော သူ့ကို ဖျတ်ခနဲ မော့်ကြည့်မိသည်။ ဒီဆုံးရှုံးမှုမှာ ငွေနှစ်သိန်းဟာ အဓိက မကျဘူး။ သို့သော် ဤခံစားချက်ကို သူနားလည်မည့်ပုံ မပေါ်သဖြင့် စော တိတ်တိတ်ပဲ နေလိုက်သည်။\n“အခု ဆက်လက် ပြိုင်ပွဲဝင်မယ့် အဖွဲ့ကတော့ ဖိုးသာထူးအဖွဲ့ ဖြစ်ပါတယ်။ ဖိုးသာထူးအဖွဲ့က လွှတ်တင်မယ့် မီးပုံးပျံ အမျိုးအစားဟာလည်း “ ညမီးကျီး” ပဲဖြစ်ပါတယ်”\nသြော်... အခုဟာ ရိုးရိုး မီးပုံးပျံ လွှတ်နေတာ မဟုတ်၊ ပြိုင်ပွဲလုပ်နေတာ ပါလားဟု သတိရသွား၏။ ရွှေအင်းသား အဖွဲ့၏ ဆုံးရှုံးမှုများမှ ထင်တာထက် ပို ကြီးမားပါလိမ့်မည်။\nအချိန်ကာလ၊ ငွေကြေး၊ ဂုဏ်သိက္ခာ၊ စည်းလုံးမှုအင်အား၊ ယုံကြည်ခံရမှု နာမည်၊ စိုက်ထုတ်လိုက်ရသည့် ခွန်အား၊ အားလုံးထက် ပို၍ ဆုံးရှုံးလိုက်ရသော အရာမှာ မျှော်လင့်ချက် ဖြစ်ပါလိမ့်မည်။\n“ကိုယ် နားမလည်တာက ဒီငွေတွေကို မီးပုံးပျံ လုပ်ပြီး မီးရှို့ပွဲ ကျင်းပတော့မယ်လို့ ဆုံးဖြတ်ပြီးတဲ့ နောက်တော့ မီးလောင်ပေါက်ကွဲတာဟာ ဘာခံစားစရာ ရှိသေးလဲ။ ကောင်းကင်အမြင့်ကျမှ ပေါက်ကွဲကွဲ၊ မြေပြင်နဲ့ နီးနီးပဲ ပေါက်ကွဲ ပေါက်ကွဲ၊ ပျက်စီးတာတော့ ပျက်စီးသွားတာပဲ။ ဒါဟာ ဘာထူးခြားလို့လဲ၊ လူတွေ အန္တရာယ် မရှိရင် ပြီးတာပဲ မဟုတ်လား”\nဘုရားစောင်းတန်း ရှိရာသို့ လျှောက်လာရင်း စောသည် မီးပုံးပျံ ကွင်းပြင်ဆီသို့ တစ်ချက် ပြန်ကြည့်မိ၏။ တစ်ယောက်ယောက်က ဤအဖြေကို စောထက် ပို၍ ရှင်းပြပေးနိုင်ကောင်း ပေးနိုင်လိမ့်မည်။\n“မီးပုံးပျံ လွှတ်တယ် ဆိုကတည်းက တစ်ချိန်မှာတော့ ဆုံးရှုံးပျက်စီးမှာ ဆိုတာ မှန်ပါရဲ့။ အခုလို ညမီးကျီး မီးပုံးပျံမှာတော့ စိန်နားပန်ထက် မျှော်လင့်မှု ပိုတယ်။ စိန်နားပန်မှာက အောင်အောင်မြင်မြင် လွှတ်တင်နိုင်ဖို့ တစ်ခုပဲ။ ညမီးကျီးမှာက အောင်အောင်မြင်မြင် လွှတ်တင်ဖို့က တစ်ဆင့်၊ မီးရှူးမီးပန်းလေးတွေ ကိုယ်လိုချင်သလို လှလှပပ တစ်မျိုးပြီး တစ်မျိုး ပေါက်ကွဲဖို့က နောက်တစ်ဆင့်။ အခုလို ဘာမှ မရလိုက်ဘဲ အလဲလဲ အကွဲကွဲ ပျက်စီးဆုံးရှုံးသွားရတာက ရင်နာစရာကြီးပါ။ ဘယ်သူမဆိုလေ... ဂုဏ်သိက္ခာရှိရှိ၊ က္ကုနြေ္ဒရရ လှလှပပလေး ပေါက်ကွဲ အဆုံးသတ် သွားချင်တာချည်းပါပဲ”\nစော၏စကားကို သိပ်နားလည်ပုံ မပေါ်ပါ။ စော ညံ့တာပဲဖြစ်ပါလိမ့်မည်။\n“ကျွန်မလည်း ဘ၀နဲ့ ရင်းပြီး ညမီးကျီးမှ လွှတ်တင်တော့မယ်ဆိုရင် အထိတ်အလန့် အလဲလဲ အကွဲကွဲတော့ အဆုံး မသတ်သင့်ဘူး။ လှလှ ပပ သိက္ခာရှိရှိလေး ”


သရုပ်ဆောင် ဟိန်းဝေယံ အတွက် ဂုဏ်ယူမိတယ်ဆိုတဲ့ ဖခင် ဦးဝင်းကို ၀ိုင်းစုခိုင်သိန်း နဲ့ ဟိန်းဝေယံ တို့ရဲ့ အချစ်မီး ၀ိုင်းစုခိုင်သ...\nအကယ်ဒမီရွှေစင် ရုပ်ထုပုံတွေနဲ့ ဒီဇိုင်းဆင်ထားတဲ့ ရန်အောင်ရဲ့ ဖက်ရှင် ၂၀၀၉ ခုနှစ်အတွက် အကောင်းဆုံ အကယ်ဒမီဆုရှင...\nမုသားတွေချည်းပဲ ပြောနေမယ်ဆိုလည်း လင်္ကာမချောနိုင်ဘူး မယ်လိုဒီ မုသားပြောတဲ့နေရာမှာ ယောက်ျားတွေက မိန်းမတွေထက် ပိုတယ်စကားပေါ် အမြ...\nသတို့သမီး ၀တ်စုံ ဖက်ရှင်တွေနဲ့ လှနေတဲ့ ၀ိုင်းစုခိုင်သိန်း ပါ။\nသရုပ်ဆောင် နှင့် မော်ဒယ် ဟိန်းဝေယံ ပါ။ ဆယ်ကျော်သက် လူငယ် ပရိတ်သတ်ရဲ့ အားပေးမှုကြောင့် နာမည်ရလာသူပါ။ ဟိန်းဝေယံရဲ့ မိဘများက ဗီဒီယို ထုတ်လုပ်ေ...\nဇန်န၀ါရီလ ၂၀ ရက်နေ့က Sedona Hotel မှာ ကျင်းပခဲ့တဲ့ ပြေတီဦး နဲ့ အိန္ဒြာကျော်ဇင် တို့ရဲ့ လက်ထပ်မင်္ဂလာပွဲ မှ ဓာတ်ပုံများ ငါးကြိမ်မြောက် မဂ...\nဇန်န၀ါရီလ ၂၁ ရက်နေ့က Inya Lake Hotel မှာ ကျင်းပခဲ့တဲ့ ပြေတီဦး နဲ့ အိန္ဒြာကျော်ဇင် တို့ရဲ့ မင်္ဂလာညစာစားပွဲ မှ ဓာတ်ပုံများ ပြေတီဦး ရဲ့ ...\n၂၀၀၉ ခုနှစ်အတွက် ရုပ်ရှင်ထူးချွန် အကယ်ဒမီဆု ရရှိကြသူများ\nမော်ဒယ် သင်ဇာနွယ်ဝင်း ပါ။\nမေကဗျာ က နာမည်ရ မင်းသမီး တစ်ယောက်ဖြစ်သလို မော်ဒယ်ချော တစ်ယောက်လို့လည်း ဆိုနိုင် ပါတယ်။ မေကဗျာ ကို အိမ်ထောင်ကျသွားပြီးတဲ့ နောက်ပိုင်း အနုပညာ လုပ်ငန်းတွေကို သိပ် မလုပ်နိုင်တော့ တာကိုတွေ့ရပါတယ်။ မေကဗျာကတော့ ပရိတ်သတ်က သူကို အားပေးနေကြအုံးမယ် ဆိုရင်တော့ သူ ကြိုးစားပြီး သရုပ်ဆောင် အလုပ်ကို ပြန်လုပ်မယ်လို့ ဆိုပါတယ်။ အခုဆိုရင် မေကဗျာက သမီးလေး တစ်ယောက် နဲ့ အတူ သာယာတဲ့ မိသားစု ဘ၀ လေးကို ပိုင်ဆိုင်ထားပါတယ်။\nPosted by Myanmar Famous Actor And Actress at 5:22 PM No comments:\nမြန်မာ နာမည်ကျော် ဓာတ်ပုံဆရာ နှင့် ဒါရိုက်တာ ၀ဏ္ဏခွာနီ နှင့် သူ့ဇနီး သဇင်ကိုကို တို့ စုံတွဲဖြစ်ပါတယ်။ ၀ဏ္ဏခွာနီ ဟာ မြန်မာ အနုပညာရှင်တွေ၊ မော်ဒယ်တွေ ရဲ့ လက်စွဲ ဓာတ်ပုံဆရာ တစ်ဦးပါ။\nPosted by Myanmar Famous Actor And Actress at 2:39 PM No comments:\nကြိုးကြာတောင်ပံခတ်သံရုပ်ရှင်ကား ဖေဖော်ဝါရီလတွင် ရုံတင်မည်\nချင်းတောင်ဒေသရှိ ချင်းတိုင်းရင်းသားတို့အကြား စေတနာဆရာဝန်ဟု နာမည်ကြီးသူ၊ စွန့်လွှတ်အနစ်နာခံတတ်သည့် ဆရာဝန်တစ်ဦး၏ဘ၀ကို ရိုက်ကူးထားသည့် "ကြိုးကြာတောင်ပံခတ်သံ" ရုပ်ရှင်ဇာတ်ကားကြီးကို ဖေဖော်ဝါရီလဒုတိယပတ်တွင် ရုံတင်ပြသမည်ဖြစ်ကြောင်း ရိုက်ကူးသူဒါရိုက်တာ စင်ရော်မောင်မောင်က ဇာတ်ကားအထူးပွဲပြသသည့်နေ့က ပြောကြားသည်။ ယင်းဇာတ်ကားသည် ၂၀၀၇ ခုနှစ်က စာရေးဆရာလင်္ကာရည်ကျော်၏ အမျိုးသားစာပေဆုရ "ကြိုးကြာတောင်ပံခတ်သံ" ၀တ္ထုကို စင်ရော်ထုတ်လုပ်ရေးအတွက် ဒါရိုက်တာစင်ရော်မောင်မောင်က နေတိုး၊ ကျော်ကျော်ဗို၊ အိန္ဒြာကျော်ဇင်၊ ၀ိုင်းစုခိုင်သိန်း၊ မိုးယုစံ၊ ကေကေမိုးမြင့်တို့နှင့် ရိုက်ကူးခဲ့ခြင်းဖြစ်သည်။\nဆေးကျောင်းသားသူငယ်ချင်းသုံးဦး၏ ဖြူစင်သော သူငယ်ချင်းသံယောဇဉ်ဘ၀၊ ဆေးကျောင်းသား ဆေးကျောင်းသူဘ၀ အမှတ်တရပုံရိပ်များ၊ စွန့်လွှတ်အနစ်နာခံ စေတနာကြီးမားလွန်းကာ ကိုယ်ကျိုးစွန့်ကုသကယ်ဆယ်တတ်သည့်အတွက် တာဝန်ကျသည့်ဒေသ၏ နာမည်နှင့်တွဲဖက်ပြီး ချင်းတောင်လတ်ငြိမ်းဟု နာမည်ကြီးလာခဲ့သည့် ဒေါက်တာလတ်ငြိမ်း(နေတိုး)၏ သရုပ်ဆောင်မှုများကို ခံစားကြည့်ရှုရမည်ဖြစ်သည်။ ချင်းတောင်တန်းအလှအပများ၊ တောင်တန်းနှင့်တိမ်တိုက်များ၊ ချင်းတိုင်းရင်းသားများကိုပါ ထည့်သွင်းရိုက်ကူးထားပြီး မြန်မာ့ရုပ်ရှင်ထူးချွန်ဆု ဓါတ်ပုံဆုရရှိနိုင်သည့် ဇာတ်ကားတစ်ကားလည်းဖြစ်ဖွယ်ရှိနေသည်။ "ကြိုးကြာတောင်ပံခတ်သံ" ဇာတ်ကားသည် ၂၀၀၉ ခုနှစ် အကယ်ဒမီစာရင်းဝင် ရုပ်ရှင်ဇာတ်ကားဖြစ်ပြီး နေတိုးအတွက် အကယ်ဒမီရရှိနိုင်သည်ဟု ခန့်မှန်းထင်ကြေးပေးနေကြသည့် ဇာတ်ကားလည်းဖြစ်သည်။ ဇာတ်ကားအထူးပွဲပြသသည့် အခမ်းအနားသို့ ဇာတ်ကားတွင် သရုပ်ဆောင်များဖြစ်ကြသော နေတိုး၊ မိုးယုစံ၊ ၀ိုင်းစုခိုင်သိန်းတို့တက်ရောက်ကြပြီး အိန္ဒြာကျော်ဇင်က ခင်ပွန်းဖြစ်သူ ပြေတီဦးနှင့် လာရောက်ကြည့်ရှုခဲ့သည်ကိုလည်း တွေ့ရသည်။ ရေးသားသူ -\nPosted by Myanmar Famous Actor And Actress at 2:35 PM No comments:\nချစ်သူက အနုပညာအသိုင်းအဝိုင်းထဲက မဟုတ်ဘူးလို့ဆိုတဲ့ ဝိုင်းစုခိုင်သိန်း\n“အချစ်ရေးက စိတ်ချမ်းသာပါတယ်။ အေးအေးဆေးဆေးပါပဲ”\nနှစ်သစ်ကူးရာသီတွင် ရှိုးပွဲများ ဆက်တိုက်သီဆိုနေရသော အဆိုတော်သရုပ်ဆောင် ဝိုင်းစုခိုင်သိန်းက သူမ၏ချစ်သူမှာ အပြင်လောကမှသူဖြစ်ပြီး အနုပညာလောကထဲမှ မဟုတ်ကြောင်း “ကြိုးကြာတောင်ပံခတ်သံ” ရုပ်ရှင်ဇာတ်ကား အထူးပွဲတက်ရောက်လာစဉ်က မေးမြန်ခဲ့ခြင်းကို ပြန်လည်ဖြေကြားသည်။ ဝိုင်းစုခိုင်သိန်းအား သူမ၏ လက်ရှိအချစ်ရေး အခြေအနေကို မေးမြန်းရာ “အချစ်ရေးက စိတ်ချမ်းသာပါတယ်။ အေးအေးဆေးဆေးပါပဲ”ဟု ဖြေကြားခဲ့ပြီး အပြင်လောကတွင် သတင်းများထွက်ပေါ်နေသော နာမည်ရနေပြီးဖြစ်သည့် တက်သစ်စဂီတသမားလေး တစ်ဦးနှင့် ချစ်သူများဖြစ်နေပြီဆိုခြင်းကိုလည်း သူမက “အဲဒါလည်း မဟုတ်ပါဘူးလို့။ ဘယ်သူလဲဆိုတာကိုတော့ ပရိသတ်ကြီး စောင့်ကြည့်ရင် သိမှာပါ”ဟု ဖြေကြားသွားခဲ့သည်။ ဝိုင်းစုခိုင်သိန်းသည် ဒုတိယစီးရီးအတွက် အသံသွင်းယူရန် အချို့သီချင်းများကျန်ရှိနေကြောင်းနှင့် ရွှေဂျော်ဂျော်၊ ဆောင်းဦလှိုင်၊ စိုင်းစိုင်းခမ်းလှိုင်၊ ဇဝါ၊ Ar.T တီ၊ အောင်လ (Reason)တို့ ပါဝင်ရေးသားထားကြသည်။ ပထမစီးရီးနှင့် တတ်နိုင်သမျှတူအောင်၊ မပြောင်းလဲအောင် စီစဉ်ထားပြီး ပရိသတ်များကလည်း ပထမစီးရီးနှင့် ပုံစံတူလေးတွေသာ ဆိုစေချင်ကြောင်း အကြံပေးကြသည်ဟု ပြောကြားသည်။ အကယ်ဒမီပွဲတက်ရန် ဝတ်စုံစပွန်ဆာပေးထားသူ သုံးလေးဦးခန့်ရှိနေပြီး သူမနှင့် အလိုက်ဖက်ဆုံးဝတ်စုံကို ရွေးချယ်ဝတ်ဆင်သွားမည်ဖြစ်ကြောင်း ဝိုင်းစုခိုင်သိန်းက ပြောသည်။\nPosted by Myanmar Famous Actor And Actress at 12:11 PM No comments:\nLabels:ဲ့ ဝိုင်းစုခိုင်သိန်း\nသရုပ်ဆောင် နှင့် မော်ဒယ် မြင့်မြတ် ရဲ့ ဖက်ရှင် နှင့် စတိုင်\nPosted by Myanmar Famous Actor And Actress at 12:07 PM No comments:\nဒီကနေ့ (ဇန်န၀ါရီလ ၁၅ ရက်) မဟာစည်သာသနာ့ရိပ်သာမှာ ပြုလုပ်ခဲ့တဲ့ ပြေတီဦး နှင့်အိန္ဒြာကျော်ဇင်တို့ရဲ့ မင်္ဂလာဆွမ်းကျွေးပွဲ ဒီကနေ့ (ဇန်န၀ါရီလ ၁၅ ရက်၊ ၂၀၁၁) မဟာစည် သာသနာ့ရိပ်သာမှာ ကျင်းပခဲ့တဲ့ ပြေတီဦး နှင့် အိန္ဒြာကျော်ဇင်တို့ရဲ့ မင်္ဂလာဆွမ်းကျွေးပွဲမှ ဓာတ်ပုံ တချို့ပါ။ ပြေတီဦး နှင့် အိန္ဒြာကျော်ဇင်တို့ဟာ မနက်ဖြန်ခါ (ဇန်န၀ါရီလ ၁၆) တွင် စုလျားရစ်ပတ် ဘိတ်သိတ်မင်္ဂလာ ကို Sedona Hotel မှာ ကျင်းပဖို့ရှိလို့ သိရပါတယ်။\nPosted by Myanmar Famous Actor And Actress at 11:28 AM No comments:\nကလေး ချစ်တတ်တဲ့ ထက်ထက်မိုးဦး သမီးဦးလေး မွေးပြီ\nPosted by Myanmar Famous Actor And Actress at 7:58 PM No comments:\nဘန်ကောက်မှာ မွေးနေ့ကျင်းပခဲ့တဲ့ Rဇာနည်\nRဇာနည်က ဖေဖော်ဝါရီလ(၃) နေ့မှာ ကျရောက်တဲ့ သူ့ရဲ့ မွေးနေ့ကို ဘန်ကောက်မှာ ဖျော်ဖြေပွဲ ပြုလုပ်ချိန်နဲ့ တိုက်ဆိုင် နေတာ ကြောင့် ဘန်ကောက်က မြန်မာ ပရိတ်သတ်တွေနဲ့ အတူ စင်ပေါ်မှာဘဲ Happy Birthday သီချင်းဆိုပြီး ကျင်းပခဲ့တယ်လို့ ဆိုပါတယ်။ Rဇာနည် တစ်ယောက် ထုိုင်းနုိုင်ငံမှာ ဖျော်ဖြေပွဲတွေ ဆက်တုိုက် ရှိနေတာပါ။\nPosted by Myanmar Famous Actor And Actress at 7:55 PM 1 comment:\nKanebo ကထုတ်တဲ့ Freshsl White C Brand ရဲ့ ကြော်ငြာရှင်ဒီကောင်မလေးကို ကိုရီးယားမလေး နဲ့တူလို့ဆိုပြီး ပရိတ်သတ်ရဲ့ အထူး စိတ်ဝင်စားမှုကို ရရှိနေတဲ့ ၀တ်မှုန်ရွှေရည် ပါ။ အိမ်မှာတော့ သူ့ကို ကစ်ကစ် လို့ခေါ်ကြတယ်။\nPosted by Myanmar Famous Actor And Actress at 7:48 PM No comments:\n2010 ခုနှစ်အတွက် အပေါက်ဆုံး အမျိုးသမီး အဆိုတော် (၂) ဦး\nPosted by Myanmar Famous Actor And Actress at 7:32 PM No comments:\nသူကတော့ ချမ်းချမ်း ပါ။ အခုတလော Magazine Cover တွေမှာ တော်တော် လေးတွေနေရပါတယ်။ စွဲဆောင်မှုရှိတဲ့ မြန်မာ မော်ဒယ်ချောလေး တစ်ယောက်ဖြစ်ပါတယ်။\nPosted by Myanmar Famous Actor And Actress at 7:25 PM No comments:\nနိုဘယ်လ်ကျော်ကျော် ပါ။ နာမည်ကြီးမော်ဒယ်တစ်ယောက် မဟုတ်ပေမဲ့ စွဲဆောင်မှုရှိတဲ့ အလှ ရှိသူတစ်ဦး ပါ။ ဘ၀င်ဖိုလှုပ် ကြွေရှင်အသွင် အလှရှင်မလေးရယ် လို့ တင်စားရအောင်ပင် နိုးဘယ်လ်ကျော်ကျော် ရဲ့ အလှက စွဲမတ်ဖွယ်ပါ။ နိုးဘယ်လ်ကျော်ကျော်က မြန်မာ့ အနုပညာနယ်ပယ်မှာ နေရာတစ်ခုရအောင် ကြိုးစားနေဆဲ မော်ဒယ်ချောလေး ပါ။\nPosted by Myanmar Famous Actor And Actress at 3:40 PM 1 comment:\nငယ်ငယ်က ပြည်သူ့အချစ်တော် အမွှာညီမ အဖြစ်နာမည်ကျော်ခဲ့တဲ့ အေးအေးငြိမ်း နဲ့ အိအိငြိမ်းတို့က အခု အနုပညာလောကထဲကို ၀င်ရောက်တော့မှာပါ။ မော်ဒယ် နှင့် သရုပ်ဆောင် လုပ်ငန်းတွေကို ညီမနှစ်ယောက်အတူ လုပ်မှာပါ။ လောလောဆယ် ဘယ်သူနဲ့မှ စာချုပ်မလုပ်ရသေးပေမဲ့ ကမ်းလှမ်းလာရင် စဉ်းစားလက်ခံမှာပါတဲ့။\nPosted by Myanmar Famous Actor And Actress at 3:29 PM No comments:\nMyanmar Famous Actor And Actress\nငယ်ငယ်က ပြည်သူ့အချစ်တော် အမွှာညီမ အဖြစ်နာမည်ကျော်...\nနိုဘယ်လ်ကျော်ကျော် ပါ။ နာမည်ကြီးမော်ဒယ်တစ်ယောက် မ...\nသူကတော့ ချမ်းချမ်း ပါ။ အခုတလော Magazine Cover တွေ...\nKanebo ကထုတ်တဲ့ Freshsl White C Brand ရဲ့ ကြော်ငြ...\nဘန်ကောက်မှာ မွေးနေ့ကျင်းပခဲ့တဲ့ Rဇာနည် Rဇာနည်က ...\nဒီကနေ့ (ဇန်န၀ါရီလ ၁၅ ရက်) မဟာစည်သာသနာ့ရိပ်သာမှာ...\nသရုပ်ဆောင် နှင့် မော်ဒယ် မြင့်မြတ် ရဲ့ ဖက်ရှင် နှင...\nချစ်သူက အနုပညာအသိုင်းအဝိုင်းထဲက မဟုတ်ဘူးလို့ဆု...\nမြန်မာ နာမည်ကျော် ဓာတ်ပုံဆရာ နှင့် ဒါရိုက်တာ ၀ဏ္ဏ...\nမေကဗျာ က နာမည်ရ မင်းသမီး တစ်ယောက်ဖြစ်သလို မော်ဒယ...\nချစ်ကဗျာ. Travel theme. Theme images by kim258. Powered by Blogger.